
Vocea pacientului suna provocator și ușor amuzată. 

— Spune-mi, soră Rose, i se adresă acesta privind-o din cap 
până în picioare: ești o femeie chiar așa de rece, precum vrei 
să pari? 

Ea nevrând să răspundă cinstit, dar neputând să evite un 
răspuns, zise: 

— De fapt, locotenente, simt chiar în acest moment o 
picătură de transpiraţie care mi se prelinge pe spate. 
Canadiană fiind și mie mi se pare clima de aici, din Malaya, la 
fel de greu de suportat ca oricărui soldat din Noua Zeelandă! 

El pufni în râs. 

— Mi-ai dat răspunsul cuvenit, soră. Eşti maestră în a te 
eschiva de întrebările personale, nu? 

Ea zâmbi, dar ochii ei nu ilustrară acest lucru, așa cum ar fi 
făcut ochii altei femei. 

— Este absolut necesar, dacă trebuie să îngrijeşti o armată 
de soldaţi obraznici și insistenti! 

— De ce spui asta? Ce este rău în a vrea să afli câte ceva 
despre viața personală a unei asistente? 

— Totul, spuse sora Mary Rose, crispându-se. Este unul din 
primele lucruri pe care le înveţi când îţi dorești să devii 
asistentă: să nu te implici sentimental cu pacientul. 

El zâmbi, încheindu-și nasturii pijamalei. 

— Şi cu toate astea, se întâmplă frecvent! 

— Nu în cazul meu, locotenente. M-am ținut departe de 
acest gen de relaţii, nu numai aici, ci și în Canada. Mary Rose 
lăsă să-i scape un zâmbet. Ştim prea bine că odată ce pacientul 
este închis între patru pereţi, și poate vedea doar o bucată de 
cer pe fereastră și o duzină de asistente, le consideră pe 
acestea frumoasele locului. Dar o dată ce pleacă acasă, ne uită 
imediat. Şi noi îi uităm. Unii dintre pacienţi, ca tine, au 
logodnice acasă. Noi suntem doar niște surogate. 

— Nu este chiar așa. Mi s-a spus că vrei să pleci în Noua 
Zeelandă. Enezd este un ţinut destul de mic. Vei vizita 
muntele Cook, toţi turiștii o fac, și vei trece astfel pe lângă 
casa mea. Ai mei ar fi încântați să te cunoască și să-ţi 
mulțumească. 

— Pentru ce mi-ar mulțumi, locotenente? Mi-am făcut 
datoria, atât. 

— Numai datoria, soră? Nu-ţi amintești că m-ai vegheat chiar 
şi după orele de program uneori, privându-te astfel de 
odihnă? 

— Locotenente, cred că ești sub efectul medicamentelor. 
Antibioticele au uneori efecte ciudate asupra unor pacienți. 
Sau poate este faptul că ai trecut cu bine testul medical? Sunt 
mulți alţii care luptă încă pentru viață. Doctorul Mainwaring, 
de exemplu. Nici el n-a mai dormit de ajuns de multă vreme. 
Dumneata ai fost un erou, locotenente, ai supraviețuit într-o 
lume a morţii. Numele tău a tinut titlurile ziarelor, nu-ţi 
aminteşti? Parcă le văd și acum:“ a fost considerat mort în 
junglă timp de un an...“Apoi, dintr-o dată, ai fost descoperit 
de localnicii aceia... încă rănit, cu febră, erai slab, nu te puteai 
ține pe picioare. Ar fi fost o provocare pentru orice asistentă 
să te readucă la o stare normală. 

El o privi ciudat, cu sprâncenele ridicate. 

— Şi cu asta... gata. Nu mai este cazul să insiști, pentru că 
altfel voi rămâne cu un complex de inferioritate în faţa ta tot 
restul vieţii. M-ai smuls din ghearele morţii pentru a mă face 
să devin un caz interesant, uitat apoi într-un dosar din 
bibliotecă. Ce să spun: că atunci când am putut să disting ceva 
în jur te-am considerat un înger? Cineva mi-a spus că n-aș fi 
supraviețuit dacă nu erai aici, cu mine. 

Mary așeză şi ultimele instrumente pe tavă. 

— Oricare dintre asistente te-ar fi tratat cu aceeași grijă. Iar 
eu n-aș fi fost mereu prezentă aici, dacă n-ai fi insistat și dacă 
n-ai fi făcut un caz din prezența mea. Am observat că un bărbat 
care delirează este greu de potolit. Mă confundai adesea cu 
sora ta. Și acum, locotenente... 

El o întrerupse: 

— De ce nu-mi spui Ninian? 

Ea oftă. 

— Nu cred că este bine să ne adresăm astfel în cadrul 
spitalului. Aici nu este nevoie de intimitate. Ninian este 
numele unui sfânt, iar tu ești departe de a fi considerat astfel... 
Convalescenţa este o perioadă dificilă și pentru personalul 
medical. Acum nu mai delirezi și nu mai trebuie să mă port cu 
multă grijă faţă de tine. Repet, ţi-am acordat mai multă atenţie 
pentru că erai considerat erou. 

Fl se înfurie. 

— Dacă mai pronunţi încă o dată acest cuvânt, nu mă mai 
pot controla! 

Sora Rose ieși din salon. 

Ajunsă în salonul asistentelor, se duse direct la fereastră, 
privind în gol. 

Era conștientă că Ninian Macandrew voia să-i fie 
recunoscător, să se manifeste călduros. Și poate ar fi fost și 
mai recunoscător dacă ar fi ştiut tot adevărul... existenţa 
acestui pacient cu mari probleme și faptul că ea i se dedicase, 
că renunţase la somn pentru el, îi dăduse un scop în viaţă, ei, 
care era debusolată după ce-și pierduse marea dragoste. Îl 
ajutase să lupte împotriva mortii și câștigase. 

Își aminti deodată cum între două reprize de delir, acesta 
deschisese ochii, o zărise și reacţionase de parcă ar fi văzut pe 
cineva foarte drag. 

— Bine că ești aici! Mă simt mai bine, mai liniștit astfel. 

Inima ei se topise, dar nu mai voia să simtă din nou acea 
senzaţie. 

Dacă viața de spital ar fi fost alcătuită doar din pacienţi și 
nu și din colegele ei, care mai de care mai răutăcioasă, dacă 
n-ar fi trebuit să locuiască în acele camere pentru 
asistente... 

Mary nu mai suporta acum orele în care nu era de 
gardă. Se găsea oricând cineva care să vrea să-i creeze 
bună dispoziţie, să o facă să uite orice, să-i ţină mintea 
ocupată. 

Sora Mary Rose știa că nu va mai suporta mult atmosfera de 
spital. Își aminti că venise în acest spital din Singapore din 
Canada pentru a se căsători, dar, din nefericire, își găsise 
logodnicul îndrăgostit nebunește de altcineva. 

N-o ajuta cu nimic să se gândească la acel moment care 
poate n-ar fi avut loc niciodată dacă ar fi sosit aici cu un an mai 
devreme. Dar fusese multă nevoie de ea acasă, din cauza bolii 
grele și fără speranţă a bunicii sale. Nici măcar nu se gândise 
vreodată că s-ar putea îndoi de loialitatea și de dragostea lui 
Francis. 

Mary închise ochii, amintindu-și cum intrase în 
apartamentul lui Francis, strălucind de fericire, pentru a-i face 
o surpriză, venind cu trei zile mai devreme. 

Abia aştepta să-l audă spunând: 

— Mary, ai ajuns, în sfârșit! 

Dar nu se întâmplase așa. 

Deschisese ușa cu inima bătând să-i spargă pieptul, cu 
respiraţia întretăiată. Era linişte, ceea ce însemna că probabil 
Francis citea. 

Ei bine, Francis se afla acolo... în mijlocul camerei, 
strângând în braţe o tânără subțirică, blondă, căreia i se adresă 
cu durere în glas: 

— Trebuie să facem ceva, Thea. Nu te pot lăsa să pleci. 

Reacţia ei fusese de durere instantanee. 

— În acest caz ar trebui să ne hotărâm mai repede, Francis, 
zisese femeia. 

După zece minute, se afla deja pe stradă în ciuda 
protestelor celor doi, fără inel, fără viitor, fără sentimente... 

Poate ar fi fost mai bine să se fi întors acasă, dar la vremea 
aceea simţise că n-ar putea suporta mila familiei, a prietenilor. 
Să fie arătată cu degetul, aceea care ar fi trebuit să fi fost 
căsătorită de acum în Malaya. 

La început, considerase că va fi atât de puternică încât să-și 
ia viața de la început printre străini, într-un mare spital militar. 
Nu avea nimeni timp acolo pentru problemele sufletului, 
pentru cei care puteau ceda nervos, pentru cei care nu-și 
puteau umple nicicum singurătatea. 

Dar după două săptămâni se întâlni cu Anne Redwood, cu 
care învățase la Toronto. Imediat, aceasta se alăturase celor 
care voiau să facă orice pentru ca să n-o lase pe Mary Rose să 
sufere în tăcere. 

Dar cum să nu ofteze din greu după o zi lungă, când 
trebuia să-și mai și pregătească de mâncare? 

Se afla aici deja de trei luni. Era de- ajuns. Mila nu era un 
tonic, nu avea efect de îmbărbătare; o submina, o slăbea și mai 
tare, nu făcea nimic pentru a o ajuta să uite, să înceapă o nouă 
viață. Cu toate astea, deși voia o provocare, nu se putea duce 
acasă. Voia să plece cât mai departe, să vadă locuri noi, să 
cunoască oameni noi, care să nu știe nimic despre viaţa ei. 

Numai pacienţii îi fuseseră de un ajutor real, în special 
aceşti soldaţi neozeelandezi și aviatorii; reușeau să-i alunge 
tristețea pe moment, reușeau s-o facă să simtă că viața merita 
trăită. 

De aceea, i se părea normal ca în planurile ei să includă 
Noua Zeelandă. 

Locotenentul Macandrew o abordase imediat: 

— Se pare că asistentele se bucură ca și noi că plecăm acasă. 
Ce-ai zice, soră, dacă te-aș invita în Noua Zeelandă? 

Ea începuse să râdă, stânjenită. 

— Poate, cândva. Deocamdată, mi se pare capătul 
pământului. 

— Te-aș putea duce dincolo de Maoriland, soră Rose, unde 
o mulţime de bărbaţi petrec iarna toată izolaţi, la Polul Sud. 
Gândește-te, soră, poate ar fi bine să ajungi acolo, te-ai mai 
topi puţin și n-ai mai fi așa de rece, ca un aisberg. 

Ea începuse să râdă, atunci. 

— Ar trebui totuși să-mi păstrez ceva din atitudinea de 
acum! Voi, soldaţii de aici, aţi fost cel mai vesel, mai nesupus, 
mai neascultător detaşament, dar şi cel mai vesel. Aici trebuie 
să păstrăm măcar aparențele. 

— Asta înseamnă că în afara serviciului nu ești la fel de 
rigidă? 

Ea încercase să abordeze un aer sever, dar nu reușise. 

Noua Zeelandă i se părea ca acasă. Dar nu insula de nord 
cu izvoarele termale și gaizerele, cu vulcanii care deveau activi 
peste noapte, ci sudul insulei. De fapt, zona în care locuia 
locotenentul Macandrew. Chiar în inima insulei, așa cum 
obișnuia el să spună, pe fundalul unui lanţ muntos. Îi vorbise 
de sporturile de iarnă, de oile care dormeau în zăpadă, de văi 
fertile, plantaţii de brad... 

Nu ca această zonă în care se aflau, o zonă extrem de caldă, 
care trăia sub magia estului, ceva care-ţi ațâţa atât sângele, dar 
și imaginaţia, și care te făcea să tânjești mereu după ce ţi se 
întâmplase în trecut, care făceau solitudinea și mai nefirească, 
mai nedorită. Voia să se afle undeva unde să nu se teamă că se 
va întâlni cu Francis de fiecare dată când intra într-o cafenea, 
teatru sau magazin. 

Acum, după ce-și luase biletul pentru vapor, parcă se 
simţea mai bine. Voiajul o va restabili, cumva. O, nu se gândea 
la vreo cunoștință făcută pe punte, la discuţii romantice sub 
lumina lunii, ci la faptul că putea să cunoască alți oameni, să 
vadă alt orizont în fiecare zi, să scape de amintirile care-i 
afectaseră trecutul și o destabilizaseră. 

Discutase cu sora şefă cu o seară în urmă şi aceasta, cu milă 
în priviri, consimţise s-o lase să plece, cu toate că fusese foarte 
mulțumită de felul în care se achitase de obligaţii și ar fi vrut 
s-o păstreze. 


SĂ UITĂM SUDUL 13 


Vorbise cu atâta patos despre credinţa că timpul vindecă 
orice rană, despre posibilitatea de a-și croi o nouă viaţă din 
amărăciunea în care se zbătuse. 

Fusese prea mult față de ceea ce putea suporta Mary, deși, 
pusă într-o situaţie similară, ar fi procedat la fel. 

Vorbele ei aveau să fie repetate în spital, în zilele 
următoare până ce înconjurată tot spitalul. 

Era timpul ca Mary să considere vindecată vechea rană, s-o 
privească aşa cum numai ea ştia, cu înţelegere, să privească 
înainte spre ceea ce o aștepta, să nu mai tânjească după 
trecut. 

Îi spuse toate acestea Annei, cu care se întâlni pe drumul 
spre bucătărie. 

— O, Mary, ripostase aceasta, cum te vei descurca? Vei fi 
singură? Nu cunoști pe nimeni acolo. 

— Tocmai asta îmi doresc; nu pot avea aici un nou început, 
Anne, mă cunoaște toată lumea. Tocmai din acest motiv nu 
vreau să mă întorc acasă. Vreau să plec cât mai departe, spre 
sud... de aceea am ales Noua Zeelandă. 

Anne îi luă mâna în palmele sale. 

— Mary, asta înseamnă că trebuie să-ți spun...nu trebuie să 
pleci, nu încă. Mai există o șansă ca tu și....Anne roși. 

Mary zâmbi forțat. 

— Vrei să spui că legătura dintre Francis și Thea Secumbe a 
început să scârțâie? 

Anne înghiți de câteva ori. 

— Da... într-un fel... știu că este prea devreme și nu trebuia 
să-ţi spun, dar dacă ai mai sta, cine știe....Dar tu de unde ai 
aflat, Mary? 

— De la el, mi-a spus săptămâna trecută. 

— Ţi-a spus, aşadar! 

— Da, m-a întrebat dacă mai avem o șansă 
împreună...Imaginează-ţi! 

Anne o privi lung. 

— Mary, lucrurile astea se întâmplă destul de des. Tu nu 
erai aici, el se simţea singur... aici viaţa este diferită de cea de 
acasă. Aici ești obligat la o viaţă socială activă, pentru care ai 
nevoie de un partener. Nu cred că între ei a fost dragoste și de 
aceea s-a terminat atât de repede. 

— S-a terminat, este adevărat, dar nici eu nu mai am 
sentimente pentru el. Nu era partenerul de viaţă de care 
aveam nevoie. 

Deodată, cele două realizară că nu mai erau singure, 
pentru că apăruse un pacient. Intrară în bucătărie, închiseră 
ușa și-și continuară discuţia. 

Mary care era încă încordată, îi spuse prietenei sale: 
— Nu trebuie să-ţi faci probleme din cauza mea, Anne, mă voi 
descurca. De data asta știu foarte bine ce-mi doresc și unde 
vreau să ajung. 

Anne continua s-o privească, vocea lui Mary răsuna destul 
de dur. 

— Am înţeles că vrei să pleci în Noua Zeelandă, Mary, dar 
mă îndoiesc că știi ce vrei. 

Vocea lui Mary răsună la fel de dură și calculată. 

— Ştiu prea bine, dragă prietenă. Vreau să iau de la viaţă tot 
ce-mi poate oferi... aventură, figuri noi, peisaje noi, 
amuzament... 

Anne o asculta fără a o crede. 

— Mary, nu-ţi dorești ce-și dorește orice femeie? Printre cele 
pe care ţi le dorești nu se numără și căsătoria? 

Mary o privi amuzată. 

— N-am spus nici un moment că nu vor mai exista bărbaţi 
în viața mea, nu refuz căsătoria, dar nimic de genul pe care-l 
cunoaștem toate: rochie albă, cununiţă, biserică, jurăminte pe 
care nu le respectă nimeni...nu mai cred în dragoste, dar asta 
nu înseamnă că nu mă voi căsători. 

Era încă bine, răsuflă Anne ușurată. Dar apoi, vru să insiste: 

— Mary! Dacă nu există dragoste într-o căsnicie... nu pot 
crede că... 

— Mai sunt și alte lucruri, Anne. Eu nu mai sunt o 
romantică, așa ca tine. Vreau confort, siguranță, o casă 
luxoasă, dar vreau să scap de acele priviri languroase ale 
bărbaţilor care se sfârșesc imediat ce le ajungi în pat! 

Anne nu mai ştiu ce să-i răspundă, și din fericire, sună 
soneria care semnala nevoia urgentă a unui pacient de 
asistenţă. Anne murmură ceva și dispăru. 

Mary își duse mâna la frunte, simțind cum degetele reci îi 
răcoreau tâmplele încinse... de ce oare avea mereu mâinile reci 
pe o temperatură atât de ridicată? Scutură din cap de parcă ar 
fi vrut să se elibereze de gândurile negre, apoi se apropie de 
masă. Se sprijini cu coatele de aceasta privind în gol. 

Se deschise ușa brusc și se trezi faţă în faţă cu faimosul ei 
pacient Ninian Macandrew, cu un pahar de apă în mână. 

— Grozav! exclamă acesta. Se pare că cei care trag cu 
urechea, nu aud niciodată lucruri bune despre ei. Dar de data 
asta nu aud nimic despre cei care rostesc cuvintele. Se pare 
că lovitura pe care am primit-o la cap mi-a alterat judecata și 
nu mai înțeleg cum se face că arăţi un chip în faţa pacienţilor, 
bărbaţilor vreau să spun, și un altul prietenelor tale. Am 
considerat că eşti o tânără fermecătoare, devotată meseriei, 
că ai idealuri, şi uite că m-am înșelat. Nu cred că avem nevoie 
de cineva ca tine în Noua Zeelandă, soră Mary Rose. Noua 
Zeelandă a ajuns să existe prin devotamentul unor pionieri 
cu inimi mari, care au investit acolo mai mult decât au 
obtinut în timp, care au plantat copaci pe care n-au apucat 
să-i vadă ajungând la maturitate, copaci din care s-au făcut 
case pentru multe alte generaţii, femei care au suportat 
rigorile vieţii de acolo pentru că-şi iubeau cu adevărat soții, 
nu pentru ce le puteau oferi aceștia. Și-au ridicat căminele 
din pământ și lemn, la început. Viaţa în Noua Zeelandă este 
bună, dar am realizat asta doar de când am ajuns aici, făcând 
comparaţie. Dar Noua Zeelandă nu are nevoie de femei ca 
tine, crede-mă! 

Vocea lui suna aspru, ca un bici. 

— Cred că orice femeie care a trăit în acele bordeie 
primitive, valora cât o duzină de femei ca tine! Ele m-au salvat, 
m-au îngrijit, chiar dacă eram o gură în plus de hrănit. Nu 
înțeleg, ce se întâmplă cu așteptările voastre de la viaţă! 

Mary nu zise nimic pe moment; ce-ar fi putut să spună? 

Anne poate ar fi înțeles; ea cunoștea viața mai bine, dar ea, 
Mary, cum putea să explice ce simțea unui pacient pe care îl 
avea în grijă? 

Nici măcar acestui locotent Macandrew, care depindea de 
ea, a cărui viaţă atârnase de un fir. 

Tratarea lui îi redase scopul de a trăi, dar iată că tot el o 
privea acum cu ochii mari, neînțelegând ce se petrecea cu ea. 

l-ar fi putut spune: 

— Cred că ai înţeles greșit. Am fost atât de afectată de când 
am venit aici, încât lumea și-a pierdut farmecul pentru mine, 
așa că vreau să mă reconstitui din mici fragmente, nu vreau 
să-i mai fie cuiva milă de mine... 

l-ar fi putut spune asta chiar și acestui bărbat pe care-l 
readusese la viaţă prin simpla ei prezenţă, care servise pentru 
Commonwealth, a cărui familie aflată departe de aceste locuri 
îl considerase mort, îl plânsese. A cărui mână o ţinuse în timp 
ce el delira inconștient, a cărui viaţa o salvase alături de 
doctori şi de alte asistente. 

Sau i-ar fi putut spune: 

— Dacă nu te-ai fi dat jos din pat când nu trebuia, n-ai fi 
avut ocazia să tragi cu urechea. Poate că v-aţi luat cam multe 
libertăţi. Aș vrea să-ţi amintesc că viaţa mea este numai a mea 
și nu am nevoie de sfaturile nimănui. Dar de ce te interesează 
cum gândesc? 

El vru să-i vorbească, dar renunță, trecu pe lângă ea, 
lăsând-o la fel de nedumerită și tulburată precum o găsise și 
se duse în salon. 

Mary rămase cu privirea aţintită asupra ușii, cu un impuls 
ridicol de a fugi după el, să-l întrebe: 

— Macândrew, ce voiai să-mi spui? 

De parcă ar fi contat! 

Zilele următoare avu nevoie de foarte multă disciplină, de 
control, pentru a se concentra asupra treburilor ei de 
asistentă, să-l îngrijească chiar și pe MacAndrew. 

Slavă Domnului că acum nu era în salon! 

Dacă ar fi fost într-o altă încăpere, ar fi redeschis discuţia. 
Dar așa, el rămăsese același bărbat politicos care scria scrisori 
lungi, îi ajuta pe cei care erau încă imobilizaţi, râdea și glumea 
cu celelalte asistente. 

Dar ce mai conta acum? Se certa singură în propria-i 
disperare când nu era de serviciu și gândurile îi zburau tot 
într-acolo. Dar curând avea să scape din acest loc. De obicei, 
pacienţii se îndrăgosteau de asistentele lor, dar nu era ceva de 
durată, iar în acest caz locotenentul nu fusese decât prietenos 
cu ea. Era logodit. Astfel scriseseră ziarele despre el. 

Iar dacă acum o dispreţuia, ce conta pentru ea? Va pleca și 
el acasă când va fi considerat vindecat, ca toţi ceilalți. 

Iar ea, la vremea aceea, se va bucura de voiajul pe mare, de 
figuri noi, apoi de un ţinut nou. 

A doua zi, sosi o scrisoare pentru ea. Purta o ștampilă din 
Noua Zeelandă, cu lacul Pukaki. Unde era acesta? Pe cine 
cunoștea ea acolo? Putea fi de la unul din soldaţii pe care-i îngrijise 
în primele zile la sosirea aici? Dar nici unul nu i-ar fi scris... 

Deschise plicul, scoase scrisoarea și observă că pe ultima 
pagină era o semnătură ciudată, pe care n-o cunoștea: 
Muntele Hebron, South Canterbury, semnat Elspeth 
Macandrew. 

Mary o privi încruntată. Cum să primescă o scrisoare de la 
o rudă a unui pacient? 


„Dragă soră Rose, 

Trebuie să scriu cuiva din personalul spitalului despre 
această problemă și te-am ales pe tine nu numai pentru că 
îngrijești salonul lui, ci pentru că fiul meu ne-a scris mult 
despre tine. Am inclus în acest plic o scrisoare și pentru el, 
dar, din păcate, nu poartă veşti prea bune, mai ales pentru un 
om în situaţia lui. 

Îmi este foarte greu să scriu aceste rânduri. Hotărâsem să 
vin personal să discut cu el situaţia, chiar îmi cumpărasem și 
biletul de avion, dar din nefericire, mi-am rupt un braţ și n-am 
mai putut călători. Aș vrea să-ţi spun dumitale, soră Rose, ca 
să ştii la ce să te aștepți; am sentimentul că vei fi persoana aptă 
pentru a înţelege situaţia, vei fi alături de fiul meu în 
săptămânile care vor urma, până se va pune pe picioare și va 
putea călători. 

M-am gândit să amân vestea până va sosi acasă, dar Noua 
Zeelandă este o ţară mică și n-am vrut să risc să-i dau vestea pe 
drumul spre casă. 

Am o familie mare, iar Ninian este fiul meu cel mic. Pe cel 
mare îl cheamă Roland. Au fost foarte apropiaţi în copilărie, 
Roland a mai fost căsătorit, dar și-a pierdut soţia când Ninian 
a plecat în Malaya. Ninian nu știe încă, am decis că este mai 
bine să nu-i spunem. 

Ştii prea bine că el a fost considerat pierdut în junglă, 
mai ales că acele răni la cap au dus la pierderea 
temporară a memoriei, că a fost îngrijit de acei săteni, 
cărora le sunt atât de îndatorată, apoi s-a străduit să 
ajungă din nou la civilizaţie şi s-a îmbolnăvit mai rău. L-am 
jelit ca şi cum ar fi murit; cu toate acestea, ca orice 
mamă, am trăit cu speranţa că s-a petrecut un miracol şi 
poate mai este în viaţă. 

Fiul meu a fost logodit cu o femeie pe care a cunoscut-o 
cu mult timp în urmă. Este vorba despre Nanette Williams. 
Cu o zi înainte de aflarea veștii senzaţionale că fiul meu este 
în viaţă, ea s-a logodit cu fiul meu Roland. A apărut desigur 
un anunț în presă, așa că nu mai puteam ascunde lucrul 
acesta. 

Îţi poti imagina, soră dragă, ce durere ne-a provocat vestea 
aceasta. Soțul meu este mai în vârstă decât mine și nu poate 
călători; altfel ar fi venit să-i dea el vestea lui Ninian. 

Roland s-a oferit să vină la spital, dar eu m-am temut și 
m-am împotrivit. Nu voiam să apară un conflict între frați. 

Roland n-a avut o viaţă fericită, iar Nanette susține că-l 
iubește mai mult decât l-a iubit vreodată pe Ninian. 

Trebuie să-i spunem cumva lui Ninian. Am făcut asta cum 
m-am priceput mai bine în scrisoare. Totuși, mă tem s-o 
expediez, cu toate că sunt conștientă că trebuie s-o fac. 

Trebuie să mă bazez pe tine, soră Mary Rose, că-i vei da 
această veste. 

Cred că va cumplit de deprimat. 

Acel Ninian care a plecat în Malaya, putea primi vestea 
aceasta cumplită. Acum nu mai sunt Sigură că știu în ce 
măsură accidentul, rana și experienţa din junglă l-au afectat și 
cum ar mai primi și această veste. 

Sunt sigură că nu le va reproşa nimic, nici Nanettei, nici 
lui Roland. Are multă înțelegere, dar mă tem teribil pentru 
el. Nu ştiu cât va fi de afectat. Nu ştiu dacă va mai dori să 
se întoarcă acasă. Nu știu de ce, dar simt c-ar prefera să 
stea departe de cei doi. Apoi, cred c-ar pleca într-o nouă 
misiune și mai periculoasă, fără a-i păsa ce se va întâmpla 
cu el. 

Când am primit ultima lui scrisoare, în care spunea că ar 
putea părăsi curând spitalul, am înţeles că nu mai pot amâna 
dezvăluirea. 

Mă tem, desigur, ca orice mamă. Nu cred că va face ceva 
disperat, dar mă întreb dacă-l mai cunosc și acum cum îl 
cunoşteam odată. 

Nu pot face altceva decât să mă las pe mâinile tale, soră. 

Dacă i-ai putea însenina în vreun fel sufletul în zilele care 
vor urma, ți-aș fi recunoscătoare. Am descoperit că dacă un 

om afectat de ceva are puterea de a trece peste primele zile 
în care află vestea proastă, găseşte puterea să meargă în 
continuare. 

Când va veni acasă, dacă o va mai face, sper să-l pot ajuta. 
Cu toate că eu însămi nu văd acum o soluţie la această 
problemă. 

Aștept o scrisoare de la tine, soră Mary, să-mi spui cum a 
primit vestea, cum a reacţionat. Îmi pare rău că îţi cer 
această favoare. Scrisoarea mea îi explică totul detaliat, dar 
cred că va avea nevoie de cineva care să-l sprijine în timp ce 
o va citi. 

Cu multe mulțumiri, pentru ceea ce sunt sigură că vei face 
în locul meu. 


Elspeth Macandrew“ 


Mary puse scrisoarea pe masă; degetele îi tremurau. Se 
duse la fereastră și închise ochii încercând să-și imagineze 
cum va reacţiona acest soldat. 

Regretă aproape imediat că avusese o mică ceartă cu el; 
înainte, relaţia dintre ei fusese foarte plăcută, normală, 
amiabilă, o relaţie obișnuită pacient- soră. 

Ar fi fost mult mai ușor dacă el ar continua s-o respecte ca 
şi până acum. 


Trebuia să acţioneze și încă foarte repede. 

Va trebui să găsească momentul potrivit pentru a-i da 
scrisoarea. Nu trebuia s-o facă în salon. Sau poate era mai bine 
să se consulte cu medicul care-l îngrijea. Ninian putea fi mutat 
în alt salon, singur ; sau nu, nu era bine să se întâmple așa, să 
nu rămână singur. Oricum, nu trebuia să lase să se vadă că-i 
este milă. 


ee 


Chiar și așa, realiză cât îi va fi de greu când ajunse în 
salonul lui şi știu că nu mai poate amâna momentul. 

Îşi aminti că Ninian o rugase cu câteva zile în urmă să-i 
pună la poștă o scrisoare cu foarte multe pagini pentru logodnica 
lui. Probabil, aştepta să se revadă cu ea, să planifice nunta, 
chiar. Mary își mușcă buzele și se îndreptă de spate. 

Locotenentul Macandrew se afla sprijinit de perne cu fața 
spre ușă şi părea nerăbdător. Se încruntă văzând-o. 

— Soră, ce se întâmplă? Am întrebat-o pe colega dumitale 
de ce am fost mutat aici, dar nu mi-a dat un răspuns clar. Nu 
ştia sau nu avea voie să dezvăluie nimic? Este ceva legat de 
ultima radiografie? Nu vreau să mai zăbovesc pe aici; colonelul 
mi-a spus că a aranjat deja plecarea, imediat ce medicii vor fi 
de acord. 

Mary trase aer în piept. 

— Nu este nimic de natură medicală, locotenente. Este din 
cauza asta. 

Doar atât. Ce explicaţie stupidă! Se îndreptă spre pat cu 
scrisoarea în mână. 

— Locotenente, nu-mi este ușor să îndeplinesc această 
misiune, dar trebuia s-o fac. Am primit o scrisoare de la mama 
dumitale și ... 

El întinse o mână tremurândă. 

— Mama! Ti-a scris ţie! Dumnezeule! 

— Te rog, lasă-mă să-ți explic, locotenenete. Mama dumitale 
a considerat că trebuie să afli acum, când ești în 
convalescență. Nu s-a îmbolnăvit, n-a murit nimeni, poţi fi 
liniștit din acest punct de vedere. Iată scrisoarea. Eu voi fi pe 
aproape. Știu despre ce este vorba. Dacă ai nevoie de mine, te 
rog, sună și voi face tot posibilul pentru a-ţi veni în ajutor. 

Mary ieși din încăpere crispată, roșie la faţă. 

După cincisprezece minute, sună clopoțelul. 

Sora Rose ştiu că trebuie să se ducă la el. Nu voia ca altă 
asistentă să facă lucrul acesta, dar nu-și putea controla 
tremurul vocii. 


KKK 


Locotenentul stătea cu spatele la ușă, cu fața spre perete. 
Nu făcu nici o mișcare. 

Pentru o clipă care i se păru nefiresc de lungă, sora Mary 
Rose avu convingerea că nu va putea articula nici un cuvânt. 
Își simțea gura foarte uscată. Cu toate acestea, ştia că nu 

trebuie să se lase biruită de mila pe care o simţea faţă de acest 
bărbat. Trecută recent printr-o astfel de deziluzie, recunoștea 
prea bine tot prin ce trecea el. 

Locotenentul se întoarse, în sfârșit, cu faţa spre ea. Vocea îi 
era controlată și nu părea deloc marcat de vestea primită. 
Probabil, reușea să se controleze foarte bine. 

— O adevărată încurcătură, începu el. Înainte ca ea să apuce 
să articuleze vreun cuvânt, el continuă: biata mama, ce 
scrisoare a trebuit să scrie! 

Mary încă își mai căuta cuvintele. 

—De fapt, toți cei implicaţi se află în aceeași stare, spuse tot 
el. Ce întoarcere acasă voi avea! 

Mary era foarte crispată. 

— Mă duc să-ţi aduc un pic de cafea, ai trecut printr-un șoc 
teribil. Cred că aş putea spune multe vorbe, dar vor părea 
platitudini. Aș putea spune ca de obicei că timpul vindecă 
orice rană, că aduce uitarea... dar știu că nu este ușor. 

Doctorul Steedman va veni să te vadă. Dacă te putem ajuta 
cu ceva, te rog să ne spui. 

El ignoră ultimele ei cuvinte, acoperindu-le de fapt cu râsu-i 
sardonic. 

— Așadar, știi că este adevărat, nu? Ce poţi să știi tu despre 
astfel de lucruri, soră? Eşti la fel de lipsită de emoții, de 
sentimente, ca un cartof. Este o situaţie al naibii de încurcată. 
Ţin foarte mult la fratele meu. Mă mir cum o persoană ca tine, 
atât de rece, de calculată, ar putea să înțeleagă. Parcă spuneai 

că nu crezi în dragoste, îţi amintești? Crezi doarîn siguranța pe 
care ţi-o oferă căsnicia, contul bancar al soţului! 

Ciudat, dar Mary nu se simţi deloc afectată de vorbele lui 
dure. Realiză că el nu-i adresa de fapt ei aceste vorbe, ci 
Nanettei, trădătoarea. 

Deciseră că nu era bine să-l mute înapoi pe locotenent în 
salon, decât după vizită. 

Mary ieșise din tură, dar nu se duse să se odihnească. Nu 
se putea linişti până nu-l vedea pe locotenent adormit. 
Trebuia să-i injecteze un somnifer în braţ. 

De fapt, realiză imediat că făcuse foarte bine că nu plecase 
în camera ei, când îl văzu pe colonelul lui Ninian venind spre 
salonul acestuia. 

Era colonelul Secumbe, tatăl Altheei. Dacă acest colonel nu 
şi-ar fi scos fiica în lume, să se bucure de plăcerile vieţii din 
Malaya, Francis ar mai fi fost al ei. Poate ar fi fost deja 
căsătoriți. 

Se îndreptă spre el. 

— Domnule colonel, îl abordă ea, am putea discuta înainte 
de a vă duce la locotenent? 

Colonelul spuse: 

— Sper că nu s-a întâmplat nimic! Am venit să-l anunţ că am 
aranjat zborul de întoarcere în țară. 

Mary Rose îl întrerupse: 

— Tocmai de asta m-am temut, domnule colonel. Ninian 
abia a citit o scrisoare de acasă, cu vești proaste. Ştiţi că a fost 

dat dispărut o vreme, timp în care logodnica lui s-a logodit cu 
fratele lui. S-a anunţat în ziare cu două zile înainte de a se afla 
că Ninian trăieşte. 

— Dumnezeule! Ce încurcătură! exclamă colonelul. 

— N-a reacţionat ciudat, n-a devenit impulsiv după ce a citit 
scrisoarea de la mama sa cu vestea cea rea. După ce discutaţi cu 
el îl vom aduce înapoi în salon și-i voi administra un somnifer. 

Colonelul încuviință. Își drese glasul, o privi şi spuse: 

— Soră, cred că nu puteau găsi un mesager mai fermecător 
ca dumneata să-i aducă această veste. Mai ales dumneata care 
ai trăit de curând ceva asemănător... 

Mary rămase din nou fără cuvinte. Nu-și închipuise că acest 
om aflase totul despre fiica sa și Francis. 

Colonelul adăugă: 

— Am vrut să intervin, dar apoi mi-am spus că este mai bine 
să n-o fac. Am prevenit-o pe Thea. I-am cerut să nu flirteze cu 
bărbaţii din regiment, așa că s-a îndreptat spre cei din 
exterior. La început, Thea nu s-a ambalat deloc, pe urmă a 
aflat întreaga poveste, iar acum nu se mai vede cu acel Francis. 
Se mai întâmplă astfel de situaţii. Tinerii se îndrăgostesc 
repede, iar de vină este și atmosfera de aici de la tropice, 
singurătatea. Trebuie să afli, dragă soră, că mai există 
posibilitatea de a-ţi revendica logodnicul. 

Totul i se părea incredibil lui Mary. Ca și cum nu i s-ar fi 
întâmplat ei, ci altcuiva. 

Colonelul era un bărbat înalt, impunător. 

Mary ridică privirea spre el și reuși să spună doar atât: 

— Mulţumesc, dar nu mai este nimic între noi. În clipa 
aceea, spre disperarea ei, se petrecu exact ce ar fi vrut să evite; 
ochii i se umplură de lacrimi. 

Încercă să le şteargă cu mâna, dar colonelul veni repede 
spre ea, spunându-i: 

— O, draga mea... 

În clipa aceea, o voce rece, controlată, i se adresă acestuia: 

— Mă căutaţi, sir? 

Atâta ea cât şi colonelul se simţiră jenaţi, fiind surprinși 
într-o situaţie emoțională. Nici unul nu știa cum se vedeau 
lucrurile dinafară, mai ales că amândoi purtau uniformă. 

Locotenentul se uită direct la Mary. 

— Am fost convins că vei încerca să oferi explicaţii în locul 
meu și am venit să te scutesc de corvoada asta. Oricum... 

Mary simţi primejdia. Colonelul era superiorul lui Ninian 
Macandrew. Nu putea folosi un astfel de ton, așa că spuse 
repede: 

— Exact asta făceam, locotenente, și nu era prea plăcut. 

Colonelul își privi subordonatul în ochi: 

— Mi se pare firesc să fi fost afectată; orice femeie cu 
gândirea normală ar fi. Dar acum să intrăm în salon, să 
discutăm întoarcerea dumitale acasă, locotenente. 

După o jumătate de oră, Mary reveni în salon. 
Locotenentul stătea pe marginea patului, fumând. Ridică iritat 
privirea. 

— Pentru numele lui Dumnezeu, te rog să mă tratezi ca pe 
un om normal! Am suferit un şoc. Și ce-i cu asta? Va trece! Nu 
mă preocupă acum decât întoarcerea acasă, nu știu cum vor 
primi ai mei lucrurile. Cum se vor purta cu mine? Am fost 
foarte uniţi până acum. Nu știu cum ne vor privi pe mine, pe 
Roland, pe Nanette. Mă gândeam să-i scriu fratelui meu să 
grăbească oficierea căsătoriei, dar știindu-l un bărbat foarte 
răbdător, va prefera să aștepte întoarcerea mea să ne testeze 
atât pe mine cât și pe Nanette. Desigur, ea ar dori să-l aleagă 
pe el, dar nu va putea să-l convingă, așa că nici pentru 
Roland nu va fi prea ușor. Mama și tata vor fi mereu între 
noi. Va fi un iad, dar am găsit soluţia. Dacă ai vrea să mă 
ajuti... 

Mary se așeză pe un scaun, uimită. Dar uimirea i se risipi 
imediat: 

— Vrei să spui că aș putea să-i scriu mamei tale că ai primit 
vestea destul de bine? 

El scutură din cap. 

— Nu. Parcă spuneai că vrei să ajungi în Noua Zeelandă, așa 
este? Aș vrea să vii cu mine, să pretinzi că ne iubim. 

Mary rămase din nou fără cuvinte. Când în cele din urmă 
găsi puterea de a vorbi, îi spuse: 

— Nu te înțeleg. Nu i-am putea înșela. 

— Ascultă-mă, soră. Am putea scrie două scrisori: una către 
Nanette, cu o dată anterioară celei de azi, în care să-i spun că 

m-am îndrăgostit de altă femeie și că vreau să rup logodna, 
lăsându-i impresia că am expediat această scrisoare înainte de 
a o fi primit pe a mamei. 

Mary simţi că o şuviță îi căzuse pe frunte, de sub bonetă. 
Ridică mâna s-o îndepărteze. 

— Ar Salva situaţia pe moment, locotente, dar ar duce la 
complicaţii în timp. 

— De ce? 

— O logodnă implică multe... este un fel de precontract de 
căsătorie. 

El o privi ciudat. 

— Să înţeleg că nu ești pregătită să mergi atât de departe? 

Ochii ei aruncară flăcări. 

— Nicicum! Ar fi chiar ridicol! Nu pot să cred că te-ai gândit 
la așa ceva! 

— Este doar vina ta, Mary Rose. De fapt, nu este nimic rău 
dacă o femeie care spunea că nu crede într-o căsnicie fericită, se 
mărită totuși cu un bărbat care-i poate asigura un trai decent, o 
viață demnă. Căsătoria cu mine ti-ar asigura toate astea. Ai mei 
au turme nenumărate de oi. Ce ţi-ai mai putea dori? 

Mary Rose trase aer în piept. 

— Poate mi-aş dori un bărbat care să nu mă dispreţuiască, 
aşa cum faci tu. 

— Înţeleg. Eu am aflat prea multe despre tine. Vrei să spui că 
l-ai putea minţi pe vreun nefericit și l-ai face să creadă că-l iubeşti? 

Mary făcu un gest de nerăbdare, dar și de dezgust. 


SĂ UITĂM SUDUL 31 


— Locotenente, discuţia asta nu ne duce nicăieri. Nu 
discutăm aici instituţia căsătoriei, sau caracterul meu. 
Discutam doar propunerea absurdă pe care mi-ai făcut-o. Eu 
discutam atunci când m-ai surprins o situaţie ipotetică. Dacă 
te întorci acasă cu o logodnică asta înseamnă că te vei și 
căsători cu ea. Cum vei rezolva situaţia? 

— Nu-mi va fi greu. Poate, după atâtea aventuri, vei dori să 
te așezi la casa ta. Poate vei dori să afli cum se trăiește în Noua 
Zeelandă. Apoi ne-am putea certa şi am descoperi că nu ne 
potrivim deloc. Lumea ar spune că sunt multe cupluri care nu 
rezistă la testul timpului, că mulţi soldaţi sau, mă rog, bolnavi, 
se îndrăgostesc de cele care îi îngrijesc și asta nu durează. Ai 
putea pretexta că-ţi este dor de casă, de Canada, și ai pleca. Să 
nu crezi că nu vei fi avantajată financiar. Îţi voi plăti salariul de 
asistentă în continuare. 

Mary ridică ochii spre cer. 

Privind-o, el luă tăcerea ei ca un refuz și continuă pe un 
ton foarte dur: 

— Ei bine, soră, uită propunerea pe care ţi-am făcut-o. 
Trebuia să știu că nu vei da curs invitaţiei mele. De fapt, nu te 
priveşte ce voi face eu, nu? Nu te interesează că toată familia 
mea suferă, că vieţile noastre sunt date peste cap. Faci totul cu 
sânge- rece, iar propunerea mea nu intra în calculele tale. 
Apoi, vru să plece. 

Mary îl prinse de mână. El se întoarse și o privi. 

— Acum n-aş vrea să aud vreo inepţie, cum că este timpul 
să mă duc la culcare. Patul poate deveni un instrument de 
tortură, uneori; şi nici nu vreau să fiu îndopat cu somnifere. 

Mary zâmbi pentru prima oară în acea zi. 

— Poate că face parte din sarcinile mele să te duci la culcare 
mai relaxat, locotenente. Uite, voi face ce vrei, consimt la 
propunerea ta. Doar nu te-ai fi așteptat să refuz o asemenea 
propunere avantajoasă? Şansa de a vedea o ţară, de a-mi 
câștiga existenţa foarte ușor... 

— Foarte bine, soră. Dar te rog să mă lași singur acum. 

— Poţi rămâne aici peste noapte, îi spuse Mary Rose, îi 
deranjezi pe cei din salon dacă te duci la ora asta. Scrie cele 
două scrisori, iar eu le voi expedia. Voi reveni peste o oră și 
jumătate. 

Mary părăsi încăperea. 

Când se întoarse văzu un singur plic. 

— I-ai scris doar mamei tale? Unde este scrisoarea pentru 
Nanette? 

— Sunt amândouă în același plic. 

Ea se arătă surprinsă. 

— Dumnezeule, nu știi nimic despre psihologia femeii! 
Chiar dacă pare să-l fi preferat pe fratele tău și asta pare a fi 
ieşirea dintr-o situaţie imposibilă, nu cred c-ar suporta ca o 
scrisoare de această importanţă să-i fie înmânată de mama 
bărbatului respectiv. 

El păru pierdut câteva clipe, apoi zise: 

— M-am gândit că în acest fel nu trebuie să cumpăr două 
timbre, şi oricum, mama n-o va citi. 

Mary păru că se gândește. 

— Da, poate că ai dreptate. 

Se gândi apoi că Elspeth Macandrew va fi foarte ușurată, 
deși nu voia să fie în pielea ei; Elspeth era o mamă sfâșiată 
între dragostea pentru cei doi fii ai ei. Unul avea să piardă 
femeia iubită. 

Dar cum va reacţiona Nanette? 

Ninian Macandrew era sigur că ea îl iubea mai mult pe 
Roland, dar cine poate şti? Poate că Roland își plânsese soţia, 
iar ea şi logodnicul găsiseră alinare unul în brațele celuilalt. 

Dar Ninian revenise din rândurile dispreţuitorilor. Nanette, 
după ce povestea lui a făcut înconjurul lumii, nu va fi fost prea 
încântată să afle că el se îndrăgostise de altă femeie. 

Mary luă o siringă. 

El făcu un gest comic. 

— Soră, chiar nu este nevoie; acum că am rezolvat 
problema, pot dormi liniștit. 

— Nu mă pot baza pe asta, zise ea cu fermitate. Și cred că 
ştii, locotenente, că nu mi te poti împotrivi. 

Ninian îi întinse brațul, resemnat, apoi după injectie îi 
spuse: 

— Acum, că ne vom logodi, nu mai trebuie să mi te adresezi 
cu“locotenente“. 

Ea scoase repede acul. 


34 PENELOPE FIELD 


— Nu ne vom logodi aici; oricum, nu vreau să afle nimeni nimic. 

— Bine, consimţi el, nu vrei să afle colonelul. 

— EI și ceilalți. 

— Eu cred că el, în primul rând. 

Mary înţelese ce voia el să spună. 

— Da, în special colonelul. 

— Nu-i vei spune deloc? 

— De ce aș face-o? 

— Oricum, el nu se întoarce în Noua Zeelandă până la 
sfârşitul anului. 

Mary se încruntă. 

— Noapte bună, locotenente, zise ea. 

— Ar trebui să te porţi mai afectuos cu mine, soră. Sărută-mă 
şi spune-mi noapte bună. 

— Nu face parte din contract. Vom părea mai afectuoși când 
vom ajunge acolo. Asta-i tot. 

Ducându-se la culcare, Mary se întrebă în noaptea aceea 
dacă nu cumva făcuse o greșeală, implicându-se într-o situaţie 
deja complicată. Dar ar fi făcut asta pentru oricare bărbat care 
ar fi rugat-o? Nu, din păcate nu. Din proprie voinţă hotărâse 
să-i accepte propunerea. 


Capitolul 2 


Deciseră să plece cu vaporul. Mary își rezervase cu câtva 
timp în urmă locul și nu mai puteau schimba acum, pentru că 
ar fi dat naștere la comentarii. În plus, familia lui avea astfel 
timpul necesar de a se obişnui cu ideea. 

Venise o scrisoare de la Elspeth, care își exprimase fericirea 
pentru felul în care se rezolvaseră lucrurile. Și Nanette 
scrisese. Desigur, Ninian nu-i arătase această scrisoare, dar ea 
știa că sosise. 

Ninian era acum în convalescenţă, avea multe privilegii și 
ieșea destul de des. 

Doctorul Steedman îi spuse într-o zi lui Mary: 

— Mă bucur că-l însoţeşti pe Macandrew; aș vrea să veghezi 
asupra lui în continuare. Infecția puternică pe care a avut-o, 
poate reizbucni oricând. Încurajează-l să aibă o viaţă socială, 
chiar pe vas; ia legătura cu medicul de pe vas și fă-i un scrut 

istoric al afecţiunilor lui Macandrew. A ieșit mai bine decât 
m-am așteptat din șoc, dar mă tem de reacții întârziate. 

Anne îi spuse nedumerită: 

— Am crezut că locotenentul se grăbeşte să ajungă acasă. 

— A cumpărat o mașină de aici pe care o transportă cu 
vaporul. Am văzut că așa fac majoritatea soldaţilor, se pare 
că nu au cum să cumpere mașini din Noua Zeelandă. În 
privinţa voiajului pe mare, doctorul a spus că este 
recomandabil. 

— Mary, aş vrea să te atenționez să nu te îndrăgostești de el 
pe drum. Ştii, drumurile astea lungi, plimbările pe punte , sub 
clar de lună.... pe Macandrew îl așteaptă o logodnică acasă. 

— Nu este genul meu de bărbat. 

— lar eu am crezut că este genul de care s-ar îndrăgosti 
orice femeie; înalt, brunet, plăcut, atrăgător, umeri largi... 

Mary începu să râdă și plecă. 

Trecând pe lângă salonul lui Ninian, observă că acesta o 
aştepta pe hol. 

— Soră, începu el, dacă tot am voie să ies de acum, ce-ai 
zice să cinăm împreună, seara asta? 

— N-ar fi indicat, ne-am putea întâlni cu vreo cunoștință din 
spital. Ne vom vedea destul pe drumul spre Noua Zeelandă. Și 
de fapt... 

— Spune, soră. 

— Am deja o invitație la cină. 

— Din partea cui? 

— Cred că n-ai vrea să afli! 

— Lasă-mă să ghicesc... cumva colonelul? Bătrânul nostru 
colonel? 

— Nu este chiar bătrân, se află la a doua tinerețe. 

— Dar are o fiică de vârsta ta! 

Mary închise ochii, simțind lacrimile care stăteau gata să 
izbucnească. 

Da, Althea era fiica lui, şi iubita lui Francis. 

— Probabil, colonelul s-a căsătorit de tânăr. 

— Ai dreptate, nu este bătrân, dar în regiment toţi coloneii 
sunt consideraţi astfel. 

— Dar de ce te interesează cu cine ies, locotenente? Nu 
înseamnă că dacă ne logodim formal, trebuie să-mi selectezi 
prietenii! Iar înţelegerea noastră intră în vigoare pe pământul 
Noii Zeelande. 

Ninian i se adresă aproape cu violență. 

— Vreau ca angajamentul nostru să pară foarte veridic. Nu 
cumva cinezi în apartamentul lui? 

— Nu, sunt invitată într-un loc grozav, pe care se pare că nu 
l-am văzut. 

El pufni dispreţuitor. 

— Voi, femeile, numai la asta vă gândiţi; lumini, strălucire, 
toalete... 

Mary îi spuse în șoaptă: 

— Trebuie să plec, pentru că am auzit vocea asistentei șefe. 

Mary se bucură din plin de voiajul pe mare. Erau şi alți 
pasageri, majoritatea mai în vârstă, așa că nu se organizară 
programe speciale; mai existau și alți răniţi care plecau acasă, 
astfel că tuturor li se păru normal ca un pacient să fie însoțit 
de asistenta sa. Mary reuși chiar să se bronzeze, cu toate că 
avea pielea foarte albă, așa că arătă chiar mai bine cu boneta 
şi părul negru. 

Era o călătorie plăcută, cu opriri în patru porturi 
australiene: Freemantle, Adelaide, Melbourne, Sydney. 

— O să-ţi cumpăr inelul de la Sydney, o anunţă Ninian. 

Ea îl privi uimită. 

— Doar nu te voi duce acasă fără inel! Ai mei nu m-ar ierta 
pentru asta! 

— Le-ai putea spune că prefer diamantele și cum am deja 
unul, l-aș putea purta pe acela. 

— Mary, nu mai insista! 

Ea cedă. 

— Foarte bine, oricum ţi-l voi înapoia. 

El nu răspunse nimic dar din privirea pe care i-o aruncă, 
înțelese c-a făcut o greșeală, amintindu-i astfel de inelul pe 
care probabil i-l înapoiase Nanette. 

Sydney îi plăcu pentru strălucirea, frumuseţea şi 
cosmopolitismul său. 

Locotenentul alese un inel prea costisitor, cu safire. 

— Are culoarea ochilor tăi, Mary, de aceea l-am ales. 

Deodată, după ce-i cumpără inelul, Ninian o privi lung și-i 
propuse: 

— Ce-ai zice, întrucât vaporul stă aici trei zile, să zburăm 
spre casă? Simt dintr-o dată un dor nebun să fiu cu ai mei! 

Mary intră în panică. Până acum întâlnirea cu părinţii lui i 
se părea ceva foarte îndepărtat. 

— Nu ştiu...cât ar dura până la ... 

— Patru ore de la Sydney la Christchurch. Câștigăm două 
ore pe drum, pentru că suntem cu două ore înaintea orei 
australiene. 

— Dar poate nu găsim locuri. Crezi că este mai bine așa, 
Ninian? 

El păru surprins. 

— Ce vrei să spui? 

— Poate ai tăi ti-au organizat o petrecere de bun venit și te 
vor aştepta la vapor, crezi că este bine să-i iei prin 
surprindere? 

— Fată dragă, dar mă duc acasă! Doar mă întorc la ai mei! 
Vor fi fericiți oricum să ne vadă! 

Mary avu o strângere de inimă. Poate că în privinţa familiei 
nu vor fi probleme. Dar Nanette? Ce va simţi el când o va 
revedea? Va putea, de dragul fratelui său, să-și ascundă 
amărăciunea? 

— Te rog, ascultă-mă, va fi totul bine. Mai ales că ești cu 
mine. Să mergem la compania Qantas, să vedem dacă găsim 
bilete! 

Mary fu nevoită să renunţe la visul în care părinţii lui 
Ninian îi întâmpinau la țărm și se trezi zburând deasupra 
Tasmaniei. Se înfioră. 

Ninian o privi intrigat. 

— Acum ce mai este, Mary? 

— Noua Zeelandă pare atât de departe pe hartă, ultimul 
avanpost al civilizației de la Polul Sud. Am zburat destul de 
mult până acum, dar este prima oară că nu văd pământul 
dedesubt. Asta mă face un pic nervoasă. 

El zâmbi. 

— Ştii ce înseamnă Noua Zeelandă în limba maori? „Tinutul 
marelui nor alb“. Dacă te uiţi mai bine, poți vedea cea mai 
înaltă culme, Aorangi, are peste douăsprezece mii de picioare. 

— Am crezut că vârful Cook este cel mai înalt. 

— Aorangi este un alt nume pentru muntele Cook. Ce bine 
că-ți plac sporturile de iarnă, vei fi în elementul tău pe 
versantii care nu sunt departe de casă. 

— Da, astfel vor trece mai repede săptămânile următoare. 

El o privi lung. 

— Mary, s-ar putea să fie vorba de mai mult de atât. Nu 
putem găsi imediat un pretext pentru a ne despărți. Trebuie 
ca mai întâi Nanette și Roland să se căsătorească. 

— Ce vrei să spui? Că n-a trecut destul timp de la moartea 
primei lui soţii? 

— Fratele meu este îndrăgostit de Nanette din copilărie. 
Este mai mare cu douăzeci de ani decât ea. Când Nanette a 
împlinit șaptesprezece ani, el a vrut s-o ceară de nevastă, dar 
părinţii ei nici n-au vrut să audă. 

Nanette n-a avut ocazia să cunoască alţi tineri de vârsta ei; 
i-au cerut lui Roland ca în numele iubirii ce-i poartă Nanettei, 
să-i lase cale liberă să cunoască un bărbat de seama ei. 

Brusc, Roland a plecat departe de casă şi am auzit că s-a 
însurat cu o femeie invalidă; se pare că totuși în pofida acestui 
neajuns, au fost destul de fericiți impreună. 

Întotdeauna am avut convingerea că Nanette s-a logodit cu 
mine doar pentru că-i aminteam de Roland. Ţi-am spus toate 
astea ca să înţelegi ce important este să ne jucăm bine 
rolurile... De aceea, mă voi adresa de fiecare dată cu“draga 
mea“, sau“iubito“. Sper să nu-ți displacă! Sau să nu-mi 
reproșezi că am idei învechite în privinţa relaţiei bărbat- 
femeie! Încă mai fac parte din categoria bărbaţilor care vor să 
se căsătorească din dragoste... 

— Dacă este un apropo la discuţia mea cu Anne, pe care ai 
ascultat-o... 

— Uneori, dragostea te pune în situaţii foarte dificile. Ce 
altceva, mai bine decât dragostea, îţi poate distruge judecata, 
te poate orbi faţă de lucrurile de durată? 

Mary era conștientă de propria-i uimire în timp ce rostea 
aceste vorbe. Erau atât de contrarii faţă de valorile în care 
credea! Dar ce anume din comportamentul acestui bărbat o 
făcea să i le repete? De ce oare simţea nevoia să accentueze că 
nu se simte atrasă de el, de o eventuală căsătorie? Poate 
pentru c-o auzise făcând afirmaţii în care nu credea? Mary era 
descumpănită pentru că nu se mai înţelegea; voia să fie cinică, 
pentru ca imediat să-i pară rău. 

— Te refereai la lucrurile de durată, insistă el. Cele de care 
ține confortul și siguranţa unei femei. Poate de asta îi preferi 
pe cei mai în vârstă. Când se va întoarce colonelul în Noua 
Zeelandă? 

Mary clipi des la subita schimbare de subiect. Sau poate că 
Ninian voia să ducă discuţia pe alte teme, abătând-o de la cele 
personale. 

Îi răspunse ezitând: 

— Mie mi-a spus că va ajunge abia anul viitor. De ce mă 
întrebi? 

El o ignoră. 

— A, asta înseamnă că ţi-a lăsat răgazul necesar pentru a 
scăpa de mine. 

Mary întoarse chipul pe care i se citea uimirea. 

— Dacă încerci să afli că i-am spus despre planul nostru, află 
că n-am făcut-o. 

— De ce te-a invitat la cină? 

Ea pufni furioasă. 

— Ce întrebare stupidă! De parcă n-aş fi genul de femeie 
care să mai fi primit invitaţii. Cred că şeful tău se simte cam 
singur. Este văduv și nu-l cred tentat de companii de o seară. 
Fiica lui este mai uşuratică. Am impresia că șeful tău mă place, 
avem multe în comun. Doar nu vrei să afli că am sentimente 
fată de el, nu? 

— Nu, nici măcar tu nu ești atât de ipocrită încât să faci o 
astfel de afirmaţie! 

Mary începu să-și piardă răbdarea, de aceea îi spuse pe un 
ton pe care abia mai reușea să şi-l controleze: 

— Prefer să încetăm aici discuţia și să mă bucur de peisajul 
superb, să renunţ la comentariile sarcastice, care mă 
plictisesc. Se întoarse spre hublou, observând că avionul se 
afla deasupra unei mări cenușii, acoperite de ceață. 

Christchurch era scăldat în soarele toamnei. Au ajuns 
imediat la biroul vamal , apoi au fost conduși spre autobuzul 
care-i ducea spre aeroport. Era spre apus, când razele soarelui 
transformă în adevărate torte, sălciile și plopii. 

Printr-un consimțământ comun, jucau acum rolul unui 
cuplu bine închegat. Ninian îi spuse, privind sălciile: 

— Au fost aclimatizate aici, de la mormântul lui Napoleon, 
de pe insula Sf. Elena. 

— Mi-aș dori să aflu mai multe lucruri de acest gen. Este ca 
și cum întinzând mâna, aș atinge o pagină de istorie. Lucruri 
vii, nu cronici aride. 

El o privi lung. 

— Mamei îi vei plăcea foarte mult. Și ea crede la fel. Ce 
ciudată este viața! Dacă aș fi fost îndrăgostit de tine, aș fi fost 
foarte emoţionat, neștiind dacă familia mea te va accepta sau 
nu. Aşa cum stau lucrurile, sunt convins că-i vei cuceri. 

— Şi numai tu vei ști că sub aparenţa pe care o voi afișa 
pentru a-i convinge, sunt o femeie nesuferită. 

El o ignoră. 

— Ba chiar ai dreptul să te atașezi de familia mea. Am uitat 
să-ţi spun că am avut o surioară, Rosemary, care a murit la 
doisprezece ani. Tata nu și-a mai revenit de atunci. 

Mary trase aer în piept. Desigur, tatăl lui Ninian va face 
mereu o paralelă între numele ei și al micutei. 

— Imediat ce vom ajunge în oraș voi închiria o mașină, apoi 
vom căuta un hotel pentru noaptea asta. Am putea merge la 
un spectacol, chiar. 

— Nu, mulțumesc. Vom fi destul împreună în lunile care 
vor veni și deocamdată am obosit. Prefer să citesc ceva. 

Ninian nu se simţi defel ofensat. 

— Nu-mi oferi nici un răgaz, nu? 

Pe tot drumul de a doua zi dimineață, Mary se comportă 
ciudat ca și cum ar fi ajuns în situaţia aceea stranie, fără voia 
ei. Nu știa ce se va întâmpla când va cunoaște familia lui 
Ninian, cum se vor purta cu ea. Deveni brusc nervoasă, de 
parcă ar fi venit să se mărite la modul foarte real. 

Traversară câmpiile Canterbury, apoi râul Rakaia când 
Mary avu o idee. 

— Ninian, ne vom întâlni imediat cu Roland şi cu Nanette? 

— Doar dacă din întâmplare se află astăzi la muntele 
Hebron. Roland lucrează la Fairlie, iar Nanette locuiește la 
mătușa ei. Ai ei au avut o casă vecină cu a noastră, dar acum 
nu mai are decât această mătușă și nişte rude lângă Lacuri. 

— Trecem prin Fairlie? 

— Da, ne îndreptăm spre sud, spre Timaru, cel mai apropiat 
oraş; nu este mare, un port. Apoi, străbatem ţinutul 

Mackenzie. De la Fairlie pornim prin trecători, dar n-am 
intenţia să mă opresc la Fairlie acum. 

Mary nu zise nimic. Probabil nu suporta să-și vadă fratele 
prea curând. 

Spuse doar atât: 

— Sună familiar această denumire, Mackenzie. 

Ninian zâmbi. 

— A fost denumit după un crescător de vite. 

— Când vom ajunge acasă la tine? 

— Spre seară. Mai sunt vreo două sute de mile și nu le 
putem străbate cu viteză din cauza drumului. Trecători, drum 
accidentat... 

Mary ar fi vrut să-i pună multe întrebări, dar n-o făcu. 
Trebuia să-l lase liniștit, să se obișnuiască, să nu mai gândească 
la Nanette ca la viitoarea lui soție, ca la cineva care-i aparţinea. 
Dar ce știa un bărbat despre inima unei femei? Poate că 
Roland o iubise dintotdeauna pe Nanette dar... 

Mary readuse discuţia asupra peisajului pe care-l traversau. 
Câmpurile pline de grâne îi reaminteau de casă. Aici la câmpie 
existau mulţi copaci aduşi din Anglia, cărora toamna le 
împodobea frunzele în tonuri de roșu și auriu. 

Dincolo de dealuri predomina bradul. 

— Mai este mult pământ dincolo de munți? 

— Încă o dată ce ai văzut până acum. 

— Şi de acolo unde locuieşti poţi merge direct spre 
provinciile de pe coasta de vest? 

— De fapt, trecerea directă este imposibilă. Sunt totuși 
câteva drumuri. Mai este și trecătoarea Lewis de la North 
Canterbury, trecătoarea Arthur care pornește chiar din 
Christchurch, tunelul Otira, iar sub nivelul la care ne aflăm, pe 
lângă lacurile Wanaka și Hawea, se află Haast Road, numit 
după exploratorul Julius Von Haast. În curând, va lega 
localitatea noastră de oraşele din sud-vest, ceea ce va aduce 
un număr mare de turiști. Zona are un peisaj sălbatic, minunat 
cu perdele de ploaie până la fiordul Milford, prin tunelul 
Homer. Tata te va duce acolo, cu siguranţă. 

— Iarna mergeţi în vacanță? 

— Nu, stăm mai mult pe lângă casă şi practicăm sporturi de 
iarnă. Se poate ajunge la Milford doar cu avionul, din cauza 
avalanșelor. 

— În acest caz, voi renunța să văd Milford. Iar primăvara nu 
voi mai fi aici. Când începe primăvara la voi? 

— Poate ţi se va părea ciudat, dar începe în septembrie! Dar 
vei fi aici atunci, așteptând ca Roland și Nanette să se 
căsătorească, înainte de a ne despărți noi. 

— Chiar aşa de mult va dura? 

Ninian privi înainte încruntat. 

— Roland știe să aștepte... 

Mary roși. 

—Astfel îți stă mai bine, aprobă Ninian. Ești mai frumoasă, 
un pic confuză, cu tenul îmbujorat. Arăţi mai mult a mireasă 
care abia aşteaptă nunta, ca mireasa care-și cunoaște 
viitoarele rude. 

— Mai trebuie să-ţi amintesc că joc un rol? Tu nu poți face 
ca pulsul meu s-o ia razna, nu-mi poți provoca emoţii de nici 
un fel. Voi face tot posibilul să par... îndrăgostită de tine, dar 
nu cred că te aștepți să te sorb din priviri... dar de ce te-ai 
oprit? 

— Din acest motiv, zise Ninian. 

Alarmată, Mary ridică privirea. Ninian o prinse în brațe. Ea 
încercă să evite sărutul, dar îi fu imposibil. 

— Așadar, mai sustii că nu-ţi pot accelera pulsul? Acum pot 
paria că pulsul ţi-a luat-o razna. De fapt, nici nu poţi respira și 
eşti teribil de îmbujorată. 

Mary își regăsi glasul. 

— O poți pune pe seama temperamentului, locotenente. 
Nu sunt obișnuită să fiu sărutată împotriva voinţei mele. 
Pulsul accentuat, roșeața din obraji, toate spun un singur 
lucru: sunt furioasă! Nu îndrăzni să repeţi gestul ăsta 
vreodată! 

— O Mary, știi prea bine că va fi nevoie de câteva scene mai 
tandre. 

— Nu fi ridicol! O mângâiere ajunge! Dar în nici un caz 
săruturi ca acesta, mai ales în public. 

— Da, a fost un sărut... de neuitat....admise el. 

Mary își mușcă buzele. 

— Poate, din partea ta... 

Ninian era prea aproape pentru ca ea să-și piardă culoarea 
și respiraţia să-i revină la normal. 

— Chiar a fost .... unilateral, Mary? 

O simţi cum se crispează și o prinse strâns în braţe. 

— Știu că ai vrea să mă loveşti, simt asta. Dar n-o vei face. 
Mă vei trata din nou ca un aisberg, asta va fi reacţia ta. Dar de 
ce ești atât de furioasă? Tocmai porniseși cu viitorul tău soţ 
spre casa părinţilor acestuia. N-ai spus de la început că nu va 
fi nici un pic de dragoste între noi, că nu vor exista sărutări, 
mângâieri? 

Mary nu-și mai amintea să se fi înfuriat vreodată atât de 
tare. 

— Uiţi un singur lucru, locotenente. Poate sunt în căutarea 
dragostei, dar nu m-aș mărita cu un bărbat pe care-l detest, ca 
pe tine. Tot mai vrei să conduci? Fă-o, ne-a depășit încă o 
mașină! 

— Da, soră voi merge în continuare, după portia de 
amuzament de care aveam nevoie. 

Merseră în tăcere până ajunseră la Timaru, ajungând apoi 
la golful Caroline, unde se afla și un mic port. 

— Este prea devreme pentru masă, dar aș prefera să 
mâncăm aici, dacă ne pot oferi ceva bun. Sunt prea cunoscut 
în celelalte locuri și nu vreau să fiu tratat ca eroul care se 
întoarce acasă. Ti s-a făcut foame? 

— Sunt prea nervoasă pentru a gândi corect. Tot ce mi-ai 
spus se adaugă la ceea ce știam despre bărbaţi; nu trebuie să 
le permiti prea multe, altfel devin siguri de tine... dar mai bine 
să mergem la masă. 

— Ai îngrijit în cariera ta de asistentă vreun australian? o 
întrebă el, fără altă introducere. 

— Da, poate; m-a interesat mai puţin naționalitatea 
pacientului. 

— Aș vrea să-ți ofer o băutură specifică locului, care să-ți 
facă plăcere, zise Ninian privind-o. 

— Nu beau nimic în afară de apă minerală, îl opri Mary. 

— Eu aș vrea să-ţi ofer ceva foarte plăcut, pentru a mă 
asigura astfel că nu vei pleca, și să mă lași singur tocmai acum. 
Nu pentru mine fac asta, ci de dragul mamei. Ti-a plăcut 
scrisoarea ei, nu? 

— Da. Pot să-mi imaginez ce-a simţit când... 

— Când am revenit din morţi, iar Nanette era logodită cu 
fratele meu... 

Nimeni nu putea ști cât suferise acea femeie. 

Poate că nici Nanettei nu-i fusese prea uşor. Păcat că n-o 
putea înţelege pe Nanette! 

Îi evită privirea și începu să studieze meniul. 

Ninian îi urmări trăsăturile. 

— Nu prea te inspiră, nu? Ar fi trebuit să luăm masa la hotel, 
dar este prea devreme. Nu avem restaurante prea grozave, dar 
lucrurile s-au mai îndreptat de când am plecat de aici... Într-o 
zi, te voi duce să iei masa la Hermitage. 

— Hermitage? Sună monahal, nu a restaurant de lux! 

— Cu toate acestea, este un hotel de lux, aflat la poalele 
muntelui Aorangi. Cu ani în urmă, acolo era doar 
sălbăticie. 

Mary consumă cu poftă mâncarea adusă, apoi plecară spre 
nord- vest. Nu se mai aflau la câmpie acum, ci pe niște dealuri 
şi văi împădurite, în spatele cărora se vedeau munții. 
Traversară râuri. 

— Căpiţele astea îmi amintesc de casă; și tata le face tot așa. 
Spune că fiecare copil trebuie să-și amintească toată viaţa ce 
plăcut este ca după o baie în râu să stai pe o căpiţă. 

Suna idilic. Pentru prima oară, Mary vibră a anticipare. 

— Cred că-mi vor plăcea ai tăi. 

El zâmbi. 

— Ce spui sună mai bine, te comporți mai natural. 

— Eşti cel mai mic dintre copiii familiei? 

— Acum, da. Rosemary era cea mai mică, dar cu noi locuiesc 
și copii surorii mele. Ferma lor este foarte aproape. 

Roland și Isabella erau mai mari ca noi. Isabella și Gil, 
cumnatul meu, nu sunt acasă acum. Gil a câștigat o competiţie 
legată de arat și este plecat în Europa, așa că fiul și fiicele 
surorii mele stau la noi acum. Isabella a plecat cu inima 
îndoită doar la insistenţele tatălui meu, pentru că nu suportă 
să stea departe de copii. Cu Barbara nu sunt probleme 
deosebite, dar gemenii Josephine și Jonathan... 

Mary îl privi lung. 

— Cu toate acestea, sesizez o notă de mândrie când vorbeşti 
despre ei. 

Ninian începu să râdă. 

— Da, sunt foarte inventivi, niciodată nu știi ce vor face în 
secunda următoare. 

Deodată, Mary ridică privirea spre cer. 

— Noua Zeelandă este o ţară foarte“ îngustă“, spuse Ninian. 
De fapt, poţi vedea răsăritul soarelui peste culmile ce 
străjuiesc Pacificul, iar apusul, spre Tasmania, la vest. Ce 
diferită este de Canada unde soarele are nevoie de atâta timp 
să treacă de la un ocean la altul! Aici vei vedea că nu sunt mai 
mult de șaptezeci de mile în nici o parte a ţării de la un țărm 
la altul. 

Mary se simţi cuprinsă de un sentiment plăcut, de căldură; 
poate se datora soarelui, sau poate stării de mulțumire, nou 
aflate. Închise ochii câteva momente, cu toate că nu voia să 
piardă nimic din spectacolul acestui pământ nou. 

Când se trezi, poalele dealului erau mult mai aproape, iar 
Ninian îi așezase pe umeri o jachetă sport, care mirosea foarte 
plăcut, a tutun fin și a after shave. Trezindu-se brusc, nici nu 
mai știu unde se afla; i se păru că este acasă îmbrăcată în 
jacheta lui Francis. Se ridică în picioare și-l văzu pe Ninian. 

—Am pierdut foarte mult din spectacolul traversării 
soarelui; sper că n-am atârnat prea greu de braţul tău! 

— Vom mai veni aici la Timaru, așa că n-ai pierdut nimic. 
Acum ne vom apropia de Fairlie. Este un orășel mic de provin- 
cie care parcă dormitează permanent; dar este foarte plăcut 
iarna, pe zăpadă. 

Fairlie, orășelul în care lucra Roland, unde locuia Nanette 
și unde s-ar fi mutat amândoi după căsătorie. 


Capitolul 3 


La o intersecție, simți că Ninian devine brusc foarte 
încordat. Ridică mâna de pe volan și-i arătă doi oameni care 
traversau pe zebră. 

— Fratele meu și Nanette! O, la naiba, ne vor vedea! 

N-au mai putut să-i evite. Ninian a apăsat pe claxon vioi, de 
parcă i-ar fi făcut plăcere să-i atenţioneze pe cei doi. 

— Te rog să mimezi bucuria; o vei face pentru mine? 

Mary îl asigură din priviri de tot sprijinul. 

Roland nu semăna cu Ninian; era brunet, cu ochii albaștri. 
Desigur, își prinse fratele în brațe bucuros, ba chiar încercă 
să-l ridice de la pământ, într-un gest exuberant. 

— Bătrâne, cum se face că aţi ajuns atât de repede? Am 
crezut c-o să mai treacă vreo săptămână... 

— O parte din drum am făcut-o cu vaporul, alta cu 
avionul și de fapt ne simţeam destul de bine, când ne-a 

cuprins dorul de casă. Dar te rog să nu le spui alor noștri, 
vreau să-i iau prin surprindere! 

— Nici n-aş putea să-i înștiințez, Nin. A fost o furtună 
teribilă de zăpadă azi- noapte și a rupt cablurile telefonice. 

— Ti-o prezint pe Mary, zise Ninian cu mândrie. 

Roland era sincer încântat. Îi zâmbi și oboseala care-i 
marcase chipul până atunci dispăru ca prin farmec. 

— Bine ai venit în Noua Zeelandă, Mary. Este un moment 
special în viața familiei Macandrew, care astfel va fi completă. 

— Ea este Nanette, se auzi vocea gravă a lui Ninian. 

Mary, după ce înclină capul în semn de salut, o studie pe 
tânăra fermecătoare, cu un aer fragil din fata ei. Îi ajungea 
doar până la umăr lui Roland, figura ei avea formă de 
inimioară, părul foarte bogat, auriu spre castaniu, încadra o 
frunte lată, netedă, ochii de culoarea coniacului, cu gene 
lungi, bogate, o gură frumoasă pe care Nanette aplicase un ruj 
pal, fără alte farduri. Avea o piele frumoasă și îngrijită. 

Deodată, Nanette păli. Doar acest lucru îi trădă zbuciumul 
interior. Răspunse distant la salutul lui Ninian de parcă 
niciodată n-ar fi fost logodnica lui, apoi îl întrebă cum se simte. 

Mary observă că Roland o examina cu un aer protector. De 
altfel, se vedea că Nanette era genul de femeie pe care bărbaţii 
voiau s-o protejeze. 

Mary trebuia să-și amintească mereu că planul lui Ninian 
era s-o protejeze și el. Erau astfel de femei care trezeau 
instinctiv cele mai frumoase sentimente la un bărbat, îl făceau 
să se poarte ca un cavaler. 

Dumnezeule, dar de ce se gândea la toate acestea? se 
întrebă Mary. 

Trebuia să fie foarte atentă, să participe la discuţie ca o 
adevărată logodnică, aşa cum îi ceruse Ninian. 

Ninian depindea de ea; de aceea o adusese aici. 

În clipa aceea lângă ei opri o altă mașină, din care cobori 
cineva cu mâinile întinse spre ei. 

— Dumnezeule, ai ajuns! exclamă un bărbat. Și noi 
pregătisem un adevărat spectacol! 

— Rob, ce mult mă bucur să te văd! exclamă Ninian. Ea este 
Mary, ai aflat de ea de la familia noastră? 

Bărbatul o sărută pe amândoi obrajii, apoi i se adresă lui 
Ninian: 

—Am pentru ce să te felicit, omule! 

Mary observă atunci ceva ciudat în privirea Nanettei, o 
sclipire care o dezamăgi și o tulbură. 

— Nu, mulțumesc, nu mergem nicăieri să sărbătorim, spuse 
Ninian, trebuie să ajungem acasă. 

— Cred că Mary este obosită și vrea să petreacă mai mult 
timp cu logodnicul ei, mai zise bărbatul. Am auzit că acolo, în 
spital, sunt reguli de disciplină foarte stricte! 

Începură să râdă cu toţii şi porniră. 

— Cred că tata abia așteaptă să te ducă în excursii; îi plac 
drumeţiile, zise Roland. El și mama sunt doi oameni foarte 
drăguţi. Odată ce le intră în cap să plece undeva, nimic nu-i 
mai poate opri. Parcă-l aud: 

— Fetiţo, trebuie să vezi Fiordland.... 

Deodată, Ninian o opri: 

— Vreau să vezi biserica asta, unde ne vom căsători, Mary 
Rose. 

Era construită pe piloni în mijlocul unui lac, marcată de 
vreme, ba chiar și licheni începuseră să apară pe pereți. 

— Se numește „The Good Shepherd“ „Păstorul cel bun“ o 
lămuri Ninian, pentru că aceasta este ocupaţia de bază în 
ținuturile de aici. 

Ninian deschise o ușă și o invită să vadă peisajul magnific 
cu lacuri şi muntele pe care le mai văzuseră pe dinafară, 
numai că acum o făceau printr-un geam, cu grătar de fier și 
lumânări în jur. 

Mary era impresionată. Totul era foarte simplu, poate chiar 
auster, altarul din piatră, grinzile din stejar solid. Își imagina 
vizitatorii care treceau pe aici oprindu-se o clipă în fața acestui 
altar, păstorii cu câinii legaţi la această oră, schiorii lăsându-și 
echipamentul afară, apoi intrând cu cizmele lor mari, care 
lăsau urme pe podeaua pe care se topea încet zăpada. 

Mai aveau vreo douăzeci de mile prin trecătoarea Simon, 
înainte de a ajunge la lacul Pukaki. 

Ninian le spuse foarte satisfăcut: 

— Iată vârful Aorangi, mereu învăluit în ceaţă. Iar lacul 
acesta, de fapt, este ca o perlă văzut de sus. 

Dacă Aorangi s-ar fi ridicat brusc pe de o câmpie să zicem, 
ar fi avut o înălţime mult mai mare. Dar așa, era doar cel mai 
mare dintre piscuri. 

— Casa noastră este de partea cealaltă a lacului, dar de 
acolo poţi vedea foarte bine muntele. 

Mary observă că trecuseră pe lângă oficiul poștal de unde 
Elspeth expediase probabil scrisoarea pentru ea, apoi părăsiră 
orășelul și pe drum începură să se înșire casele localnicilor, 
una câte una. 

Ninian părea acum mult mai relaxat după întâlnirea de la 
Fairlie. Se întâmplase ceva de bun augur, scăpase de temeri, 
de așteptare, de încordare. 

După o vreme, Mary, care nu se putea gândi decât la felul 
în care va fi întâmpinată de părinții lui Ninian, se întrebă cum 
era bine să reacționeze pentru a părea un cuplu de 
îndrăgostiți, în faţa unei familii foarte interesate de soarta lor. 

Casa le apăru în faţă; era din lemn și piatră, lucru 
neobișnuit în aceste ţinuturi; acoperișul era de tablă. Avea 
două etaje, o grădină mare cu multe flori printre care zări și 
geranium, dar și margarete și garoafe. Într-un colt, văzu un 
plop lombard care părea o torță aurie. Se auzi o ciocănitoare, 
apoi o alta care făcea un zgomot și mai ciudat, dintr-un copac 
pe care ea îl vedea pentru prima oară. 

— Este pasărea binelui, care pe timp de iarnă vine la masa 
pe care mama îi pune pâine, dar și faguri de miere. 

O luară pe poteca pietruită cu bucăţi de piatră, apoi pe o 
pajiște încojurată de straturi de flori și bucăţi de stâncă, apoi 
intrară în casă de unde se auzeau râsete și veselie. 

Deodată, cei din casă se năpustiră asupra lor și-i ridicară pe 
brațe, încercară să-i arunce în sus de câteva ori repetând vorbe 

de bun venit. Apoi, se potoliră ca prin farmec, Mary reuși 
să-şi recapete respiraţia, pentru a-l vedea pe Ninian întins pe 
spate. 

— Ninian, te doare ceva? Spatele? Umărul? 

El reuși să zâmbească. 

— Nu am nici o fractură; dar tu, Mary, cum te simţi? 

În acel moment, glasuri de copii li se adresară: 

— Unchiule Ninian, bine ai venit! Ne pare rău că te-am 
trântit... 

— Hm... începu Ninian, dar văzând că Mary abia își stăpânea 
râsul cedă și el. 

— Slavă Domnului că Mary are simțul umorului! Închipuiţi-vă 
dacă ar fi fost Nanette! Ar fi fost foarte afectată! 

— Gata, copii, îi potoli Ninian. Dar cum naiba v-a venit 
ideea asta? Dacă ne rupeați picioarele? 

— Nu se putea unchiule, sunteţi destul de gros îmbrăcaţi. 

Mary îl opri pe Ninian. 

— Nu cred că este cazul să-i dojenești. Nu s-a întâmplat 
nimic, nimeni nu S-a rănit... 

Ea se întoarse spre copii. 

— Unchiul vostru nu și-a revenit complet de pe urma bolii. 
A suferit destul de mult. 

— Nu ştiu cui i-ar plăcea să simtă că-i piere pământul de sub 
picioare! Am fost îngrijorat și din cauza ta Mary, chiar n-ai păţit 
nimic, draga mea? 

— Nu s-a întâmplat nimic, probabil o să am câteva zgârieturi 
doar, dar nu trebuie să ne facem probleme din cauza lor. 

— Mary, lasă-mă să te aranjez puţin înainte de a apărea în 
faţa mamei. 

— Cred că este cam târziu pentru asta... 

Ninian se întoarse brusc, văzându-și mama și pe Barbara 
alergând pe pajiște. 

— O, fiule! strigă Elspeth. O Ringan! 

Ringan era vechiul nume galic pentru Ninian. 

Elspeth Macandrew se cuibări la pieptul fiului său. El o 
prinse în brațe, și o strânse cu dragoste la piept. 

— Iar tu trebuie să fii Mary Rose, zise Elspeth după un 
moment. Luă chipul lui Mary între mâinile ei brăzdate de 
muncă, o privi lung, apoi zâmbi. 

— Mary, îţi mulțumesc că mi-i adus fiul acasă, teafăr. Ochii 
femeii care semănau foarte mult cu ai fiului ei, erau umezi. 
Mary înţelese ce voia să spună femeia; îi mulțumea că făcuse 
posibilă întoarcerea lui Ninian. Dintr-o dată, Mary se felicită că 
avusese o contribuţie la fericirea acestei familii. 

— Am venit cu o mașină închiriată, mamă, spuse Ninian; dar 
majoritatea bagajelor vin pe mare. La Fairlie ne-am întâlnit din 
întâmplare cu Roland și Nanette. Rol ţi-a trimis un somon de 
peste zece kilograme, o să ajungă mâine aici. 

Mary observă că Elspeth își privi fiul un pic îngrijorată. 

Apoi se întoarse spre Mary: 

— Imediat ce Ninian a început să-mi scrie vorbindu-mi 
foarte mult de tine, mi-am dat seama că s-a îndrăgostit. Cred 
că providenta a avut un rol în acest sens. 

Ridicându-și privirea spre Ninian, Mary observă că acesta 
zâmbea, oarecum amuzat. 

— Ce bine că am făcut plăcinta asta cu brânză acum o 
jumătate de oră! Fac imediat și friptură de vițel. 

Ochii lui Mary străluciră. 

— Vitel! N-am mai mâncat de când am plecat de acasă! 

Se simţi dintr-o dată foarte bine, fiind atât de bine primită 
în această casă mare și frumoasă. La parter măriseră spaţiul 
demolând două boxe pentru a avea şi mai multă lumină. Un 
covor persan gros acoperea parchetul; mirosea a ceară de 
parchet, fotoliile erau largi și adânci, canapelele cu huse, se 
vedea lucrul de mână într-un colţ al sofalei, cărţi, ziare, reviste. 

Se îndreptară direct spre o bucătărie imensă; aceasta se 
întindea pe toată lungimea casei, soba era aprinsă şi încălzită, 
pe ea două pisici tolănite. 

Elspeth, după ce o aşeză pe Mary cât mai confortabil o privi 
lung, prinzându-i chipul între mâini. 

— Fetiţo, tu chiar semeni cu Rosemary a noastră. 

Mary și tinu respiraţia. Nu voia s-o întristeze pe Elspeth 
amintindu-i de copila pierdută la o vârstă fragedă. 

— Tu n-ai văzut asemănarea, băiete? îl întrebă pe Ninian, 
are pielea de aceeași culoare cu a tatălui tău, părul negru, 
ochii albaștri, pomeţii proeminenţi. De ce nu mi-ai spus? 

— Desigur, mamă, am văzut, dar am vrut să te las să 
descoperi singură. Cred că tocmai această asemănare m-a 
atras la început. 

Privirile lui le întâlniră pe ale lui Mary. Dar fu salvată de o 
intrare intempestivă în bucătărie. 

Era tatăl lui Ninian, un bărbat foarte înalt. 

— Elspeth... iapa Betsy are probleme. Cred că va naște mult 
mai devreme și nu va fi o naștere ușoară. Trebuie să mergem 
la Lake Pukaki să aducem veterinarul. Deodată omul ridică 
privirea și văzându-și fiul exclamă: băiete, ai venit! Iar noi 
n-am apucat să te primim cum se cuvine! 

Ninian spuse: 

— Am închiriat o mașină să ajung aici, tată, mă duc să aduc 
veterinarul. 

Tatăl lui Ninian se întoarse să iasă din bucătărie. 

Mary se duse după el. 

— Aș putea fi de ajutor, domnule Macandrew, n-am făcut-o 
la maternitate, dar am ajutat animalele să nască la noi în 
Canada. Sper să mă descurc și aici. 

Omul o privi lung, examinând-o, apoi părând c-o găsește 
acceptabilă, sau poate că era doar disperat din cauza 
problemelor animalului, îi făcu loc să treacă. 

Mary îl îndemnă: 

— Haideţi, să mergem! 

Nu mai pierdură vremea. Mary ajunse imediat abia 
ținându-se pe urmele lui. 

Iapa era epuizată. Asta din cauză că puiul venea anevoie și 
durerile erau tot mai mari. Mânzul se putea sufoca dacă nu-l 
scoteau repede. 

Mary avu o mică reţinere, pentru că iapa era foarte mare, 
dar acum, epuizată fiind, era foarte liniștită, nu mai avea 
putere să se agite. 

Oricum, animalul înţelese că oamenii încercau să-l ajute. 

Mary îşi puse jacheta pe un pat de paie, își suflecă 
manșetele bluzei. Privi lung animalul, apoi spuse: 

— Aveţi un dezinfectant? O găleată? Nişte cârpe curate și nu 
prea subțiri? O frânghie? 

— Ce vrei să faci cu frânghia, fetițo? Să întorci iapa? Va 
trebui să mă instruiești și pe mine. Am adus pe lume oi, miei 
dar nu și cai. 

— Da, o s-o întorc. 

Tatăl lui Ninian era ocupat să aducă tot ce-i ceruse ea. 

— Fetiţo, cred că este cam greu pentru o femeie... 

Mary zâmbi. 

— Munca de asistentă nu presupune numai uniforme 
scrobite și condiţii sterile. Și nici nu mi se va face rău. 

Mary se duse spre capul lui Betsy, o mângâie încet, dându-i 
răgaz lui Joseph să pregătească cele cerute. Apoi se spălă cu 
mare atenţie pe mâini în găleată, se dezinfectă, apoi cufundă 
și frânghia în dezinfectant. 

— Dacă n-ar fi fost telefonul defect, aș fi zis că este mai bine 
să vină veterinarul, dar i-ar lua poate ore lui Ninian să-l 
găsească... 

— Dacă l-ar găsi... 

Nu era prea ușor. Încercară atâta ea cât și tatăl lui Ninian să 
întoarcă mânzul în burta lui Betsy, dar de vreo trei ori după 
ce răsuflaseră liniștiți că reușiseră, acesta revenise în aceeași 
poziţie, înainte ca iapa să-l poată evacua. 

— Fii pregătit să-i cureti nările imediat ce se naște, îl povăţui 
Mary pe Joseph. Dacă va fi nevoie, îl putem resuscita. Haide, 

Betsy, fetițo, o încurajă ea. Așa... domnule Macandrew, dă-mi 
cârpa de bumbac! 

Barbara și Macandrew aduseră găleți cu apă caldă, apoi 
plecară să mai aducă altele. 

Apoi, Joseph reveni și exclamă fericit: 

— Este o iapă, neagră ca mama ei! Neagră ca părul tău; o 
vom numi Mhairi, după numele tău. 

Mary ridică fața strălucind de sudoare, dar și de bucurie. 

—Mă simt onorată, zise ea mângâind căluțul abia născut. 
Uite, Betsy, ţi-o dăm în primire. 

Iapa începu să lingă puiul abia născut. 

— De acum, fetiţo, te considerăm ca făcând parte din 
familie. Dar ești deja nora mea! 

Mary avu un sentiment ciudat. 

De ce oare trebuia să înșele așteptările și sentimentele 
acestor oameni pe care era atât de simplu să-i iubeşti? Dar 
apoi se gândi că trebuia să ia lucrurile așa cum erau și 
ridicându-se pe vârfuri îl sărută pe bătrân pe amândoi obrajii. 

EI zâmbi afectuos, apoi luă un aer ștrengăresc. 

— Asta mă face să mă simt cu patruzeci de ani mai tânăr. Uit 
că peste câteva săptămâni voi împlini optzeci de ani. 

— Nu se poate! exclamă Mary, surprinsă. 

— Nici nu-i Simt! Dar asta din cauză că m-am însurat cu o 
femeie mult mai tânără ca mine. 

— N-am realizat că între voi este o diferenţă așa de mare. 

— Când ne-am căsătorit, Elspeth era o tânără subţirică și 
frumoasă, așa ca tine. Acum realizez că ești fata potrivită 
pentru fiul meu. 

— Pentru că pot aduce un mânz pe lume? 

— Nu numai pentru asta, fetițo. Spun asta pentru că-mi 
placi mult; pe Nanette n-o puteam suferi! Ninian n-ar fi fost 
fericit cu ea; are nevoie de o fată ca tine. Eşti frumoasă, 
brunetă, cu ochi albaștri,  îmbujorată, și cred că și 
temperamentală. Tu ești fata potrivită pentru Ninian. 

Dintr-o dată, după luni de zile, Mary deveni brusc 
conștientă de calităţile sale, simțind cum revine la viață. 

De când o văzuse pe fiica acelui colonel în braţele lui 
Francis, începuse să moară câte un pic. Nimic nu mai conta 
pentru ea, viaţa nu mai avea nimic de oferit. 

Aici însă se simţea bine, în elementul ei, ca acasă, cu 
părinţii lui Ninian. 

Apoi se trezi că întreabă: 

— Joseph, nu te supără că Roland se însoară cu Nanette? 

Joseph scutură din cap. 

— Nu, Roland al nostru are nevoie să protejeze pe cineva. 
Iar Nanette se agaţă de el ca vița de vie. Ninian însă, are nevoie 
de o femeie puternică, temperamentală, una cu care să se mai 
și certe câteodată, ca Elspeth. Am avut şi noi probleme ca 
fiecare, fetiţo. Dar Nanette nu are o personalitate puternică. 
Este o femeie ştearsă, n-a ştiut decât să se agațe de gâtul lui 
Roland. Câteodată, îmi venea s-o împușc, să n-o mai văd că 
umblă după băiatul meu. Și ai ei au fost împotrivă, din cauza 
diferenţei de vârstă. Ai ei i-au pus la încercare și între timp 
Roland al meu s-a însurat cu o femeie care avea nevoie de el. 

Pentru ca fiul nostru cel mic, Ninian, sub impulsul vârstei să 
se trezească îndrăgostit de această Nanette! 

Deodată, Mary simţi că era momentul să afle ce o interesa. 

— Şi credeţi că n-ar fi fost fericiţi împreună? 

— Nu, veni răspunsul fără nici o ezitare. Nanette n-ar fi uitat 
niciodată c-a fost părăsită de Roland. Unele femei așa sunt, le 
place să fie martire. Iar Ninian al meu n-ar fi știut ce înseamnă 
să fie iubit. Eu fac parte dintre bărbaţii care cred că o căsătorie 
bună nu se poate baza doar pe prietenie și respect. Mai este 
nevoie și de puţin contrast, de o scânteie. De asta știu că ești 
potrivită pentru Ninian al meu, fetiţo. A, dar uite că vin! Așa 
sunt unii, începu el să strige de la distanță: apar numai după 
ce le fac alţii treaba! 

O prinse după umeri pe Mary, conducând-o spre ieşire. 

Veterinarul se duse direct la Betsy și puiul ei, iar Ninian 
veni îngrijorat spre Mary: 

— Cred c-a fost prea greu pentru tine! 

— Băiete, de data asta ai o comoară lângă tine, o femeie 
adevărată. Păzeşte-o cu strășnicie!ti spuse Joseph. 

Ninian începu să râdă. 

— Dar văd că ai cucerit întreaga familie! 

Veterinarul, care se întoarse între timp, îi spuse lui Mary: 

— Ce n-aş da să am o astfel de asistentă! 

— a-ţi gândul de la ea! interveni bătrânul Joseph. Apoi se 
întoarse spre fiul său; Ninian, te-ai gândit unde ai vrea să fie 
casa ta? Ce-ai zice de vechea livadă? Este bine adăpostită de 
vântul de vest și are o vedere grozavă spre munti. 

Ninian pufni. 

— Tată, nici nu ne-ai lăsat să ne revenim un pic după 
drumul ăsta lung! 

Mary simţi o strângere de inimă când porniră spre casă. 
Familia lui Ninian nici nu voia să audă de o logodnă pe 
termen lung, ci abia aștepta nunta...Se temeau cumva de 
puterea pe care Nanette ar putea s-o mai aibă asupra lui 
Ninian? Sau se temeau pentru soarta lui Roland? 

Elspeth îi aștepta în prag, cu masa pusă. 

— Totul s-a terminat cu bine datorită lui Ros Mhairi a 
noastră, o informă el. 

Ros Mhairi era numele galic pentru Mary Rose. 

— Aşadar, și tu ai observat, Joseph? zise femeia un pic cam 
uluită. 

— Cine n-ar fi observat, femeie? 


Capitolul 4 


După masă, Ninian întrebă: 

— Unde duc bagajele lui Mary? În camera roz pentru 
oaspeţi? 

— Nu, fiule, du-le în camera lui Rosemary, doar nu este 
musafir, este un membru al familiei, de acum. 

Mary îl surprinse pe Ninian, care avea un aer cam 
neconvins. 

— Abia am renovat-o cu Barbie săptămâna trecută, dar n-am 
apucat să aranjăm cărțile, bibelourile şi altele, care dau un aer 
mai personal unei încăperi, dar o vom face mâine. 

Când ajunseră în camera destinată ei, Mary clipi des câteva 
ori; de fapt, erau două încăperi alăturate, care cândva 
comunicaseră printr-o ușă. 

— Rosemary și-a dorit o încăpere din care să vadă răsăritul 
şi din alta apusul, așa că tata și Roland au scos uşile și au lărgit 
trecerea. 


SĂ UITĂM SUDUL 67 


— Nu mi-aş fi închipuit o cameră mai frumoasă ca asta! 
mărturisi Mary. Are tot ce trebuie. 

— Atunci, accept-o cu bucurie și fii fericită în ea, zise 
Elspeth și o lăsă singură. 

Mary, tremurând de emoție se îndreptă spre fereastra de 
la care se putea vedea apusul soarelui, dincolo de muntele 
Aorangi. Deodată, se simţi prinsă după umeri. Era Ninian. 

— Nu te teme de lacrimile care ti-au împânzit privirea, 
Mary, te-ai descurcat foarte bine. Ai mei te plac mult. 

— Mă Simt o impostoare, o ipocrită. S-au purtat atât de 
frumos cu mine, mi-au dat tot ce au mai bun. Iar eu... nu mai 
putu să continue. 

— Mary, nu uita că impostura ta a făcut posibilă întoarcerea 
mea acasă! 

Ninian îi ridică faţa spre el și o sărută. 

Seara, se simţi din nou foarte bine în familia lui Ninian. 
Ocazional, mai avea câte o strângere de inimă și se mai simţea 
vinovată pentru că adesea avea și ea impresia că totul este 
adevărat. 

Dar poate se simţea atât de bine tocmai pentru că Nanette 
și Roland nu erau aici. Rămăseseră ca un nor întunecat la 
orizont. Sunaseră de câteva ori de la venirea ei. De fapt, 
Nanette sunase de la Fairlie. 

Joseph, care răspunsese, îi întinse lui Ninian receptorul. 

— Roland vrea să-ţi vorbească, fiule, spusese Joseph care 
ridicase receptorul. 

Ninian se întoarse posomorât și tăcut după discuţia cu 
fratele său. 

— Ce ţi-a spus Roland, fiule? întrebă Elspeth. 

— N-a fost Rol, ci Nanette; vine săptămâna viitoare aici, la 
verii ei. 

— Pentru ce? întrebă Elspeth transfigurată. 

— Pentru că Roland pleacă în deplasare prin tot districtul, 
cum face de obicei. Va veni și el aici, desigur. 

Barbara sări ca arsă. 

— Bunico, ar fi bine să terminăm rochia pentru concert 
înainte să vină Nanette! Ştii că se pricepe la modă! 

Elspeth spuse, sigură pe sine: 

— Tocmai asta este problema. Este atât de pricepută că pe 
noi ne face să ne simţim ca două amatoare. Dacă ne-ar vedea 
Nanette cum probăm, facem și desfacem rochiile de câteva ori 
până ajungem în fază finală! 

Mary se simţi bine, realizând că pe ea o plăceau cei din 
familia lui Ninian, iar pe Nanette n-o prea aveau la inimă. 

— Eu nu mă pricep la croitorie, le spuse ea, dar vă pot fi 
de ajutor cu vreo idee. Dacă v-aș putea ajuta la finisat, aș fi 
fericită. 

— Vrei să spui că-i place lucrul de mână? 

— Da, îmi place să repar, să cârpesc. 

Barbie o privi încântată. 

— Ninian, ai găsit o fată pe cinste! 

— Am înţeles asta, dar vă rog să n-o mai comparaţi cu 
Nanette. 

Ninian se întoarse spre Mary, care zâmbea încurcată. 

— Dragul meu, nu-ţi face probleme din cauza mea spuse 
Mary, sunt obișnuită cu viaţa de familie, iar ai tăi n-au făcut 
altceva decât să spună ce aveau pe suflet. Și cu asta gata, să 
n-o mai pomenim pe Nanette. 

Elspeth îi linişti pe toți. 

— Mary nu are de ce să se simtă jenată pentru că o preferăm 
Nanettei. Ea va locui aici, cu noi în timp ce Nanette va veni 
doar în vizită. Iar dacă n-o văd prea mult, pot s-o accept. Nu 
ştiu cum ai ajuns să te logodești cu ea, dar cred că ai făcut-o 
din milă. Iar acum, nu mai discutăm pe tema asta. Mary Rose, 
povesteşte-mi despre părinții tăi, sunt amândoi scoțieni? Cum 
se numește acel castel celebru? Parcă Kilravock? 

Mary fu încântată. 

— De unde ştiţi această denumire? Sunt mulţi scoțieni care 
n-au aflat-o încă! 

— Am avut în familie un MacGillivray, cu generaţii în urmă. 
Vorbea adesea despre clanul Rose. Repeta mereu: într-un 
Rose poţi avea oricând încredere! Dar care era motoul 
clanului Rose? 

— Adevăr și cinste, spuse Mary prompt. 

Bătrânul Joseph o privi peste ochelari. 

Mary oftă. Chiar dacă acesta era motoul clanului ea trăia o 
minciună! 


KKK 

Mary se simţi în continuare înconjurată de dragoste, grijă 
și atenţie. După ce părinţii lui Ninian îi lăsară singuri, dar 
nu înainte de a o săruta pe Mary, el o invită să ia loc pe 
canapea. 

— Am putea citi ceva, îi spuse. 

Mary văzu balansoarul dintr-un colţ al camerei. 

— Îmi plac aceste scaune, dar cred că voi adormi imediat ce 
mă așez. 

— Tocmai de aceea nu te voi lăsa să stai acolo. Vino aici 
lângă mine, pe canapea. Dar Mary nu rămase prea mult.Pe la 
unsprezece, îi spuse: 

— Înainte de culcare, aș vrea să mai văd o dată iapa și 
mânzul. 

— Foarte bine. E cam frig acolo, așa că ia jacheta mamei. 

Era rece afară, luna străjuia muntele Hebron, se vedea și 
Calea Lactee. Ninian îi arătă constelații pe care ea nu le 
cunoștea. Figura ei strălucea în lumina lunii. 

— Abia acum realizez că mă aflu în emisfera sudică! 
exclamă Mary. De aceea sunt stelele atât de ciudate! 

Ajunseră la staul, unde era cald, mult abur, iar mânzul 
învelit în fân. Mama lui ridică fericită capul când îi văzu. După 
ce constatară că atât mama cât şi nou-născutul erau bine, 
porniră înapoi spre casă. 

Pe verandă, Ninian o invită: 

— Fumăm o ţigară? 

Se rezemară cu coatele de marginea balustradei și începură 
să fumeze. Deodată, mirosul de tutun îi reaminti de... Francis, 

care mirosea a ţigară și care tot pe verandă o săruta seara, 
urându-i noapte bună. 

— Mă gândeam... începu Ninian, că tu îmi cunoști toată 
viaţa, în timp ce eu nu ştiu nimic despre tine. 

— Nici nu trebuie să știi. După cinci sau șase luni, timp în 
care Roland și Nanette se vor căsători, voi ieși din viaţa ta. 

— Pentru numele lui Dumnezeu nici să nu mai spui asta! 
Vezi că ai mei s-au îndrăgostit de tine; dar dacă vreodată ai 
ceva de spus, vom merge sus pe deal să discutăm departe de 
orice ureche dispusă să ne audă... camera mea este chiar lângă 
a ta, aceea este camera părinţilor, la dreapta este camera lui 
Barbie. 

Ninian o sărută și spuse destul de tare: 

— Noapte bună, Ros Mhairi, iubita mea. 

Mary intră repede în cameră, închise ușa și se rezemă cu 
spatele de ea. Ce greșeală că lăsa să simtă cum o arde acel 
sărut! Poate că orice sărut putea avea efect asupra ei. Până 
acum se gândise că numai Francis o poate face să se înfioare, 
dar acum... nu adormi prea repede, neințelegând de ce 
sărutul lui Ninian avusese același efect asupra ei. 


e 


Zilele care au urmat, au fost destul de plăcute. Ninian își 
ajuta tatăl la treabă. De aceea, în prima zi îi spuse, după micul 
dejun: 

— Nu-mi place să fac asta, dar trebuie să te las singură, iubi- 
ta mea, am mult de lucru. Astfel vei avea ocazia s-o cunoști mai 
bine pe mama. Dar după-amiază promit că te voi duce la călărie. 

Mary i se adresă lui Elspeth: 

— Doamnă Macandrew, știu că femeilor nu le place să le 
stea cineva în bucătărie când gătesc. Spuneti-mi ce-aţi vrea să 
fac, să vă fiu de ajutor. 

— Ei bine, fetiţo, aș vrea să pregătesc masa, iar dacă vrei să 
mă ajuţi, ai putea să deretici camerele lui Jonathan și Ninian 
și pe a ta, desigur. Poţi zăbovi mai mult în camera viitorului 
tău soţ. Ştiu că oricărei femei i-ar plăcea să cunoască viața 
acestuia dinainte de a o cunoaște. 

Mary deretică celelalte camere mai întâi, pentru că o oprea 
ceva să intre în camera lui Ninian. În cele din urmă, prinse 
curaj. Ninian își făcuse patul, dar atât. Valizele erau răvășite, 
aruncate prin cameră, cu lucrurile mototolite. Mary le 
înghesui la loc și închise valizele. 

Unul dintre pereţii camerei era plin de rafturi cu cărți, mai 
ales de drumetii montane sau schi, despre fauna și flora Noii 
Zeelande. 

Urma un dulap cu arme pe care sta scris: „copii nu puneţi 
mâna!“ 

Într-un colt, văzu o grămadă de ghete, schiuri, bâte de golf. 
Pereţii erau împodobiţi cu fotografii alb- negru ale unor 
piscuri pe care probabil le cucerise. Mai erau acolo trofee de 
schi și de patinaj. 

Elspeth o strigă: 

— Mary, eşti bună să despachetezi valizele lui Ninian? 
Singur n-ar face-o niciodată, sau poate că le-ar înghesui pe 
unde nu trebuie. Mulţumesc mult, Mary. 

Mary nu făcea acest lucru cu plăcere. Lucrurile ar fi stat 
altfel dacă l-ar fi iubit. Oricărei femei îi face plăcere să aranjeze 
lucrurile omului iubit, să-i împerecheze ciorapii, să-i pună 
pijamalele şi batistele în ordine. Dar așa ... 

Aranjă hainele în două grămezi ordonate, apoi deschise 
sertarele, puse acolo cămășile, ciorapii. 

Deodată, văzu o fotografie într-o ramă de argint. 

O ridică și nu se miră deloc de chipul care o privea. Era 
Nanette. De fapt în fotografie erau amândoi, iar Ninian o ţinea 
după umeri. 

Mary privi fotografia cu un sentiment ciudat, dar zgomotul 
făcut de ușa care se deschise o făcu să tresară, și să se 
întoarcă. Era Ninian. 

Roşi violent. 

— Eu... mama ta m-a rugat să-ți pun lucrurile în ordine. 
N-am vrut, dar n-am avut de ales. 

Ninian luă cu blândeţe fotografia din mâna ei. 

— Voi scăpa imediat de ea, va merge direct la gunoi! Dar am 
venit să te iau la ceai, mama m-a trimis să te aduc. 

— Am început să fac planuri, Ninian, îi anunță Elspeth 
zâmbind. 

— Dumnezeu să ne ajute! Când mama începe să facă 
planuri, s-a zis cu noi! 

Elspeth ridică privirea spre el. 

— Încercam doar să fiu de folos, fiule. 

— Ştiu, mamă, tocmai asta este problema. 

— Mă gândeam că viitorii tăi socri, care sunt fermieri ca și 
noi, pot pleca de acasă doar iarna și dacă avem în vedere că în 
iarna canadiană este vară aici, ar fi bine să vină în noiembrie 
când v-aţi putea căsători şi apoi pleca în luna de miere. Nu 
puteţi sta decât o lună, pentru că începe tunsul. De fapt, 
începe înainte de Crăciun. Cred că familiei Rose i-ar plăcea să 
petreacă un Crăciun pe vreme caldă. Mary, crezi că ai tăi ar 
putea rămâne câteva luni aici? Aș vrea să vadă toată ţara. 

Ninian începu să râdă. 

— Ce ţi-am spus eu, draga mea? Mamă, nu -ți mai face visuri! 
Vom fixa noi singuri data căsătoriei. Abia am ajuns acasă. 

— Am crezut că vreți să vă căsătoriți mai repede, dar acum îmi 
dau seama că pentru părinții lui Mary este greu să plece de acasă. 

Mary căpătă un aer alarmat. Ninian sări în ajutorul ei. 

— Mamă, tatăl lui Mary și-ar dori ca fiica sa să se 
obișnuiască, să vadă dacă poate trăi aici. Probabil nu știe prea 
multe despre Noua Zeelandă. Las-o în pace pe Mary, iar dacă 
ea va decide că trebuie să grăbim lucrurile vom stabili o dată. 
La oraș trebuie să faci rezervare cu câteva luni înainte, dar aici 
vom sărbători în voie. 

Ninian vorbi foarte convingător, iar Mary se trezi că începe 
fără voia ei să se gândească la materialul din care-și va face 
rochia. 

Joseph îi spuse lui Mary, poate pentru că o văzuse foarte 
confuză: 

— Ross Mhairi, vrei să vii cu mine la fosta livadă? Aș vrea 
să-ţi arăt un loc grozav pentru noua voastră casă! 

Mary ieși cu el și cu Ninian. 

Locul era minunat, dar pentru Mary era prea mult. 

Deodată văzu o casă veche printre pomi. 

— Ce este acolo, Jonathan? 

— Vechea noastră casă, construită de bunicii noştri, când 
s-au stabilit pe aceste meleaguri. După cum vezi este ridicată 
din piatră de râu, acum se joacă nepoţii acolo. Coşurile erau 
căzute, ușile la fel, dar trandafirii căţărători încă mai înfloriseră 
pe pereţi. Se auzea cântecul păsărilor, mirosea a flori, a fân, 
albinele zumzăiau. 

Mary o privea vrăjită, de parcă acea casă ar fi așteptat-o 
tocmai pe ea, ca pe prinţesa din Frumoasa Adormită. 

— Dar de ce să mai construiți o casă, când aceasta poate fi 
ușor reparată? 

Ninian, aflat în spatele ei, exclamă: 

— Îţi place casa asta? Vorbești serios? 

Întorcându-se, Mary se trezi fixată de două perechi de 
ochi; ai lui Ninian și ai tatălui său. Simţi că nu-i putea 
dezamăgi. 

— Este frumoasă, Ninian. Am putea s-o renovăm, să mai 
ridicăm niște anexe, doar intenţionăm să avem o familie 
adevărată, nu? 

— N-ar fi mai bine s-o vedem și în interior? 

Era plin de pânze de păianjen, dar casa părea solidă. 


76 PENELOPE FIELD 


Bătrânul Jospeh se entuziasmase ca un copil. Îi duse pe cei 
doi nepoți spre casa unde-i aștepta Elspeth, pentru a-i lăsa pe 
cei doi tineri să facă planuri singuri. 

După ce rămaseră doar ei, Ninian îi luă mâinile în palmele 
sale mari. 

— Mary Rose, nu-ţi face probleme. Eu te-am forțat să 
marșezi la propunerea mea, iar tu ai acceptat. Lasă-l pe tata 
să-şi facă planuri, iar dacă el consideră că avem nevoie de o 
casă nouă, lasă-l să înceapă să construiască; oricum, nu poate 
începe până la primăvară. Nu te îngrijora, draga mea; n-am 
estimat că ai mei vor fi atât de insistenti. 

— Da, înţeleg, murmură Mary. Lacrimile i se iviră la colțurile 
ochilor. Acești oameni o iubeau, îi iubea și ea, dar ea juca doar 
un rol. 

Ninian îi era recunoscător pentru asta, dar amintindu-și 
vorbele pe care i le spusese Annei, probabil o disprețuia. 

Poate ai lui o voiau atât de mult și voiau ca nunta să se facă 
mai repede doar pentru că le era teamă de Nanette. Ce situaţie 
teribilă pentru niște părinţi! 

Ninian o privi lung. 

— Te rog să nu fii neliniștită. Nu te va forța nimeni să te 
măriți cu mine. Deși... 

— Ce vrei să spui? întrebă ea plină de speranţă. Era sigură 
că era vorba de speranță. 

— Nimic... 

Oare Ninian, cu toate că încerca să vadă aspectul hilar al 
lucrurilor, începuse să-și dorească în final căsătoria cu ea? 

— Mary, te rog să te comporti natural, așa cum știi tu să faci, 
lasă-i să-și consume entuziasmul. Și te rog să nu-ţi faci 
probleme... 

Când ajunseră acasă, o găsiră pe Elspeth într-o stare de 
fericire. 

— O, ce bucuroasă ar fi bunica lui Joseph! A trăit toată viața 
în casa aceea. Când Joseph s-a însurat, a ridicat casa aceasta, o 
copie a celei din livadă. Joseph și-o amintește foarte bine pe 
bunica. 

Vino să-ţi arăt niște fotografii ale ei; le ţin într-o cutie de 
lemn. Era o femeie foarte frumoasă și bună, Isabella se numea. 

Ridicând privirea, Mary surprinse un licăr ciudat în ochii 
lui Ninian, de parcă ar fi experimentat o bucurie ascunsă față 
de ce se petrecea sub ochii lui. 

— Întotdeauna am simţit că este o crimă să las toate aceste 
lucruri să se piardă, dar niciodată n-am avut timp îndeajuns. 

— Din fericire, bunicul n-a făcut greşeala pe care au făcut-o 
cei care au venit aici să se aşeze, adică n-a construit cu faţa 
spre sud. Mary, ce zici de scara aceea? Duce într-o cameră 
foarte spațioasă; dacă am renova scara, ar căpăta un aspect 
foarte plăcut. Iar poate în locul acestui șemineu... ce zici, 
Mary? Dar tu, fiule? 

Cei doi se priviră lung și spuseră într-un cuvânt: 

— Am vrea să vedem lemnele arzând. Și întrucât ferestrele 
nu mai au geamuri am prefera să le mărim foarte mult. Astfel 
ne vom bucura de tot farmecul unei case vechi dar și de 
confort. 

Mary privi cu duioșie treptele scării, de parcă ar fi văzut 
piciorușe mici alergând tot timpul în sus și-n jos, apoi 
mergând liniștite la culcare, cu lumânarea în mână. 

Își imagină apoi figura unei mame care înfrunta aici toate 
rigorile și privaţiunile unei vieţi de pionierat în munți. 
Câteodată, pașii ei erau înceţi, abia simtiti, atenți, precauţi, 
asta când sarcinile purtate se aflau spre final. 

Altădată, le urca foarte hotărâtă știind că i s-a apropiat 
clipa; în casă nu se afla nimeni în afară de soţul ei și nimic 
altceva decât teama din suflet că dacă se întâmpla ceva rău lăsa 
numai dezolare în urmă. 

Dar câteva zile mai târziu, pentru că o femeie care avea 
curajul să-și urmeze soţul pe aceste tărâmuri era puternică, ea 
cobora cu ceea ce avea mai de preţ în brațe, copilul nou- 
născut. 

Mary revăzu apoi cu ochii minţii cununiile care se celebrau 
în livadă, apoi anii care treceau, venind vremea recoltelor, 
apoi tunsul oilor... 

— Nu-i așa că aici se afla o bară de alamă pe care se 
întindeau ciorapii la uscat, domnule Macandrew? 

— Iar bunica îi controla în fiecare marţi să vadă dacă sunt 
cârpiți. 

— La fel și la noi acasă. Și noi avem o casă veche. Când eram 
mică, mă îmbrăcam în faţa sobei de teracotă, pentru că numai 
acolo mi se părea că este foarte cald. Dar dacă familiile erau 
atât de mari, unde dormeau cu toţii? continuă Mary. 

— Pentru băieţi, au ridicat tot felul de căsuțe, precum cea 
de acolo. Iar aceasta era întotdeauna pentru copilul pe care-l 
așteptau. 

Era o cameră mai mică, unde în ciuda prafului așezat, se 
puteau vedea încă imagini cu „Albă ca Zăpada şi cei șapte 
Pitici“, un leagăn vechi de lemn, precum și alte jucării tot de 
lemn. 

Mary simţi dintr-o dată că regretă că nu va fi ea cea care-i 
va dărui lui Ninian primul său copil, care va sta în această 
cameră, care va gânguri aici, va rosti primele vorbe, va face 
primii pași, va avea primii dinţișori... 

Și astea toate pentru că nu era decât o impostoare. 


Capitolul 5 


Mary simţi nevoia să părăsească mai repede această casă, 
care-i devenise brusc foarte dragă. 

ÎI auzi pe Joseph spunându-i fiului său: 

— Băiete, gândeşte-te mai repede ce vrei să facem aici; nu 
pot decide în numele tău, ideile noastre nu coincid. Dar 
spune-mi şi voi aduce meșterii să se apuce de treabă. 

Cu toate acestea, reușiră să mai amâne începerea 
planurilor de renovare a vechii case. 

Într-una din zile, Ninian o întrebă: 

— Şi tu ai început să ţii la părinţii mei, nu-i așa? 

— Da, admise ea, evitându-i privirea. 

— Mary, insistă Ninian, ce știu părinţii tăi despre noi? 

— Nu i-am lăsat să înţeleagă c-ar fi vorba despre dragoste; 
ar fi vrut să ştie mai mult. Le-am spus că am călătorit împreună 
pe vapor, ca să am grijă de tine; știau totul despre tine, despre 

salvarea ta, pentru că au citit în ziare. Le-am spus că te-am 
însotit la solicitarea colonelului tău. Desigur, ştiu că părintii 
tăi se poartă foarte frumos cu mine și m-au rugat să rămân aici 
o vreme. 

— Mary, continuă Ninian, cândva am auzit o discuţie între 
tine și Anne Meredith. El făcu o pauză, iar Mary roși. Mama ta, 
mai ales, știe ce părere ai despre dragoste, despre căsătorie? 

Mary păli, amintindu-și acea discuţie nefastă pentru ea. 

— Locotenente, eu te ajut doar să scapi dintr-o situaţie 
delicată. Apoi, se întoarse și plecă. Intrând în casă, o strigă pe 
Barbie ca să înceapă pregătirea rochiei acesteia. 

— Aș prefera să curăţ toată casa de la un capăt la celălalt 
decât să lucrez croitorie, se confesă Elspeth. De fapt, am 
studiat-o cu atenţie pe Mary și am observat că seamănă mult 
cu mine; lasă risipite farfuriile prin toată bucătăria când 
găteşte, dar are mare viteză de lucru și este foarte eficientă. 
Imediat, strânge totul. Dacă mi-ar fi adus și cel de al doilea fiu 
al meu o noră maniacă după ordine și curățenie, mi-aş fi 
pierdut minţile. 

Mary va fi o bună soţie de fermier. Desigur, în timpul 
recoltei va exista un pic de praf pe şemineu, pentru că atunci 
va trebui să hrănească atâtea guri. 

— La spital, Mary părea o femeie rece, calculată, eficientă, 
maniacă în privința ordinii și curăţeniei, dar slavă Domnului, 
de când a venit aici, s-a schimbat, spuse Ninian. 

Seara, după ce petrecură în familie, Mary îl privi pe Ninian, 
așa cum ar fi făcut orice tânără îndrăgostită: 

— Ninian, nu vrei să facem o plimbare pe deal? E o seară 
minunată! 

— Ai grijă să se îmbrace mai gros, interveni Elspeth. 

leșiră afară, iar Ninian o prinse după umeri, conducând-o 
spre deal. 

— Mary, te-ai schimbat mult. Uneori, m-am temut că nu vei 
face faţă acestei situaţii, că detestându-mă, vei lăsa să se vadă 
asta vreodată. Dar ţi-ai jucat ireproșabil rolul. Aș putea ști cum 
ai reușit? 

Mary simţi primejdia în vorbele lui Ninian. Se eliberă de 
sub brațul lui și-i spuse rece: 

— Te pot asigura că sentimentele mele pentru tine nu s-au 
schimbat, locotenente. Numai că în seara asta mama ta ne-a 
privit cu suspiciune când ai afirmat că păream rece și 
calculată. Nici un bărbat care iubește o femeie nu poate face o 
astfel de afirmaţie despre ea. Probabil ai lăsat garda jos prea 
devreme. Am reacţionat așa cum ai văzut doar din dorinţa de 
a nu afecta cumva mariajul fratelui tău cu Nanette. Te rog să 
nu crezi că am alte sentimente faţă de tine, acum. Numai 
că-mi place să fac totul așa cum trebuie. 

Ninian începu să râdă. 

— O, Mary, eşti atât de amuzantă! Cu totul diferită de acea 
soră Rose pe care am cunoscut-o! Stiu că nu-ţi permiţi să ai 
sentimente față de mine. Îţi place să cântărești bine cui îi oferi 
inima, Să vezi dacă merită. Iar eu credeam că am oarecare 
farmec, că orice femeie se lasă cucerită de cum mă vede, dar 
nu este aşa. Nanette a uitat imediat de mine. 

Dar trebuie să-ţi fiu recunoscător, Mary, că m-ai ajutat în 
situaţia asta grea pentru mine, înșelând vigilenta mamei. Pe 
viitor, voi fi mai atent, mai ales cu detaliile privind logodna 
noastră. 

Ninian îi luă mâna în palmele sale, privind inelul de 
logodnă pe care i-l oferise. 

Un inel fără semnificaţie. Era doar un semn vizibil al 
pactului dintre ei, care de fapt, nu avea viitor. 

— Voi fi mult mai atent, după cum ţi-am promis. Iar dacă se 
va mai ivi vreo situaţie ca aceea pe care abia am depășit-o, te 
rog să-mi atragi atenţia, aşa cum ai făcut acum. Și pentru că 
mi-am amintit, mâine vei primi cecul, aşa cum am discutat în 
Malaya. 

Mary lăsă ochii în jos. 

— Nu...nu duc lipsă de bani....este ultimul lucru pe care 
l-aş face, locotenente... să iau bani de la tine. Voi considera că 
mă aflu aici în concediu. Avusesem de mult intenţia să vin pe 
aceste meleaguri înainte de a începe să... 

— Să cauţi acel soţ cu contul bancar? 

— Nu trebuie să-mi reamintești acea discuţie. 

— Bine, Mary, dar dacă vei rămâne fără bani o să-mi spui, 
da? 

Mary nu—i mai răspunse și plecară spre casă.. 

Când ajunseră, îi întâmpinară Elspeth și Joseph cu feţe 
fericite. 

— Fetiţo, știi că prin prezenţa ta frumoasă, prin felul tău 
deschis de a fi mi-ai luat patruzeci de ani din viaţă, făcându-mă 

să mă simt mai tânăr? Mary, dacă ai vrea să-mi faci o bucurie, 
mă vei ajuta? Vrei scrie istoria familiei mele? Știu multe lucruri 
care n-au fost scrise în actele pe care le-ai găsit; ele au fost 
transmise pe cale orală. Lucruri care au început odată cu 
venirea familie Mackenzie pe aceste meleaguri. 

— Ar fi o plăcere pentru mine, Joseph. De fapt, am mai 
scris câteva articole despre primii veniţi în Canada, într-un 
magazin. Nu sunt foarte pricepută, dar am învăţat să fac 
trecerea de la o perioadă la alta, să dau sens frânturilor de 
informaţii. 

— Avem toată iarna în faţă, zise Joseph. Atunci când nu 
putem ieși din casă, vom lucra la saga acestei familii. 

Ninian se prefăcu afectat. 

— Tată, sper să nu-mi răpești iubita prea mult ! 


Capitolul 6 


Mary se gândi cu strângere de inimă că în curând se va 
despărţi de această frumoasă și plăcută familie, de aceste 
meleaguri fermecate, pentru totdeauna. Dar până atunci 
vor exista momente când ea și Nanette vor rămâne singure, 
pentru că Roland hotărâse să-și mute casa la Mount 
Hebron. 

Într-una din seri, când simțită cu totii nevoia să danseze, să 
se distreze, Roland o invită la dans. 

— Trebuia să aflu cum dansează viitoarea mea cumnată, o 
informă el. 

Nanette rămase să danseze cu Ninian. Celor doi le stătea 
foarte bine împreună. Mary descoperi că era geloasă pe 
Nanette, dar apoi se calmă singură întrebându-se ce 
importanță avea cu cine dansa Ninian, sau cum arăta acea 
persoană. Doar juca un rol! Dar începuse să-l joace atât de 

bine, făcându-l aproape real. Nu suporta s-o ştie pe Nanette în 
braţele lui Ninian! 

În clipa aceea, Ninian îi surprinse privirea și-i zâmbi. 

Roland îi spuse încet: 

— Mary, eşti conştientă ce mult ai făcut pentru familia 
noastră, dar mai ales pentru mine? 

Mary nu prea știa ce şi-ar fi dorit Roland să audă. Ezită, apoi 
spuse: 

— A fost o soluţie fericită, nu? 

Roland îi răspunse: 

— Îmi pare atât de bine că fratele meu te-a cunoscut... că 
s-a îndrăgostit de tinc...și nu este de mirare c-a făcut-o... 

Mary simți cum roșeşte; întoarse capul, surprinzând 
privirea lui Ninian asupra ei. 

Dansul se termină, dar nu-l găsi imediat pe Ninian. 

Trecând pe lângă ușă, auzi deodată vocea Nanettei: 

— Ninian, poţi ieși câteva minute? Vreau să discutăm. 

— Nu te prosti, Nanette, nu vreau să se vorbească pe seama 
noastră! 

— Dar trebuie să vorbim, Nin! Avem de lămurit unele 
lucruri, nu le putem lăsa așa! 

Ninian îi răspunse tăios: 

— Eu cred că am lămurit tot ce trebuia. Scrisoarea mea a 
fost foarte explicită. Numai tu, Nanette, ai fost mereu 
nehotărâtă și i-ai afectat viaţa lui Roland cândva. De data asta 
n-o Să-ţi mai meargă. 

— Roland este mai important ca mine? 

— Da. 

Aflată la ușă, Mary strânse pumnii, pentru ca Ninian să nu 
cedeze. 

Nanette suspină adânc. 

Se auzi din nou vocea lui Ninian, foarte hotărâtă. 

— Nanette, să ne întoarcem la ceilalți! 

Mary urcă scările în fugă; nu voia să fie surprinsă. 

Ar fi vrut să ştie răspunsul la toate problemele acestei 
familii. Oare Nanette ar renunţa la Roland pentru Ninian? O 
mai chinuia o întrebare; pentru Roland pusese Ninian la cale 
acest plan, sau pentru Nanette? Nu va ști niciodată cu 
siguranţă. Dar nici nu trebuia să știe; odată ce îi va ști 
căsătoriți pe cei doi, ea și Ninian vor simula o ceartă și ea va 
pleca spre casă. Abia acum realiză că Francis, dragostea lor, 
căsătoria care nu mai avusese loc, erau acum foarte departe, 
de parcă n-ar fi avut loc niciodată. Aparţineau unui trecut care 
era la fel de mort ca dinozaurii. 

Ninian o căuta. 

— Mary, voiam să te rog s-o ajuţi pe mama să servească 
masa, așa cum ar face o noră bună. 

Elspeth era la bucătărie ; cafeaua era pe foc, prăjiturile și 
sandvișurile nu erau aranjate cum ar fi trebuit. 

— Să le pun la cuptor? se oferi ea. O, dar de mult n-am mai 
văzut astfel de prăjituri! Cine a avut atâta îndemânare și 
răbdare să le decoreze? 

Mary se uita la o prăjitură numită Pavlova, așezată pe un 
suport imens din argint. Era un rotund mare în centrul căruia 
se afla o construcţie din frișcă, pe care tronau niște nuferi din 
zahăr. 

Elspeth îi aruncă o privire exasperată. 

— Cine altcineva putea să le facă dacă nu Nanette? 
Întotdeauna încearcă să se întreacă pe sine. Acum înţelegi de 
ce am spus că nu suport s-o știu pe Nanette în bucătăria mea? 
N-am avut niciodată atâta îndemânare ca ea. 

— Ei, dar cine face plăcintă de rinichi atât de gustoasă ca 
tine, Elspeth? o încurajă Mary. 

— Mary, fetiţo, ai putea aranja masa, cât mai trebăluiesc eu 
pe aici? 

Elspeth o aduse pe Nanette să taie celebra prăjitură 
Pavlova. 

— Sunt sigură că există o artă anume în a o tăia, pe care eu 
nu o am. 

— Trebuie să existe o artă anume și pentru a o mânca, 
mormăi Ninian apărut în bucătărie. Nu-mi plac prăjiturile prea 
elaborate, cum este asta. 

Joseph, apărut și el printre invitaţi, făcu o propunere: 

— O masă ca asta trebuie să se desfășoare pe muzică 
adecvată, așa cum numai fiul meu cel mic știe s-o interpreteze 
la cimpoi. 

Ninian aduse vechiul cimpoi ca pe un trofeu, luă o poziţie 
potrivită pentru a fi auzit de toată lumea și începu să cânte. 

Imediat, Mary începu să bată ritmul cu piciorul. Joseph o 
invită la dans. 

— Ce zici, fetiţo, te încumeţi la acest dans irlandez? 

Mary sări în picioare și începu să danseze cu bătrânul 
Joseph. Când se opriră, era îmbujorată, dar fericită. 

— Ei, dar n-am mai dansat cu atâta bucurie de vreo 
douăzeci de ani, le spuse el mesenilor. 

Entuziasmată, Mary spuse cu voce tare: 

— Ninian, dacă nu m-aș fi îndrăgostit de tine, sigur m-aș fi 
îndrăgostit de tatăl tău! 

Dar imediat ce rosti aceste vorbe, realiză ce spusese. 

Ninian o privea cu ochii mari. Mary simţi dintr-o dată 
nevoia de aer. Ninian dădu cimpoiul 

unui mesean și fără a-și dezlipi privirea de a ei îi spuse: 

— Niciodată n-o să am farmecul tatălui meu. Dar acum 
uniţi-vă mâinile, dragi invitaţi, şi să dansăm cu toţii Auld Lang 
Syne. Şi astfel dansară până când, de oboseală, începu să se 
desprindă din cerc câte o persoană. 

Între timp, alti invitaţi se pregăteau de plecare. Ninian o 
conduse pe Mary până la ușa camerei ei. 

— Mary, a fost o seară de neuitat, căreia doar tu i-ai dat 
farmec. Aș vrea să-ți mulțumesc că ţi-ai jucat perfect rolul, așa 
cum am stabilit, și l-ai făcut fericit pe tata. Ninian o sărută, iar 
Mary, încă sub influenţa acelui sărut intră aproape ametită în 
camera sa. Înţelese că afirmaţia făcută în legătură cu farmecul 
lui Joseph fusese spusă din inimă, și că era cu adevărat 

îndrăgostită de fiul lui, Ninian. ÎI iubea așa cum nu-l iubise pe 
Francis. Iar el, Ninian, o dispreţuia pentru afirmaţiile făcute în 
acea seară în fața Annei, referitoare la căsătorie. O, Mary Rose, 
ce-ai făcut? Dar chiar dacă n-ar fi auzit-o, nu avea nici O şansă, 
pentru că Ninian o iubea pe Nanette. 

Nu dormi prea bine în noaptea aceea. 

A doua zi, Nanette veni să ajute la spălatul farfuriilor, așa 
cum era obiceiul locului. 

— Bună dimineaţa, leneșilor! le spuse ea, pentru că toți ai 
casei dormiseră mai mult a doua zi. 

Mary observă că în timp ce vorbea cu Elspeth, privirile 
Nanettei erau aţintite asupra lui Ninian , lucru care i se păru 
revoltător. Imediat, lansă o invitaţie la picnic. 

— Ce-aţi zice să mergem la picnic, în patru? 

Ninian interveni imediat. 

— Îmi pare rău, Nanette, dar eu și Mary mergem la vechea 
casă, să vedem planurile. 

— Vechea casă? Planuri...? Ce vrei să spui? O demolaţi? Este 
o ruină, de fapt. 

Mary simţea că nu-și va putea reţine mult timp indignarea. 
Dar auzi cu satisfacție cum Ninian îi spune Nanettei: 

— N-o demolăm, ci o restaurăm! Este casa visurilor noastre! 

— Vechitura aia, casa visurilor voastre? 

— O vom restaura. 

Nanette se uită la Mary. 

— Bărbaţii ăștia sunt lipsiţi de simţ practic, nu crezi? Nouă, 
femeilor, ne place confortul, ne place noul. De ce nu 
cumpăraţi o casă nouă? Nu-l lăsa pe Ninian să-și impună 
punctul de vedere! 

— Ross Mhairi a dorit să ne mutăm acolo, o lămuri Ninian. 

— De cum am văzut-o, am ştiut că este casa visurilor mele, 
începu Mary. Atâta istorie, atâtea amintiri sunt concentrate 
între acei pereți! 

— Dar este foarte mică, insistă Nanette. 

— Poate, dar o vom mări, vom adăuga și alte încăperi, 
interveni Joseph. Chiar Ninian și Ross Mhairi au spus că vor să 
aibă o familie mare. 

— Bine, în acest caz, am putea organiza mâine picnicul? 
insistă Nanette. 

— Nu cred, îi răspunse tot Joseph. Am pus la cale o surpriză 
pentru Ross Mhairi; vor pleca mâine la Fiordland. Voiam să-i 
spunem lui Ross Mhairi de aseară, dar petrecerea a fost atât 
de  antrenantă, că am uitat. Vor merge la Te 
Anau,Wnaka,Wkatipu. Ce zici, Ninian, vrei să-i arăţi și zona cu 
apele termale? Sau mai bine, lacul Taupo? 

— Cred că i-ar plăcea mai mult grupul insulelor Cook, 
Raratonga sau Noua Caledonie, colonia franceză. Tu ce preferi 
din toate astea, Ross Mhairi? 

Ea nu știu dacă să fie fericită că pleca singură cu Ninian, 
pentru că astfel îi era mai greu să se controleze și și-ar fi trădat 
sentimentele. 

— Oriunde am merge, cred că voi vedea lucruri inedite, 
conchise ea spre multumirea tuturor. 

Apoi, Mary i se adresă lui Elspeth. 

— Eşti bună să mă ajuţi să împachetez? Nu știu ce lucruri 
mi-ar trebui la drumul acesta! 

De cum ajunseră în camera ei, Mary îi spuse: 

— Elspeth, te rog să stai jos, vreau să-mi răspunzi la câteva 
ntrebări. 

— Referitoare la Nanette? Draga mea, n-o lăsa să-ţi strice 
sufletul. Nanette este o fată răsfăţată care nu visează decât la 
luxul pe care l-a avut acasă. Înainte, noi nu eram atât de bogaţi 
cum era familia ei și tocmai de aceea n-au lăsat-o să se mărite 
cu Roland. Pretextau că sunt prea mulți ani diferenţă între ei. 

— Voiam să te întreb cum s-a logodit Ninian cu Nanette. 
L-aș fi putut întreba pe el, dar știi că bărbaților nu le place să 
se confeseze. 

— Ross Mhairi, nu trebuie să te indoiești vreun moment că 
Ninian te iubește. Voi doi semănaţi mult cu mine și Jospeh. 
Chiar și în felul în care vă purtaţi unul cu celălalt. Ninian și 
Nanette erau prea... politicoși, între ei totul era prea calculat, 
nu exista acea scânteie care trebuie să existe între un bărbat și 
o femeie.. erau foarte atenţi unul cu altul ca să nu aibă discuţii 
contradictorii, pentru că nu le-ar fi rezistat. Tu și Ninian nu vă 
temeti să încrucișaţi săbiile. Vă tachinaţi, sunteţi de acord sau 
nu, sunteți prieteni, dar mai presus de toate, vă iubiţi. Aveţi 
toate ingredientele necesare unei căsnicii fericite. Nici nu știi 

cât de mulțumită sunt că ai apărut în viaţa lui Ninian. Am 
crezut că fiul meu cel mic nu va avea parte de fericire. Nanette 
a făcut un calvar din viaţa lui Roland și n-am vrut ca și mezinul 
meu să pățească la fel. Am suferit pentru Roland la moartea 
Aliciei, pe care am îndrăgit-o cu toți. Băieţii mei au un mare 
neajuns; confundă mila cu dragostea. Ninian își făcuse un 
obicei să curteze fetele părăsite de iubiții lor. A început încă 
din şcoală să iasă cu o fată care avusese un alt iubit. Eu am 
știut că Ninian n-o iubea pe fata respectivă, mamele simt asta. 
A urmat un conflict deschis cu fostul prieten al fetei... La fel a 
făcut şi cu Nanette....numai din milă, nu din dragoste. 

— Îți multumesc, Elspeth, ai fost foarte bună cu mine să-mi 
faci astfel de confesiuni, dar simţeam nevoia să ştiu. 

După ce plecă Elspeth, Mary se gândi dacă să-i spună lui 
Ninian cum ajunsese în Malaya. Sau cum îl pierduse pe 
Francis. Nu voia ca Ninian s-o privească altfel, cu alţi ochi, 
doar din milă. 


Capitolul 7 


Ce greșeală să tânjească după casa de pe muntele Hebron! 
După dorinţa de a se purta ca un cuplu de tineri îndrăgostiţi! 

Mângâierile lui Ninian nu însemnau nimic, de ce să se 
entuziasmeze? 

Era preocupat de bunăstarea ei, îi acorda atenţie doar când 
se aflau și alții de față, făcea totul doar pentru păstrarea 
aparenţelor. 

Mary se gândi că un decor minunat ca acela din Fiorland, 
făcea orice bărbat să fie tandru... Muntele se ridica semet 
dintre fiorduri, străjuit de alcătuiri de gheaţă gigantice, văi cu 
căderi de apă de la mare înălțime, cu cascade de unde apa se 
prăvălea abrupt. Era o atmosferă plină de mister, de încântare, 
în grote pe care le întâlneai la tot pasul. Peste tot erau 
adevărate catedrale de gheaţă, copacii cu crengile grele de 
zăpadă, păreau că-și întind brațele până la cer, pentru a 

ajunge la soare sau la lună. Ea urmărea tot acest spectacol cu 
inima strânsă, fără a-l încuraja în vreun fel pe Ninian. Se afla 
în renumita zonă Maoriland, care abia începea să-și arate 
frumuseţile. 

Mai apoi, începu să numere zilele înșirate ca perlele într-un 
șirag.... să privească înfiorată lanțul muntos numit de localnici 
Remarkables, care străjuia lacul Wakatipu, de un albastru 
incredibil, Queenstown, cu pinii cu ace ramificate la capete... 
Canionul Skippers, unde atâţia mineri își pierduseră viața în 
accidente, inundaţii, sau furtuni puternice, cu un secol în 
urmă, lacul Wanaka. 

Ajunseră la Lacul Hawea, opriră la un hotel aflat chiar pe 
malul acestuia, lăsară bagajele în camere şi plecară să se 
plimbe. 

Un artist local pictase parapetul exterior care împrejmuia 
lacul natural, scriind denumirile tuturor vârfurilor muntoase 
din zonă. Mary începu să le reconstituie din amintire, după 
culoarea predominantă la acea oră a după- amiezii: coral, safir 
sau perlă... 

Lacul era înconjurat de dealuri goale, neimpădurite. 

Se simţi cuprinsă de o senzaţie de pace, de liniște 
interioară. Din păcate mai erau doar două nopți și se 
întorceau acasă. 

Auziră pași în spate și se întoarseră amândoi. Era 
proprietarul hotelui, care le aducea un teanc de scrisori. 

— Îmi cer scuze, ar fi trebuit să vi le dau mai devreme. 

Ninian le luă și începu să le sorteze pe ale sale. Fu destul 
de plăcut surprins să constate că toată familia îi scrisese lui 
Mary, chiar și gemenii. Dar la un moment dat făcu o pauză, 
încruntându-se. 

— Ai și o scrisoare oficială de la Departamentul Apărării, 
zise el, întinzându-i plicul. 

Mary îl luă cu inima bătând. Nu putea să-i scrie decât 
colonelul Secumbe, dar ea nu avea chef să-i răspundă la 
întrebările despre Ninian. ÎL deschise, totuși. 

— De la cine este? întrebă Ninian. 

— De la colonelul Secumbe. 

— De ce-ţi scrie? Poţi să-mi spui? o întrebă el pe un ton de 
reproș. 

— Ştii doar că nu sunt obligată să-ți răspund, locotenente. 

— Să renunțăm la titulaturi, Mary, vieţile noastre sunt prea 
îngemănate ca să mai uzăm de formalități. 

— Poate, dar bunele maniere trebuie să existe. 

El pufni. 

— Parcă spuneai că nu vrei ca prietenul tău, colonelul, să 
afle că ne-am logodit. Dacă nu ştie asta, ce-ţi scrie? Și de unde 
ştie adresa de acasă? Doar dacă i-ai dat-o tu! 

— Chiar dacă așa a fost, nu este problema ta. Dar nu este 
așa, nu i-am dat-o eu, ci Anne. Colonelul Secumbe m-a 
invitat în seara aceea la cină, dar atunci nu ştiam că voi 
face face această excursie cu tine. Nu i-am spus nici de 
muntele Hebron, pentru că ar fi făcut imediat legătura. 

I-am spus doar că-i voi trimite o adresă când voi avea una 
fixă. Iar atunci, mi-a dat adresa surorii sale din Wellington. 

— Pentru ce? 

Mary îl privi uimită. 

— Pentru că femeia este membră a Diviziei Asistentelor şi a 
crezut că mi-ar putea fi de ajutor. 

— Şi în final i-ai dat adresa noastră! Văd că ţi-a scris aici! 

— N-ai înţeles ce ţi-am spus? Nu o are de la mine, ci de la 
Anne! 

— Bine, dar i-ai trimis și tu adresa, în vreun fel? 

— Nu, și te rog să mă crezi pe cuvânt. Dar de ce insiști cu 
întrebarea asta? 

— Pentru că vreau să știu dacă ai încercat să scapi de el. 

Mary era din ce în ce mai uluită. 

— Sigur că nu! Colonelul este un om minunat! N-am vrut să 
ştie nimic despre logodna noastră și m-am gândit că dacă 
nu-i trimit o vreme adresa mă va da uitării, fratele tău și 
Nanette vor fi deja căsătoriţi, iar eu voi fi părăsit South 
Canterbury. Dar el i-a cerut-o Annei. 

Ninian nu părea prea satisfăcut de răspuns. 

— Nu cred că lucrurile se vor rezolva chiar așa de simplu, 
cum spui. De fapt, ce vrea de la tine? 

Mary îi răspunse, calmă și liniștită: 

— Ti-am mai spus că nu are nici o legătură cu tine. 

— Eu cred că are, și prin tot ce mi-ai spus, ai recunoscut și 
tu, mai ales admițând că nu vrei să afle de logodna noastră. 
N-a aflat nimic? Ce părere are? 


98 PENELOPE FIELD 


— Ninian Macandrew! Secumbe te-a menţionat colateral, 
întrebând de starea ta de sănătate. Colonelul are o problemă 
în care m-a consultat în seara în care am cinat împreună; este 
legată de fiica sa. 

— Nu m-ar mira, sunteţi de o seamă. 

Mary clipi des. Nu se gândise la acest aspect. Poate că nici 
nu conta, de fapt. Nu voia să prelungească această discuţie, 
pentru că ar fi dus la o alta, așa că, atunci când Ninian îi 
smulse pur și simplu scrisoarea din mână, era încă decisă să 
nu spună nimic de Francis și Thea. 

De aceea, adăugă: 

— Ei bine, spune în ultimul rând ceva de genul: „mă bucur 
că ai făcut acest drum cu tânărul Macandrew. Evident, mi-am 
făcut probleme pentru el. Dar din moment ce ai continuat 
să-i fii alături, suntem mai liniștiți. Aș vrea doar să-mi dai 
adresa unde să-ţi pot scrie.“ Asta a fost tot, Ninian. 

— Tot? Și ce crede acest individ, ce vrea să spună prin 
tânărul Macandrew? Am douăzeci şi nouă de ani! Sunt cu cinci 
ani ai mare ca tine. 

Mary pufni în râs. 

— Iar acum, Ninian, te comporti ca un puști de cinci ani. 

Mary ridică faţă spre el. Chipul lui era umbrit, el fiind cu 
spatele spre soare. Dar se pare că mânia îi trecuse. Mary își 
spuse scrisoarea în buzunarul de la piept. Ninian îi luă mâna. 

— Mary, m-ai ajutat foarte mult. Dacă vei avea vreodată 
nevoie de ajutor cu acest colonel sau, mă rog cu fiica lui, vei 
apela la mine? 

— Mulţumesc, Ninian, dar nu cred că voi avea. Sunt 
capabilă să-mi port singură de grijă. 

I se păru că Ninian se întristează pe moment. 

— Şi eu am crezut asta cândva, dar câteodată avem nevoi 
care ne surprind, Mhairi. 


ee 


După alte două zile se întoarseră la muntele Hebron, când 
soarele era la apus. Când ajunseră la porţile acelea mari, fură 
orbiţi de o lumină puternică venită de undeva. 

— Ce naiba se întâmplă? zise Ninian, ducându-și mâna 
streașină la ochi. 

Mary se uită în urmă la plantaţia de pe care plecaseră. 

Ea spuse: 

— Era de la o casă, Ninian. Soarele bate în fereastră. 

Se priviră lung. 

— Cred că vom urca, zise el. Nu ştiu la ce oră vom sosi, nu 
ştiu dacă ai mei ne așteaptă. 

Luară un camion vechi cu care străbătură livada, ca să nu 
mai meargă atâta pe jos. Când ajunseră la gardul casei vechi, 
se opriră uimiţi. 

Șemineul era reconstruit, ferestrele puse la loc. 

Iar Elspeth se afla în grădină. Geraniumul fusese tăiat cu 
grijă, la fel toate celelalte tufișuri. Unele plante care nu mai erau 
dorite, sau nu se aflau într-o stare prea bună fuseseră puse 
deoparte, pentru a fi arse. Margaretele erau pline de albine. 

— Câte flori! Şofran, margarete, narcise, ghiocei! 

Elspeth le dărui un buchet minunat din toate aceste flori, 
un dar al naturii, unul pe care Mary îl primi cu inima strânsă. 
La sfârșitul iernii nu se va mai afla pe aceste meleaguri. 

Evită privirea lui Ninian. Era ridicol! Trebuia să înveţe să-și 
controleze emoţiile! Nu trebuia să plângă, dar lacrimile 
începură să-i curgă nestăvilite pe obraji. Ninian o întoarse cu 
fața spre el, strângând-o la piept. 

— Glandele tale lacrimale sunt foarte active, constată el 
râzând. 

— Nu trebuie să-mi acorzi atenţie, Ninian, nu mă pot 
controla. 

Sesiză puţin amuzament în glasul lui. 

— Bine, atunci nu te voi mai consola. Te rog să nu mai 
plângi; dar dacă mă gândesc mai bine, îmi placi mai mult 
astfel, Mary Rose, mai mult ca atunci când ești încăpăţânată și 
le poţi rezolva pe toate. Se pare că familia mea a reușit să 
topească ghețarul, nu? Cum de a putut tata să se mobilizeze, 
să găsească oameni să facă toate astea într-o singură 
săptămână? Hai să vedem ce surprize ne mai așteaptă și în casă! 

Mary lăsă privirea în jos. 

— Bine că n-au înlocuit vechile trepte de la intrare. Îmi 
plăcea așa cum erau, pentru că purtau urmele pașilor celor 
care au trecut pe aici. 

El se opri privind-o curios. 

— Observ că ești o conservatoare, Mary! Asta te face și mai 
incitantă. 

— De ce incitantă? 

— Pentru că ţi se potrivesc mai mult noile valori. 

Ea nu răspunse. Intrară în sufragerie. Peretele dinspre 
răsărit era acum în întregime din sticlă, noul șemineu fusese 
schimbat, la fel și podeaua cu sistem de încălzire. 

Ninian o privi lung. 

— O, dar au avut destulă treabă! 

— Ninian, cred că a costat o avere! Ce vom face acum? 

— Există o singură soluţie. Dacă te sperie într-adevăr 
suma investită de ai mei și nu vrei să simtă că a fost o 
investiţie inutilă, mărită-te cu mine și astfel vei da un sens 
investiţiei lor. 

Mary evită să-l privească și se întoarse spre fereastră, 
sperând să nu i se sesizeze tremurul vocii. 

— Ceea ce spui este ridicol. 

— Așa este. Oamenii nu se căsătoresc pentru a avea o casă 
fericită? 

— Ba da. Dar parcă înainte o numeai casă uitată de 
Dumnezeu! 

— N-am fost atent când m-am exprimat. De data asta m-a 
speriat suma pe care a investit-o Joseph. 

— Este adevărat, dar nici nu văd ce-ai putea face. 

— L-ai putea determina pe Roland s-o grăbească pe 
Nanette, apoi... 

— Ti-am mai spus că nu Roland trebuie impulsionat. Uite 
ce, mai bine să nu ne mai facem probleme. N-o să-l las pe tata 
să mai investească nimic. Dar acolo ce-a pus? 

Văzură o masă veche de mahon pe care Mary o descoperise 
în mansardă, pe care stătuseră ziare vechi, discuri și două 
tablouri ovale. 

— Bunicii tatei. Cei doi pionieri, Ninian și Isabella. 

Ninian se întoarse spre ea. 

— Dar mai bine ieşim de aici. Încăperea este prea încărcată 
de amintiri. O să plângi din nou dacă nu ieşim. 

Mary își scoase pudriera când ajunseră la mașină. 

—Nu-i nimic, Mary, nu trebuie să-ți faci probleme; le voi 
spune că ai fost atât de impresionată încât lacrimile au început 
să-ți curgă fără voie. Vei reuși să te controlezi? 

— De dragul lor, o voi face. 


KKK 


Erau ultimele zile de toamnă, într-o strălucire de culoare și 
de soare. Apoi, într-o dimineaţă, după o noapte de vânt rece 
când se treziră afară era deja iarnă. Pomii nu mai aveau frunze, 
munţii Tasman și Cook erau atât de albi și încărcaţi de zăpadă, 
încât abia te puteai uita la ei. 

Jos, la poale, oamenii făceau totul pentru a profita de 
puţinele ore de lumină naturală, înainte ca furtunile de 
zăpadă să-i alunge spre case. 

Mary se ducea adesea la casa veche de pe deal, care nu mai 
părea părăsită acum. 

— Cum te-ai gândit s-o numești? o întrebă Joseph într-o zi. 

Mary zâmbi. 

— Ce-ar fi să-i spun Airdbreck House? Nu este un nume 
caracteristic clanului Macandrew? 

— Uită-te la bunicul! Nu ți se pare fericit? 

— Cine n-ar fi? Ninian și-a găsit în sfârşit o soţie care le 
place. 

Mary zâmbi trist. 

Îşi găsise o ocupaţie care o pasiona. Studia arhivele 
familiei, trecând prin istoria fascinantă a acesteia. 

Ce bine că Isabella Macandrew ţinuse un jurnal! Se aflau 
toţi menţionaţi încă de la începuturi, când ea și soțul ei, abia 
căsătoriți, debarcaseră de pe vasul căruia îi luase patru luni ca 
să ajungă pe țărmul White Cloud. 

Jurnalul ei era plin de fleacuri plictisitoare, dar și încărcat 
de emoţii. 

Uneori, incurca datele, zilele, jurnalul era pătat pe alocuri 
de ciocolată. Mai apoi, aceeași mână scrisese instrucțiuni 
privind felul în care se putea găti carnea de berbec, sau apa de 
trandafiri pentru catifelarea mâinilor. 

— Astea erau retetele mătuşii Lavinia, chicoti Joseph. Își 
punea mănuși de bumbac la pregătirea grăsimii. Era o femeie 
veselă, mereu bine dispusă, nu-mi amintesc s-o fi văzut 
vreodată încruntată. 

— Dar cine a făcut aceste schiţe? Sunt atât de reuşite! 

— Mătuşa Rosemary. Fiica ei i-a moștenit talentul. Apoi, 
Joseph oftă: lasă-mă să le mai văd. 

Deasupra schiţei era scris în ziua aceea:“astăzi am tăiat 
porcul cel mare“. 

Urmau câteva schiţe în creion reprezentând capete de cai. 
Mary și Jospeh își ridicară ochii spre fereastră și și-i imaginară 
zburând spre staule. 

Pufniră în râs, dând apoi peste o reţetă pentru tratarea 
pojarului: muștar care trebuia cumpărat în sumă de trei peni 
şi consumat zilnic cu lingurita. 

— Ascultă aici....“se bate un gălbenuș și se pune pe păr, 
apoi se clăteşte cu săpun de mușeţel“. Iar eu am crezut că este 
o reţetă din timpurile noastre! 

Mai întoarseră o pagină și iarăși începură să râdă. 

— Uite, Joseph, ceva pentru tine; ai avut sciatică anul trecut. 
Ascultă: înmuiaţi o flanelă în oţet și o aplicaţi nefericitului 
pacient pe locul dureros, apoi puneţi pe acel loc fierul de 
călcat. Bietul pacient! Spasmele de orice fel se tratează 
gâdilând pacientul în talpă cu o pană. Aici se întrerupse din 
cauza râsului. lar dacă te lovește trăsnetul, trebuie să-ţi arunce 
cineva o găleată cu apă peste tine imediat. 

— Iar aici am revenit la momentul în care a fătat iapa albă; 
era pe șaptesprezece octombrie 1891.Yankeii au ajuns aici pe 
paisprezece mai... mă întreb de ce au înregistrat evenimentul 
abia în octombrie. 

Toată familia se bucură de amintirile din acele jurnale. 
Uneori, Mary ieșea neobservată și se ducea la casa veche să 
continue neîntreruptă lectura. Putea să-și întindă ziarele și 
jurnalele, pozele îngălbenite de vreme pe jos și să petreacă 
ore întregi cu ele. 

Când intră, Ninian o găsi citind jurnalul Isabellei. Privi 
peste umărul ei. 


SĂ UITĂM SUDUL 105 


— De ce te concentrezi așa? Ce este atât de pasionant acolo? 

Mary îl privi cu reproș. 

— Ninian, tu nu ai deloc imaginaţie? Nu poţi vedea ce 
înseamnă? Uite ce spune aici:“ Ninian a plecat în zori.“ 

Plecase spre Timaru, o călătorie fantastatică, iar ea 
rămânea singură, nici măcar nu avea cine să anunţe medicul 
dacă era nevoie. Asta însemna că el traversa râul în perioada 
inundaţiilor, urca munţii când sufla vântul mai tare. Nu 
sesizezi singurătatea care răzbate din singura propoziţie?“ 
Ninian a plecat azi“. 

Citeşte ce scrie după asta: nimic interesant, o simplă 
înregistrare a celor făcute zilnic. Uite cum își umplea vremea: 
„ azi am făcut lumânări, apoi m-am uns cu glicerină pe mâini 
— voia să se facă plăcută pregătindu-se de întoarcerea lui 
Ninian. l-am tesut pantalonii lui Ninian. 

Apoi: „am tăiat gâsca azi“. 

Deodată, se schimbă tonul celor scrise: „ce frumos este 
apusul văzut de pe Aorangi împreună cu Ninian! Ninian a 
venit acasă la amiază“. 

— Oh, o iubesc pe această Isabella! exclamă Mary. 

EI râdea. 

— Tu ai reînviat-o pentru toată familia, Mhairi. Asta i-a redat 
tatei puterea de a trăi, de a se bucura de viață. Mai ai mult de 
studiat aici? 

— Aș vrea să iau lucrurile interesante, să le dactilografiez. 

— Cât ti-ar lua? Tata are deja optzeci de ani! 

Mary se arătă întristată. 

— ÎL văd atât de puternic, plin de viaţă... El este a treia gen- 
eraţie venită aici. Am observat în Canada că micile comunități 
îşi păstrează încă elementele specifice. 

Ninian se așeză pe podea în faţa ei. 

— Ai realizat ceva, Mhairi? Te-am adus aici de parcă locul 
ăsta ar fi fost creat special pentru tine... ţi-ai imaginat că ar fi 
fost la fel dacă am fi venit aici deja căsătoriţi? 

Mary se bucură că stătea jos. Genunchii începuseră să-i 
tremure. 

— De ce să te fi căsătorit cu mine? Pentru a le face plăcere 
părinţilor tăi? Bărbaţii se însoară din cu totul alte motive. 

— Se poate, dar majoritatea n-o fac din dragoste. 

— Şi atunci, motivul tău care este? Situaţia a devenit prea 
complicată? Nu mai există ieșire? 

El o urmărea atent. 

— Mi se pare că Roland și Nanette pierd prea mult timp să 
se decidă. 

Nanette! Mereu aceeași Nanette! 

— Nu-ţi imagina că te-ai putea sacrifica de dragul ei, 
însurându-te cu mine! 

— Nici măcar nu-mi place această Nanette. 

— Dar Roland? Ce crezi despre el? 

— Da, dar i-ar trebui jumătate din avântul şi entuziasmul 
tău s-o facă să se mărite cu el. 

— Nu ştiu dacă este așa. Se vede că nu te pot face să te 
mării cu mine. 

— Motivele tale sunt diferite, iar eu nu m-am gândit că m-aș 
putea mărita cu tine. 

— De ce nu? Am crezut că așa vezi o căsătorie; gusturi 
comune, conturi bancare...contul meu are ceva și am 
perspective bune. Şi nu poţi nega că-ți place casa mea. 

— Eşti absurd! Nu te poți căsători cu cineva numai pentru 
asta! Trebuie să-ţi și placă un pic! 

— Şi tu nu mă placi deloc? Nu cred că este cum spui. Mary 
simţi că genunchii îi tremurau tot mai tare. Ne plac aceleași 
lucruri: casele, caii, câinii, plimbările lungi, biserica, sporturile 
de iarnă, chiar și copiii obraznici. Avem aceeași religie. Ce 
ne-am putea dori mai mult? Și ar pune capăt unei situaţii 
intolerabile. Ai mei ar suferi teribil dacă ai pleca. Repet, ce 
ne-am putea dori mai mult? 

Mary se ridică neliniștită. 

— Te rog să încetezi! Să nu-ţi mai baţi joc de tot ce are 
valoare pentru mine!Poate m-am schimbat, dar nu ştiu... nu 
mă pot mărita fără să te iubesc. Iar acum, te rog să mă lași în 
pace, Ninian Macandrew. Era mai bine dacă nu dădeam curs 
ideilor tale necugetate. Era mai bine dacă nu te cunoșteam. Ai 
insistat prea mult încât am ajuns să cred că părerea mea nici 
nu contează. Te urăsc! Ai auzit? Te detest! 

— Dacă eşti în criză de calificative, îţi pot oferi un dicționar 
de sinonime. 

El înconjură masa apropiindu-se. Mary se retrase din calea 
lui. Dar Ninian fu mai rapid și-i prinse mâna. 

— Nu ţi se pare grozav? Mă pasionează să te descopăr pas 
cu pas. Asta lasă loc pentru lucruri mai frumoase. Noua 
Zeelandă te-a făcut şi mai interesantă, draga mea. Gheaţa a 
început să se topească. Acest aisberg din faţa mea se 
transformă în jar! 

Mary îl împinse, dar era ca și cum ar fi încercat să miște 
muntele Aorangi. Ninian o sărută. 

Când în cele din urmă îi dădu drumul, Mary aproape se 
prăbuși într-un scaun ducându-și mâinile la cap. 

— Vrei să pleci acum? Te rog, Ninian! 

El se duse spre ușă, apoi la fereastră; se uită spre lac, apoi 
se întoarse. 

— Nu te supăra. O să te las singură, dar trebuie să-ţi spun 
că vine tata. Nu ştiu ce reacţie vei avea... 

Mary zise cu amărăciune: 

— Ştii prea bine cum reacţionez. Îmi este drag tatăl tău, știi 
asta, şi pe acest lucru mizezi. Te previn, Ninian, este mai bine 
să-i îndemni pe Nanette și pe Roland să se căsătorească mai 
repede, altfel, voi fugi de aici! 

Ninian se așeză lângă ea. 

— Ar fi bine ca tata să ne găsească lucrând la amintirile de 
familie. 

Joseph, care intrase deja, o felicită pe Mary: 

— Fetiţo, văd că ai muncit serios! Soţia mea este cam 
îngrijorată. Crede că te-am pus la muncă prea grea, că-ți pierzi 
vremea cu lucrurile acestea, în loc să-ți pregătești trusoul. 
Roland va veni la ceai. Va rămâne câteva zile aici. 

Apoi plecară spre casă. 

După masă, după ce dezbătură probleme de familie, 
Roland se apropie de ea spunându-i: 

— Mi-a spus tata că te-ai ocupat serios de istoria familiei. Și 
eu am găsit câte ceva, sunt lucruri interesante despre 
recesiunea din 1880. Am făcut multe însemnări; sper că le vei 
putea desluși. 

Mary îl privi lung și-i spuse: 

— Mă voi duce din nou diseară la casa cea veche. Am intrat 
astăzi în spiritul și atmosfera vremii, asta până a apărut Ninian 
să mă tulbure. Aş vrea să continuu. 

— Te însoțesc, se oferi Ninian, promit să nu te mai deranjez 
de data asta. 

— Nu te vei putea abtine. Intenţiile îți sunt bune, dar... 

Joseph pufni în râs. 

— Nu-l pot învinui, amintindu-mi zilele în care-i făceam 
curte mamei lui Ninian. Nu știu cum aș fi reacţionat dacă 
Elspeth mi-ar fi impus să stau într-un colţ cât lucra ea. Nu-ţi 
face probleme în privinţa lui, fetițo. Dacă termini materialul 
înainte de nuntă este foarte bine, apoi în lungile nopţi de 
iarnă îl vei dactilografia. 

Mary îl privi lung. 

— Asta înseamnă că nu-mi va fi prea plăcut în compania lui 
Ninian după căsătorie? 

— Nici vorbă! Tu vrei să dai vorbelor mele acest sens! 

Mary se întoarse spre Ninian. 

— Aș vrea să continuu o seară sau două singură, pentru a 
revizui mai multe documente. 

Ninian se bosumflă. 

— Nu te las singură acolo; dacă vin spiriduşii? 

Roland zâmbi. 

— Ce-ai zice s-o însoțesc eu? Nu voi putea s-o distrag, de la 
muncă. l-aș putea explica notițele mele, iar eu aș lucra liniștit 
de cealaltă parte a mesei. 

Ninian, spre uimirea ei, fu de acord. Dar când trecu pe 
lângă ea, îi șopti: 

— Fii atentă ce spui, n-aş vrea ca Roland să intuiască 
adevărul. 

— Nu-ţi face probleme, voi fi foarte circumspectă. 

Mary făcu una din mutriţele ei poznașe. 

— Ce mai este acum, Mary? o întrebă Ninian. 

— Cred că am găsit soluţia...Roland spunea că nu-l pot 
considera atrăgător, deci nu mă poate distrage de la lucru. 
Poate ar trebui... atunci te-ai putea însura cu Nanette şi toată 
lumea ar fi fericită. 

Ninian o privi lung. 

— Mary Rose, nu-mi place dispoziţia ta de acum. Te rog, fii 
mai... 

— Am înţeles, mai prudentă. 


KKK 


De acum funcţiona lumina electrică în vechea casă și 
aduseseră masa sub candelabrul cel mare. 

— Încălzirea la nivelul podelei este extraordinară, exclamă 
Roland, vă invidiez că veti locui aici. 

— Este exact ce mi-am dorit, îi spuse Mary. 

Terminaseră de copiat și de sortat actele, iar Roland 
muncea pentru cartea sa. Lucrau deja de două ore. Deodată, 
el lăsă stiloul pe masă. 

— Pentru mine este de ajuns, Mary. Mi-a plăcut timpul 
petrecut aici cu tine, însă nu vreau să consideri că te rețin prea 
mult. Dar aș vrea să-ţi pun câteva întrebări. 

Mary spera să-i poată răspunde. Dar și să se sustragă de la 
întrebările la care nu-i putea oferi răspunsul. 

— Te rog, Roland, te ascult. 

O privi cu ochii lui albaștri, obosiţi, care semănau mult cu 
ai tatălui . 

— Când crezi că vă veţi căsători? 

Era o întrebare delicată. 

— Depinde de două lucruri, Roland. Aș vrea să vină și ai 
mei aici la acea dată, dar deocamdată nu pot pleca de acasă, 
așa că probabil va fi la primăvară sau la începutul verii. Iar 
Ninian va dori să-i aibă alături pe Isabella și Gil. De ce mă 
întrebi? 

— Pentru că Nanette repetă aceeași idee absurdă, că nu vrea 
să se mărite ea prima. 

Mary nu putea face altceva decât să nu se angreneze într-o 
discuţie pe tema aceasta. Oare Nannette suspecta ceva? Nu 
cumva asta însemna că-l prefera pe fratele mezin? 

Nu îndrăznea să discute cu Roland sentimentele Nanettei. 

— Să zicem că ne-am putea căsători înainte de Crăciun dacă 
ar putea veni și ai mei, cel mai târziu în primăvară. Mary ezită. 

N-ai putea s-o convingi pe Nanette să stabilească data?Aţi 
aşteptat atâta și v-aţi cunoscut înainte să ne cunoștem noi. 

— Da, este adevărat, confirmă Roland. Cred că știi povestea, 
nu? Părinții ei au încercat să mă convingă că dacă o iubesc este 
mai bine s-o las fratelui meu mai mic. Sau, dacă aș dispărea 
din viaţa ei, Nanette ar avea poate șansa să cunoască alți 
bărbaţi mai tineri. Așa am făcut. M-am căsătorit cu Alicia, și să 
nu crezi că n-am fost fericit cu ea. Dar ea n-a aflat niciodată 
de Nanette... Nanette mi-a fost mult timp credincioasă, dar eu 
n-am vrut să se sacrifice pentru mine, Mary. Și eu am crezut că 
un bărbat de vârsta ei i-ar aduce mai multă fericire și 
mulțumire. Un bărbat de vârsta lui Ninian, de fapt. Și așa s-a 
întâmplat, apoi, dintr-o dată lui i-a venit neinspirata idee de a 
pleca să lupte în Malaya. Alicia a murit, între timp. M-am simţit 
cumplit de singur și de dezolat. 

După lunile în care Ninian a fost dat dispărut, nu ne-am 
mai gândit la nimic. Apoi l-au găsit, dar eu și Nanette ne 
reluasem viața împreună. 

— Mă întreb ce aţi simţit când aţi primit telegrama. 

— Ar fi trebuit să fim fericiţi, dar eu aproape mi-am pierdut 
mințile. 

Mary clătină din cap. 

— Se pare că nu exista nici o soluţie, Mary. Se apropia ziua 
ei, dar încă nu-i spusesem lui Ninian. Cu câteva zile inainte, a 
primit o scrisoare de la el. Am crezut că este o felicitare. O văd 
şi acum cum a deschis-o, cum s-a albit la faţă. Pentru mine, a 
fost o mare ușurare. Ninian te cunoscuse, se îndrăgostise de 

tine, neștiind că eu şi Nanette ne logodisem. Ninian a 
procedat foarte cinstit, de fapt, cerându-i să-i redea libertatea 
„Nu voi uita niciodată reacţia pe care a avut-o Nanette. 

— Vrei să spui că te întrebai dacă și-a transferat 
sentimentele pentru tine asupra lui Ninian. 

— Exact. 

Mary zâmbi. 

— Roland, nu trebuie să-ți faci probleme. Ninian era absolut 
sigur că pe tine te iubea Nanette. Cred că fost mai mult șocat, 
neștiind ce va spune lumea...Roland, poate ţi se pare greu de 
crezut dar nici unei femei nu-i place să fie părăsită pentru alta. 
Ne rănește mândria. Știu asta prea bine. Mi s-a întâmplat și 
mie și la vremea respectivă am fost foarte nefericită. 

— Vrei să spui că atunci când l-ai întâlnit pe Ninian ai 
descoperit... 

— Că tot ce simţisem pentru cel dinainte fusese un joc de 
copii, comparat cu sentimentele pentru Ninian. 

Ce ușurată se simţi după ce recunoscu asta! Pentru că în 
fața lui Roland o putea face! 

El îi studie chipul zâmbind și pentru prima oară Mary 
observă că semăna mult cu Ninian. 

— Cred că ai dreptate, Mary, Nanette a fost rănită în amorul 
propriu. Unui bărbat îi este greu să vadă problema cu ochii 
unei femei. 

— Cred că s-a considerat umilită în ochii tăi, Roland. Astfel 
simțim noi, femeile. Este un șoc să vezi că o persoană de 
dragostea căruia ești sigură, preferă o alta. 

— Așa ai simţit și tu, Mary? 

— Da. Deodată, Mary simţi că putea să vorbească în faţa lui, 
să-şi deschidă inima. Am venit în Malaya ca să mă mărit. Este 
adevărat că am venit mult mai târziu decât trebuia, pentru că 
mi-am îngrijit bunica bolnavă până ce a trecut în lumea 
drepţilor. Am crescut împreună cu Francis, am fost tot timpul 
împreună , poate că i-am acordat prea multă încredere ṣi am 
fost prea sigură de el. După ce a murit bunica, a trebuit să fac 
toate aranjamentele legate de fermă, ca s-o ajut pe mama și 
abia apoi să plec în Malaya. Ajunsă acolo am venit în vârful 
picioarelor la ușa lui Francis, am deschis-o şi l-am găsit 
îmbrăţișând-o pe Thea, pe fiica șefului lui Ninian. Pe atunci, 
nu-i cunoșteam nici pe Ninian, nici pe colonel. Ne-am 
despărțit la faţa locului, cum se spune. 

Cred că şi Nanette a simţit la fel. De aceea se simte ciudat, 
este mai retrasă. Nu știu cum te comporti tu ca îndrăgostit, dar 
femeilor le place să li se repete că sunt iubite. 

Roland clătină din cap. 

— Dacă aș fi știut toate astea! Mary, se pare că am făcut 
exact pe dos. Am lăsat-o pe Nanette să ia decizii, să procedeze 
cum vrea; nu mi-am imaginat că asta simte. Ar fi fost mai bine 
să-i spun că nu mai pot trăi fără ea. 

— Asta ar fi fost cel mai nimerit, Roland. 

El tăcu, iar Mary aşteptă încordată continuarea discuţiei. 

— Iar tu, Mary, știi ce vrei de la fratele meu? 

— Da. 

— Şi cum te-ai descurcat cu mândria personală, i-ai spus 
despre Francis? 

Inima ei începu să bată repede, iar mintea să-i lucreze cu 
repeziciune. Nu se gândise că va primi o astfel de întrebare. 
Trebuia să găsească o explicaţie logică. Și o găsi. 

— Roland, eu gândesc la fel ca Nanette. Nu-i pot spune lui 
Ninian că un alt bărbat m-a abandonat. Așa că, nu știe. 

Roland spuse încet: 

— Aș fi fost convins că tu, cu caracterul tău puternic, i-ai 
spus totul din prima clipă! 

Ea adăugă repede: 

— N-am făcut-o numai pentru mine, ci și de dragul lui 
Ninian. El a ştiut dintotdeauna că inima Nanettei îţi aparține. 
Mi-a spus asta. 

Roland se apropie şi-i atinse faţa încet cu mâna. 

— Ninian are foarte mult noroc, draga mea. Nu este de 
mirare că s-a îndrăgostit de tine. Ai tot ce este de dorit la o 
femeie: curaj, frumuseţe și o inimă aprigă. 


Capitolul 3 


Greu de spus care din cele două perechi era mai uluită. 
Toţi păreau transfiguraţi. Apoi, Mary zâmbi. Văzând că nu 
reacţionează nimeni, pufni în râs. Roland lăsă mâinile în jos, 
iar Ninian și Nanette intrară în încăpere. 

— Ne aflăm într-una din acele situaţii imposibile, care apar 
în filmele melodramatice. Un cuplu de vinovaţi este surprins 
îmbrățişându-se. Vă asigur că nu este cazul să credeţi asta 
despre noi. Tocmai îi spuneam lui Roland, Ninian, că am 
hotărât să ne căsătorim cum vine primăvara, dacă pot veni și 
părinţii mei atunci. El mă felicita pentru decizia luată. 

Ochii ei îi întâlniră pe ai lui Ninian. 

Nanette nu acceptă explicaţia. 

— Nu are sens ce spui! De ce spuneai că Ninian are tot norocul 
din lume? Că ai pe lângă frumuseţe și curaj, o inimă fierbinte? 

Ce mai putea spune Mary? 

Roland interveni. 

— Eşti cumva geloasă, Nanette? 

Nanette roși vizibil. 

— Sigur... la ce te-ai fi așteptat? Chiar crezi că aş putea să nu 
simt nimic? Consider că trebuie să-mi daţi o explicaţie. 

— O vom face imediat. 

Mary încercă să-şi ascundă disperarea. Realiză că trebuia să 
lase explicaţiile în seama lui Roland. 

Acesta începu: 

— Nanette, de mult timp încerc să am o discuţie cu Mary. 
Să revedem tot ce s-a întâmplat din clipa în care ai primit 
scrisoarea lui Ninian. 

Mary îl privi pe Ninian. Acesta păli. Explicaţia putea rezolva 
situaţia lui Roland şi a Nanettei, dar pe Ninian nu avea cum 
să-l ajute. Iar ea nu putea face nimic. 

Roland continuă: 

— Am înţeles că deși scrisoarea a rezolvat multe lucruri, 
pentru tine n-a adus o eliberare totală, Nan. Am fost 
îngrijorat, m-am chinuit mult întrebându-mă dacă nu cumva îl 
iubeai mai mult pe Ninian decât pe mine. 

Nanette vru să protesteze, dar apoi luă un chip disprețuitor 
care ar fi trebuit să-l facă pe Roland să se simtă bine, iar pe 
Ninian cine ştie cum... 

— Roland, zise Nanette. Cred că ţi-ai pierdut minţile; bine, 
să zicem că am avut sentimente amestecate. Nu știu dacă un 
bărbat poate înţelege... 

— Ai ajuns unde trebuia, Nan. N-am înțeles. Mary mi-a 
deschis ochii. Mi-a spus că sentimentele tale au fost rănite. Că 
orice femeie s-ar simţi aşa, dacă ar fi înlocuită. 

Era acum evident că Nanette își pierduse calmul și răbdarea. 

— Roland, consider că ar trebui să știi ce simt chiar de la 
mine, în loc s-o întrebi pe cea care mi-a luat locul din inima 
lui Ninian! Ce poate să ştie ea despre asta? 

Ninian vru să vorbească, dar Roland îi făcu semn să nu 
intervină. 

— Mary ştie tot. Se întoarse spre Mary: știu că n-ai fi vrut ca 
Ninian să afle, dar trebuie. Trebuie să afle, pentru că vom 
lămuri lucrurile chiar acum , ca să nu mai existe sentimente 
rănite. Nu cred că Ninian va simţi ceea ce crezi tu, Mary. 

Mary a trecut printr-o situație de acest gen. A venit în 
Malaya să se mărite cu un bărbat cu care a copilărit. Dar a vrut 
să-i facă o surpriză și l-a găsit cu altcineva...Mary mi-a 
mărturisit că abia mai târziu a realizat că-l iubeşte pe Ninian 
mai mult, că atunci și-a simțit mândria rănită, dar atât. Spune-mi, 
Nanette: oare doar mândria rănită te-a făcut să-ţi schimbi com- 
portamentul de când ai primit scrisoarea lui Ninian? Ai crezut 
că te voi prețui mai puţin pentru că te-a lăsat un alt bărbat? 

Obrajii Nanettei luaseră foc. 

— Da, poate pentru că și tu te-ai schimbat de atunci faţă de 
mine. 

Roland făcu un pas spre ea, zâmbindu-i: 

-Te-am lăsat, prostuţo, să decizi singură. M-am gândit că 
oricum, timpul vindecă toate rănile și lămureşte toate 
lucrurile neclare. Îmi imaginez cum te-ai simțit crezând că te 
preţuiesc mai puţin! 

Zâmbetul Nanettei fu ca soarele ivit dintre nori. 

— Mary, spuneai că vă căsătoriţi în primăvară? 

Mary trase aer în piept, îl privi pe Ninian, și zise: 

— Da, spre sfârșitul primăverii, pentru ca să poată participa 
și părinții mei. Vor trebui să găsească pe cineva să se ocupe de 
fermă și... 

Nanette o întrerupse. 

— Atunci, noi ne vom căsători la începutul primăverii. 
Imediat ce apar margaretele, cred că în mai. 

— De acord, zise Roland. EI se întoarse spre Ninian. Sper că 
tot ce-am spus despre Mary nu are nici o importanță, dar era 
momentul să explicăm totul. Dacă te gândești să-i reproșezi 
lui Mary că nu ti-a spus înainte, lasă-mă să-ţi spun motivele ei. 
Cred că o să-ți placă. Ar trebui să-ţi placă. Nu ti-a spus, 
temându-se că te vei supăra și iubindu-te atât de mult, n-a 
îndrăznit să rişte. 

Privirile ei se întâlniră cu ale lui Ninian și ea îl iubi pentru 
felul în care reacţionă. 

— Nu m-am gândit la acest aspect! Ştii că oricum n-aş putea 
trăi fără tine, Ross Mhairi! 

Roland se ridică. 

— Şi acum eu și Nanette avem a ne spune lucruri care nu 
necesită prezenţa altora, așa că ne vom plimba sub clar de 
lună o vreme; vă vom lăsa în propria voastră casă. 

După plecarea celor doi, Mary se îndreptă spre cămin. 
Ninian veni încet spre ea. 

— Recunosc că mi-a fost puţin teamă, neștiind cum tu și 
Roland veti rezolva situaţia. Nanette era albă ca o coală de hârtie! 

— Ninian, sper că nu-ţi închipui cumva că acel sărut dat pe 
frunte de Roland era altfel şi nu frăţesc! 

El păru neimpresionat. 

— Se poate. Dar nu cred că nu-ţi place Ronald. 

Mary luă o mină îngrozită. El făcu un pas spre ea. 

— Iubito, n-am vrut să... 

— Ninian, nu sunt iubita ta! 

EI făcu un gest impacientat. 

—O, dar ce mai contează? Am început să mă obișnuiesc că 
ai fi. 

Mary încercă să-și imagineze cum ar fi dacă dragostea lui 
Ninian ar fi adevărată și sinceră. Dar erau amândoi actorii unei 
mascarade, nimic nu putea fi adevărat! 

Ridică spre el o privire obosită, lăsându-și mâna în palmele lui. 

— Ninian, este oribil! Urăsc toate minciunile care s-au spus! 
Cu toate acestea, n-am avut încotro, Situaţia mi-a scăpat de sub 
control. Roland mi-a spus brusc că are să mă întrebe diverse 
lucruri, din cauză că Nanette nu vrea să se căsătorească 
înaintea noastră. Am înțeles că nu se vor căsători până ce nu 
stabilim și noi o dată, așa că am precizat că va fi spre sfârșitul 
primăverii, pretextând că părinţii mei trebuie să găsească pe 
cineva să aibă grijă de fermă. Apoi, el mi-a povestit cum a 
reacționat Nanette când a primit scrisoarea ta. 

Ninian o strânse de mână. 

— N-a încercat, așadar....dar nu contează, continuă. 

Ea își umezi buzele. Trebuia să aibă în vedere că era ca și 
cum ar fi pus sare pe rana lui Ninian. Trebuia să-l cruțe. 

— Te rog, continuă, Mary....Spuneai... 

Mary simţi că nu poate continua. Ninian o privi cu 
compasiune. 

— Biata de tine! Ai fost implicată fără să vrei în meandrele 
familiei Macandrew... Voi termina eu ce aveai de spus... 

Ninian nu se mai purtase astfel cu ea. Îi părea rău pentru 
ea. O înţelegea. Îi părea rău pentru ea și pentru că-l pierduse 
pe Francis. 

El continuă: 

— Ai înțeles foarte repede că mândria Nanettei a fost rănită. 
Roland avea dreptate, iar tu ai înțeles bine situaţia, și ai oferit 
soluţia. Nu-ţi este caracteristic să te comporti astfel, dar de 
îndată ce se vor căsători cei doi, vei putea să fii cea 
dintotdeauna. Dar, Mary... 

— Da, Ninian? 

— Nu redeveni acea asistentă scorțoasă care ai fost, vrei? 
Nu-mi plăcea foarte mult cum erai la spital. Teapănă, 
inflexibilă. Îmi placi mai mult acum. Nu îndrăznesc să afirm că 
Noua Zeelandă îţi priește, că ţi-ai pierdut repede acel aer cinic 
pe care-l aveai... dar te rog, rămâi așa! 

Era prea mult pentru Mary. Își mușcă buzele clipi repede 
de câteva ori, apoi îi evită privirea. 

Ninian nu se opri, o prinse în brațe ridicând-o de la 
pământ, apoi așezând-o într-un fotoliu, după ce o învârti de 
câteva ori. 

Mary își lăsă capul pe umărul lui, apoi începu să 
suspine: 

— A fost îngrozitor, Ninian. M-am temut că vei fi furios. 
Mi-a părut rău pentru tine că ai fost implicat în această urzeală 
cu Nanette... locmai tu! 

— Mary, adăugă Ninian cu gravitate, batistuţa pe care o ai, 
nu-ți este de nici un folos la o astfel de abundență 
lacrimogenă. Uite, ia batista mea și amintește-mi să iau de 
acum două batiste cu mine. 

Mary îşi spuse că probabil se săturase de toată această 
dramă, mai ales că în cazul lui nu se rezolvase nimic. 

— Ar fi mai bine să mergem la masă! 

El scutură din cap. 

— Nu, mă simt mult prea bine aici. Mama și tata s-au culcat, 
iar Nanette și Roland își spun vorbe de dragoste. Probabil 
Nanette îi va pregăti ceva de mâncare și el o va conduce la verii 
ei, la care locuieşte. Am putea să mai stăm aici. Știu că tu și tata 
aveati întotdeauna o cutie cu biscuiţi aici, am putea face și un 
ceai... Am păstrat destul aparențele de dragul altora, nu ne-am 
putea simţi un pic în largul nostru? Să stăm aici, ca acum. Între 
timp, ţi-aș putea face complimente, ţi-aș spune ce frumoasă ești 
și așa, cu nasul și ochii roșii. Dar pentru numele lui 
Dumnezeu, lasă-mă să te sărut o dată, fără să faci comentarii! 

Mary avu impresia că trăieşte un vis. Va avea ce să-și 
amintească mai târziu când va pleca de aici, după ce se vor 
căsători Roland şi Nanette. 

A doua zi, Mary se trezi într-o lume de basm, ninsoarea 
acoperind totul în jur. 

Ninian, care veni s-o vadă îi mărturisi: 


SĂ UITĂM SUDUL 123 


— Aici este mult mai frumos iarna, Mary. 

Ea încuviință, cu ochii spre peisajul de un alb imaculat de 
afară. 

— Da, iar răsăritul soarelui este un spectacol fantastic. 
Priveliștea de aici este mult mai frumoasă decât cea din vechea 
casă. Îmi imaginez cum se văd piscurile acoperite de zăpadă 
din dormitoare. 

Ninian o prinse de mână. 

— Şi atunci, de ce vrei să pleci după ce se căsătoresc Roland 
și Nanette? Logodna noastră ar putea deveni reală. N-ar afecta 
pe nimeni. Tata ţine mult la tine, ești Ross Mhairi a lui care 
s-a întors. Va fi foarte afectat dacă nu te-ar mai vedea. 

Mary își retrase mâna. El o simţi cum tremură. 

— Eşti absurd, Ninian! Nu te căsătoreşti cu un bărbat 
pentru priveliștea de la fereastra lui, sau pentru casa pe care o 
are. Nici măcar pentru că bătrânul lui tată te place. Îmi ceri 
prea mult. 

Ninian se uită din nou spre lac, fără însă a vedea ceva. 

Mary simţi o undă de duioșie. În clipa aceea își întipări 
pentru vecie trăsăturile lui în memorie. Tenul măsliniu, ochii 
căprui, părul aproape blond, pomeţii proeminenţi, gura cu 
contururi generoase. 

Pentru că n-o putuse avea pe Nanette, îi propusese ei 
această poveste sentimentală. Iar acum, el care nu voia decât 
oameni fericiţi în jur, era sigur că părinţii lui n-ar suporta 
plecarea ei. 

Fără a o privi, Ninian spuse: 

— Chiar ţi se pare prea mult, Mary? 

— Da, te gândești prea mult la soluții, Ninian. Asta pentru a-i 
mulțumi pe cei din jur. 

— Şi pe tine nu te-ar mulțumi? 

Ea păru amuzată. 

— Nu tocmai. N-aș avea o bază convingătoare pe care să-mi 
clădesc o căsnicie. O simplă adiere de vânt ar putea s-o distrugă! 

— Ce vrei să spui, Mary? 

Ea se simţi mai bine că-i putea evita privirea. Poate n-ar mai 
fi fost atât de convingătoare dacă i-ar fi văzut ochii. 

— Dacă m-aș îndrăgosti de altcineva? Sau tu... este un 
subiect ridicol... 

Ninian se apropie de ea. 

— Adică oricum n-ai suporta să fii măritată cu mine, nu? 

— Exact. Nu pot face jurăminte pe care să nu le respect. 
Căsătoria este... aici se opri. 

El o urmărea atent. 

— Ei bine, ce este? 

Ea roși când privirile li se întâlniră. 

— Căsătoria înseamnă intimitate, fără dragoste nu poate 
exista. 

— Şi cu dragoste? 

— Cu dragoste s-ar putea amplifica. 

Observă o privire triumfătoare din partea lui. 

— Draga mea soră Rose, ai recunoscut în cele din urmă. Ce ai 
afirmat acum, este cu totul diferit de ce-i spuneai cândva Annei. 

Mary făcu un gest de indiferenţă. 

— Ei bine, aș putea acum să admit că nu credeam ce am 
spus atunci. Şi oricum, nu mai contează. Să nu spui că Noua 
Zeelandă m-a schimbat. Dar acum trebuie să cobor, i-am 
promis lui Barbie că voi hrăni păsările. 

— Mai precis, nu mai vrei să stai aici dacă am venit eu. 

— Mai bine zis, aşa este. O, dar privește Ninian, ce mulţi 
ghiocei la rădăcina copacului de acolo! Vine primăvara; iarna 
a fost destul de scurtă. Curând, cei doi se vor căsători, iar eu 
voi pleca. 

— Nu face astfel de afirmaţii, nu cunoşti iernile noastre. 
Asta este o falsă primăvară. Va mai cădea zăpadă. 


KKK 


Intrară în casă, se opriră în ușa bucătăriei, unde Elspeth era 
ocupată cu ceva ce ei nu-i era foarte clar. Când apăru Joseph, 
Mary îl întrebă: 

— Am ieşit acum aproape o oră. Ce faceți cu acele pene? 

— Fac o plapumă pentru tine și Ninian. Dar nu știu dacă nu 
preferaţi plăpumi separate. 

— În nici un caz, Mary și Ninian! sări Elspeth. De fapt, multe 
certuri în căsnicie s-au rezolvat sub o plapumă de două 
persoane! 

Mary și Ninian începură să râdă, iar Mary se retrase, din 
timiditate, după cum i se păru lui. 

Dar de fapt, o făcu pentru că nu suporta un astfel de 
comentariu. 

A doua zi dimineaţa, Mary răspunse la telefon; era Roland, 
care, cu o voce foarte tânără, semănând foarte mult cu a 
fratelui său, o întrebă: 

— Mama este acolo? Dar tata? 

Erau la masă, iar Mary răspunsese de la bucătărie. 

Elspeth se duse la telefon, iar Joseph o urmă. Ceilalţi, chiar 
și gemenii priveau intrigaţi. 

— De ce i-a cerut pe amândoi? întrebă Ninian curios. 

Dar când auziră răspunsul lui Elspeth la ce-i spunea 
Roland, se lămuriră. 

— V-aţi căsătorit? O, fiule! Nu, nu este nici o problemă, 
înțelegem, la a doua căsătorie nu mai ai nevoie de fastul și 
invitaţii în exces de la prima. Cred că ai acţionat foarte 
înțelept. Dar eşti convins, fiule, că Nanette nu și-ar fi dorit 
altceva? O, ea a vrut așa? Mă surprinde! Dă-mi-o să vorbesc cu 
ea, bănuiesc că este cu tine... o, dar stai puţin, tatăl tău vrea 
să-ţi spună ceva... 

Joseph fu foarte scurt. 

— Felicitări, copii. Ar fi trebuit să faceţi asta cu mult timp în 
urmă. 

Fiecare dintre cei prezenţi îi felicită telefonic pe cei doi 
însurăţei. 

Și Mary reuși să îngaime câteva vorbe. Nanette fu cea care 
îi spuse: 

— Datorită ţie am grăbit lucrurile. Sper că nu mai durează 
mult și o faceţi și voi, nu? 

Elspeth reveni la masă cu gândul că fusese privată de o 
ceremonie de familie. 

— Poate vor fi mai fericiţi astfel. Ar fi venit tot districtul, 
multă lume nedorită printre care și doamna Gemmeson, care 
ar fi spus cu siguranţă ceva nepotrivit. 

Pe sub masă, Mary îi strânse mâna lui Ninian. Privindu-l, 
observă că era foarte surprins. Poate că i se păruse o prostie 
din partea ei un astfel de gest, mai ales că refuzase să lase 
situaţia să continue. Îi dădu drumul la mână. 

După această informaţie care îi surprinsese pe toți, dar îi și 
umpluse de bucurie, se duseră fiecare la treburile lui. După ce 
ajută la pregătirea mesei și supraveghe lecţiile gemenilor, care 
chiuliseră de la școală din cauza unei răceli persistente, Mary 
se retrase în camera ei. 

După ce-și ajută tatăl să potcovească un cal cu probleme, 
Ninian se întoarse. 

— Mary, i se adresă el. Să mai aşteptăm ca Roland și Nanette 
să se întoarcă din luna de miere. Spuneau că vor pleca o lună 
în Australia. Abia apoi am putea descoperi ca prin minune că 
nu ne potrivim. 

Mary simţi că tresare de bucurie la gândul că nu trebuia să 
plece prea curând. 

— Şi dacă ne vom trezi că ai tăi, cărora le place să planifice 
totul, ne-au fixat data nunţii? Nu mai pot rămâne mult, trebuie 
să mă întorc la părinţii mei, la viața mea. 

— Şi eu la a mea, replică Ninian dur, cu amărăciune. 

El se ridică, vru să plece, dar se întoarse din ușă. 

— Ce vei face după plecarea de aici, Mary?Te întorci acasă? 
Pe mare îţi ia două săptămâni. 

— Nu, nu mă întorc direct acasă. Mă gândeam să mă duc la 
Wellington. 

— De ce acolo? 

De fapt, fusese primul nume de oraș care-i venise în minte. 

Apoi, Ninian exclamă: 

— A, da mi-am amintit, vrei s-o vizitezi pe sora colonelului! 
Dacă și ea te va îndrăgi, așa cum au făcut ai mei, totul va fi în 
ordine. 

Ieși, trântind ușa. 

Pentru ea nu avea nici o importanță dacă sora colonelului 
o plăcea. Era doar o vizită de curtoazie. 


KKK 


Fiecare zi care trecea, aducea noi semne de primăvară. 
Mary începu să simtă că ar fi vrut oprească timpul în loc. 
Voia parcă să comunice cu natura, să facă zăpada să 
rămână pe piscuri în strat gros, gheața pe lacuri, vântul să 
continue să bată nemilos. Curând, din câte simtea, Elspeth 
și Joseph vor începe să facă presiuni, să fixeze data 
căsătoriei. 

Urma să se organizeze Spectacolul Iernii, ca în fiecare an, 
la Fairlie. Elspeth trebuia să aducă din untul pregătit de ea în 
casă, să-l prezinte în grămăjoare așezate pe frunze de stejar. 

Stejarul era simbolul familiei lor. Bătrânul Joseph și Ninian 
trebuia să dea un spectacol legat de potcovirea cailor, un 
meșteșug pe cale de dispariţie. 

Mary preferă să rămână acasă, pretextând că ar putea 
continua să lucreze la istoria familiei. 

— N-ai putea s-o termini altă dată? Este păcat să pierzi 
Spectacolul Iernii! 

— Lasă fata în pace, Ninian, interveni Jospeh. Las-o să 
termine istoria familiei, spectacolele astea le va vedea în 
fiecare an de acum înaninte! 

— N-o să-ţi fie frică să rămâi aici singură toată ziua? insistă 
Ninian. 

Mary îl privi amuzată. 

— Ninian, casa noastră este la fel de izolată! 

— Bine, dar aici se poate întâmpla orice! 

Mary pufni. 

— Ştii prea bine că sunt asistentă! Mi—aș putea oferi singură 
primul ajutor!! 

Ninian o privi cu amărăciune. 

În cele din urmă, plecară cu toții. Ninian îi spuse înainte de 
plecare: 

— Poate te voi vizita, Mary, voi trece în zbor pe deasupra 
casei. Se fac câteva zboruri în cadrul acestui spectacol și cine 
altul ar fi mai indicat decât mine? 

— Fii atent, nu prea am încredere în avioanele astea mici, 
interveni Joseph. Abia te-ai pus pe picioare după accidentul 

acela teribil... iar tu, Mary, să răspunzi la telefon: bătrânul 
Parkinson trebuie să sune să aducă nişte mioare. 

Ea încuviinţă. 

— Da, este un motiv în plus să rămân aici. 

— Da, încuviinţă și Ninian, să răspunzi la telefon, cine știe 
ce se poate întâmpla. 

Mary se apucă de lucru după plecarea lor, dar telefonul nu 
sună deloc. Abia atunci descoperi că lăsase câteva articole și 
fotografii gata sortate în casa veche; trebuia să le aducă. Se 
gândi să-l sune ea pe Parkinson, să-i spună că lipsește o 
jumătate de oră. 

Dar telefonul nu funcţiona. Ciudat, nu era o zi cu vânt, care 
să justifice defectarea liniei. Începu să examineze singură 
firele, să localizeze defectul, dar totul i se păru în regulă, chiar 
și în afara casei. 

Se îmbrăcă gros; apoi ieşi pe terasa aflată pe o parte a 
casei, privind spre munții încă acoperiţi cu zăpadă. Își aminti 
că în timpul unei plimbări cu Ninian ar fi vrut să urce, dar 
Ninian refuzase: 

— Acum nu se poate urca, draga mea. Este prea periculos. 
Trebuie să aşteptăm să vină primăvara cu adevărat. Se pot ivi 
furtuni din senin. Nici măcar cu avioanele sanitare nu se poate 
trece pe aici, se pot pierde în furtunile de zăpadă. Acum doi 
ani, un Auster mic a fost dus mult spre sud din cauza unei 
astfel de furtuni. A aterizat forțat, avionul s-a deteriorat serios, 
cu toate că a aterizat pe zăpadă, dar cei trei ocupanţi au fost 
destul de serios afectaţi. Au fost găsiți peste câteva zile de un 

Piper de la Dunedin, care din nefericire s-a prăbușit la o sută 
cincizeci de iarzi de primul! A fost mai straniu decât în 
romanele de science fiction! Salvarea pasagerilor a fost foarte 
greoaie, s-a făcut cu sacii. 

Mary se gândi că Ninian, care cunoștea toate riscurile, nu 
s-ar mai angaja la zboruri în cadrul spectacolului. 

Dar cine ştie? Poate se gândise s-o impresioneze zburând 
deasupra casei. Se simţea fără să știe din ce motiv nervoasă și 
încordată. 

Dar când părăsi terasa să se ducă spre casa veche, auzi 
zgomotul făcut de motorul unui avion. Duse mâna streașină la 
ochi și văzu un Auster; putea fi Ninian. 

Deodată, deveni conștientă de un zgomot ciudat la motor. 
Se întoarse în fugă pe terasă, pregătită să facă semne cu mâna. 

I se păru atunci că avionul pierdea înalțime, apoi acesta se 
ridică din nou. Sau poate fusese doar o părere. Poate se 
ridicase doar pentru a evita piscurile? 

De data asta, avionul pierdea viteză la modul cel mai serios, 
cu toate că părea încă sub control. Mary duse mâna la ochi din 
nou, speriată. Era sigură că avea să se prăbușească. 

Apoi, dintr-o dată, totul se linişti. Nu se mai auzea nimic. 
Tăcerea și liniştea erau foarte grele și apăsătoare. Nici măcar 
privighetorile nu mai cântau. 

Rămase pe loc, încercând să realizeze în ce direcţie căzuse 
avionul; nu se ridica fum așa încât nu luase foc încă. 

Îşi reveni încet. Trebuia să alerteze Organizaţia de Salvare. 
Prin telefon. Iar acesta nu funcționa. 

Fără a-și permite să intre în panică, se năpusti în casă, 
încercă din nou telefonul. Nu funcționa. Încercă un sentiment 
cumplit de izolare, de neputinţă. Se gândi la vecini, dar şi 
aceștia erau foarte departe. Era zi de sărbătoare așa că pe 
drumul public nu circulau prea multe mașini. 

Se gândi să scrie o pancartă pentru ca prima mașină care 
trecea să alerteze Organizaţia de salvare. Circulaţia se 
desfăţura în special spre muntele Cook. 

Reuși să scrie cu litere foarte mari și viu colorate: 

„ Un avion a căzut în localitate. Am descris locul într-o 
scrisoare pusă în prima cutie poștală. Telefonul nostru nu 
funcţionează. Vă rog, alertaţi imediat organizația după ce citiţi 
acest mesaj. Cred că este de la Fairlie.“ 

În scrisoare făcu o descriere cât putu de amănunţită asupra 
posibilei locaţii a catastrofei. Menţionă acolo că pregătea un 
aşa- numit set de salvare cu pături şi primul ajutor, precum și 
O pușcă. 

Se duse repede în casă, pregăti tot ce-i trebuia și se 
îmbărbătă la gândul că dacă Ninian era cel căzut, el 
supravieţuise unei prăbușiri mai periculoase în Malaya. 

Nu trebuia să piardă timpul, devenit foarte preţios acum. 


Capitolul 9 


Scoase repede cortul, fierse niște ouă, luă o bucată de 
şuncă afumată, pâine, cafea, ceai, zahăr și câteva pachete de 
supă. Mai găsi ciocolată, sare, pături, un vas de plastic pentru 
a fi umplut cu apă fierbinte. 

Dacă familia ar fi fost acasă, i-ar fi fost mult ai uşor pentru 
că ei știau pe unde se află acele colibe ale vânătorilor de cerbi 
și ale ciobanilor. 

Trebuia să facă totul pentru a ajunge la avionul prăbușit. 
Bău o cafea tare și porni, după ce mai privi o dată de-a lungul 
drumului, în speranţa că va apărea cineva care s-o însoțească. 
Dar curând realiză că trebuia să plece singură, să-și ducă 
misiunea de salvare la îndeplinire. Deocamdată, drumul era 
bun, dar urma o altă porțiune de urcuș cu multă zăpadă, 
alunecuș, pericole. 

Oricum, nu trebuia să intre în panică, pentru că această 
stare îi consuma toată energia. 


134 PENELOPE FIELD 


Încercă să se gândească la ceva care să-i facă plăcere. 

Dacă avionul era unul dintre cele de la spectacol vor trimite 
altele care să-l caute. Iar dacă treceau maşini şi citeau SOS-ul 
lansat de ea pe autostradă, vor mai porni și alții în căutarea lor. 

Era obișnuită cu drumeţiile, cu urcatul pe munte, dar pe 
măsură ce după-amiaza înainta se făcea tot mai frig și munții 
deveneau tot mai inospitalieri, iar teama puse stăpânire pe ea. 
Nu era prea reconfortant să fii singur pe munte după ce se 
întuneca, indiferent dacă aveai un cort și ceva de mâncare. Mai 
avea o oră sau două de lumină, cel mult. Era pe drum de două 
ore. Se rugă din toată inima să ajungă la locul accidentului 
înainte de căderea întunericului 

Deodată, din spate, auzi: 

— Mary! Mary! 

Betsy venea din urma ei. Calul ei se opri speriat. Clipi și ea 
surprinsă, de câteva ori. Deodată, în faţa ochilor îi apăru un alt 
călăreț... Ninian. 

Mary întoarse iapa, luând-o spre el. 

Mary cobori, Ninian la fel. Deodată nu mai știu nimic și 
leșină. 

Când își reveni, Ninian era aplecat asupra ei. 

— N-am mai leșinat niciodată până acum. 

El începu să râdă. 

— O, Mary! Ce cauţi aici? 

Ea zise, scuturând din cap: 

— Am crezut că tu pilotai avionul. 

— O, Mhairi, Mhairi, repetă el și privirile li se întâlniră. Te 
poti ridica în picioare, acum? 

Ea încuviinţă. 

— Voiam să mă opresc să beau ceva cald. 

— Foarte bine, o vom face acum. Doar va trebui să ne 
păstrăm puterile dacă vrem să-i ajutăm cumva pe oamenii 
aceia! 

Mary scoase termosul, cănile de plastic, niște biscuiţi. Lăsă 
jos pușca din spate, se întinse. Ceaiul era fierbinte, 
reconfortant. 

— M-am întors mai devreme, începu Ninian. Nu mă 
simțeam bine, știind că te-am lăsat singură acasă. Am vrut să 
telefonez și ai mei chiar au râs de mine, dar am înţeles că 
telefonul era defect. M-am hotărât să mă întorc acasă. Tata a 
făcut desigur tot felul de glume pe seama unui tânăr 
îndrăgostit ca mine... Cred că am ajuns la vreo oră după ce ai 
plecat. Îţi imaginezi ce-am simtit citindu-ţi biletul! Am întâlnit 
o mașină americană care mergea spre Hermitage și le-am dat 
instrucţiunile de la tine. Mary, ce femeie curajoasă ești! Alta s-ar 
fi pierdut cu firea și nimeni n-ar fi ajuns la ei fără biletul cu 
coordonatele tale înainte de căderea întunericului. Am mai 
luat un cort, pături și ceva de mâncare și am pornit după tine. 

Ninian o ajută să încalece din nou. Mary porni în urma lui 
fericită, că-l știa teafăr, acum când îl vedea în faţa ei, nu și-l 
imagina căzând îngheţat fără suflare undeva, în vreo râpă. 

Ajuseră curând la o porţiune cu multă zăpadă și înaintarea 
le era din ce în ce mai dificilă. Pe alocuri, zăpada era atât de 
îngheţată încât putea tăia picioarele cailor. 

Descălecară la sfatul lui Ninian, dar picioarele le alunecau 
pe gheaţă și înaintau foarte greu. 

Începu să bată și vântul, parcă pentru a le îngreuna misiunea. 

— Când ajungem acolo pe platou, zise Ninian, ne vom opri 
puţin; de acolo putem vedea toată zona. De altfel, într-o oră, 
va fi întuneric beznă. 

Deodată, se opriră înfioraţi pentru că ajungând pe platou 
văzură în faţa lor avionul; nu era prea rău lovit. Cei doi 
ocupanţi erau întinși lângă el. 

— Asta înseamnă că atunci când s-au prăbușit erau încă în 
viață, zise Ninian. Vezi urmele de pe zăpadă? Le-a fost teamă 
că va exploda și disperarea i-a făcut să se depărteze. Poate 
n-au mai avut forţă să se întoarcă. 

Ninian își duse mâinile pâlnie și strigă: 

— Hei, voi de acolo! Venim imediat la voi! 

Unul dintre oameni ridică încet braţul, în semn că a auzit 
ce s-a strigat, apoi liniștea puse din nou stăpânire pe tinut. 
Ajunseră la ei și îngenuncheară. Pe figura bărbatului care 
ridicase braţul se putea vedea un zâmbet. 

— Bine că ne-aţi găsit! Am încercat să-l duc pe Jack înapoi 
în carlingă, dar n-am reușit. Nu mă ascultă braţele. Am crezut 
că vom rămâne toată noaptea aici, în zăpadă. 

Ninian, sub îndrumarea lui Mary, îndepărtă zăpada, întinse 
o foaie de cort, îl așezară pe ea. Avea brațul rupt. Mary i-l 
imobiliză. ÎL ridicară pe cel inconștient. Era un tânăr, poate 
chiar un copil. Nu sângera, dar avea o rană urâtă la braț. 

Mary zise brusc: 

— Trebuie să-i fac niște suturi chiar aici, Ninian. Poţi să-l ţii? 
Vreo trei „cred că ajung. Nu cred că are nevoie de anestezie 
locală, dar durerea s-ar putea să-l facă să-și revină. 

Îi curăţi rana apoi începu să coasă. 


SĂ UITĂM SUDUL 137 


După ce termină, îl acoperiră cu pături și-i puseră sticle cu 
apă fierbinte. 

— Acum să-i dăm și celuilalt ceva fierbinte de băut. La 
început ceai, pe urmă niște supă. Dacă suportă, o să-i dăm și 
puțină pâine. 

Imediat, bărbatul George Southfield începu să capete 
culoare. 

Ninian îi spuse: 

— Ai făcut o treabă extraordinară aducând aparatul la sol. 

Se mișcară repede, încercând să facă totul înainte de 
căderea întunericului. Instalară cortul destul de aproape de 
avion. 

Deodată, auziră zgomotul unui motor de avion. 

— Au venit tocmai la timp! exclamă Ninian. 

Cel de al doilea bărbat, cel tânăr, dădu semne că-și revine. 

— George, ești bine? 

— Da, sunt. Tu cum te simţi? 

— Reuşesc să văd stelele. Am căzut pe Four Feathers. Ne-au 
sosit ajutoare, doi oameni de pe muntele Hebron; ne-au 
salvat. Se pare că avem mare noroc; tocmai vine și avionul de 
salvare după noi. 

Ninian începu să semnalizeze avionului venit în 
căutarea lor. 

— l-am semnalizat că ne putem petrece noaptea aici, că 
dimineaţă ne vom îndrepta spre adăpostul de la Four 
Feathers. Vom face focul acolo şi astfel vor ști că am ajuns. 

Mary îi șopti: 

— Ninian, cred că nu vom avea fiecare mai mult de o 
pătură. Cei doi trebuie să se încălzească după acest șoc suferit. 

— Vom reuși să trecem peste noaptea asta, nu te teme. Vom 
găsi lemne în pădure, putem rupe chiar și o bucată din avion, 
dacă va fi nevoie să ne încălzim. 

Jeff îşi reveni mai repede, cu toate că avea o contuzie 
destul de serioasă la cap. 

Mary îi pregăti de noapte după ce le mai dădu niște supă, 
îi înveli bine și curând adormiră epuizați în cort. 

Ninian ancoră bine avionul ca să nu fie luat de vânt, sau 
să se lovească de stânci. Mary îl ajută; era mai bine să se 
miște, pentru că frigul începuse deja să-și fac simțită 
prezenţa. Apoi mâncară câteva felii de carne de berbec, 
aduse de Mary. 

Așezară apoi o altă foaie de cort pe pământ, puseră șeile 
drept rezemătoare pentru cap, se înveliră cu singura pătură și 
vorbiră în șoaptă. Era dureros de frig. Mary nu credea că se va 
mai încălzi vreodată. 

Văzând că situaţia devenea din ce în ce mai gravă, Ninian îi 
spuse: 

— Mary, lasă-mă să-ţi scot cizmele şi să-ți frecționez tălpile. 
Apoi o să-ţi pun ciorapi uscați de lână. La cei doi nu te gândi 
pentru că au mai multe pături. 

La început, operaţia în sine se dovedi dureroasă, dar 
circulaţia reveni treptat aproape de normal și simţi ciorapii de 
lână ca o binecuvântare. Vorbiră mult ca să nu adormă, dar 
noaptea li se păru interminabilă. Erau atenti la fiecare zgomot 

care se auzea din cortul celor doi, dar îi auziră o singură dată 
mișcându-se. Aprinseră torțele, le mai administrară niște 
analgezice, supă fierbinte. 

— Ce diferenţă fată de Malaya, soră! exclamă Ninian. 

— Da, locotenente, îţi mai amintești nopțile acelea atât de 
înăbușitoare încât nici nu puteam respira? Ne-am putea încălzi 
acum, doar amintindu-ne de ele. 

Discutară mult în șoaptă; Ninian o întrebă despre familia ei 
din Canada, îi mai povesti câte ceva din copilăria sa. Nu 
vorbiră de planurile de viitor. Dar apoi se pare că adormiră de 
oboseală, însă imediat el se trezi din cauza unor crampe 
puternice în piciorul operat. 

Mary îi făcu masaj. 

— Trebuie să mergi bine dacă vrem să ducem cei doi 
oameni pe cai. Dar nu mă împac cu ideea că va trebui să mergi 
prea mult pe jos. 

— Draga mea, imediat ce se va lumina de ziuă și vom 
mânca, voi fi ca nou. Dar ar fi bine să ne punem de acum în 
mişcare. 

leșiră din cort unde îi izbi aerul rece, dar Mary întinse 
brațele deasupra capului, făcu exerciţii orientată cu faţa spre 
est de unde, peste crestele munţilor, răsărea soarele. 

— Îţi aminteşti când te-am sărutat prima oară pe drumul 
spre Timaru? Cum ai obiectat? Iar acum ai dormit cu mine în 
același cort! Mary, va trebui să faci un bărbat onest din mine. 

Ea pufni în râs. 

— Ar fi mai bine să nu-mi amintești. 

Ridicând privirea spre cer, Ninian mai spuse: 

— Va fi o zi cu soare. Se va putea zbura bine. 

Drumul spre adăpost n-a fost lipsit de pericole și dificultăţi, 
deși nu aveau de străbătut decât o jumătate de milă prin 
zăpadă. Nu-i scăpară din ochi pe cei doi. Mary observă că 
adesea strângeau din dinţi, dar în general își recăpătaseră 
culoarea și se simțeau mai bine. 

Când ajunseră la adăpost, găsiră provizii pentru câteva zile, 
conserve. După ce luară micul dejun, Ninian ieși afară să 
curețe locul de pietre pentru aterizarea avionului. Aprinseră 
focul. 

Curând, apăru avionul care reuși o aterizare perfectă, cu 
toate că locul nu era potrivit. Din el coborâră doctorul și 
asistenta. După ce au luat pacienţii, i-au întrebat dacă vor să se 
întoarcă odată cu aceştia. 

— Aș prefera să ne întoarcem așa cum am venit, Ninian, 
spuse Mary. Dacă mergem cu avionul, nu ne poate lăsa decât 
la Hermitage și avem mult de mers până acasă. 

Dar la câteva minute mai sosi un avion cu reporteri și 
fotografi. Mary nu se simţea capabilă să le pozeze, indiferent 
de insistenţele acestora. 

— Nici unul nu se aștepta să arăţi ca o stea de cinema, Mary 
Rose, mai ales după condiţiile vitrege în care v-aţi petrecut 
noaptea. Vom da următorul titlu articolului nostru: 

„Un erou din Malibu și o asistentă care l-a readus la viaţă, 
sunt implicaţi în altă salvare dramatică.“ 


Apoi, văzând inelul cu safire pe degetul lui Mary, li se 
adresă din nou: 

— Sunteţi logodiţi? 

— Exact, replică Ninian. Chiar din clipa în care am deschis 
ochii pe patul spitalului, am știut că mi-am întâlnit soarta. 

Mary îl opri. 

— Nu lua seama la ce spune, domnule Munro. Nu mă aflam 
acolo, când și-a revenit. 

— Şi plănuiți să vă căsătoriți... când? 

— La primăvară, răspunse Ninian imediat. 

— Depinde de sosirea părinţilor mei, de fapt. 

Mary se simţi mai liberă când echipa de salvare plecă. 

Drumul de întoarcere nu le luă prea mult şi ajunși acasă 
dormiră câteva ore. 

Elspeth era fericită că ajunseseră cu bine, iar Joseph era 
foarte mândru de ei. 

Roland și Nanette se întorseseră din luna de miere, 
petrecură două zile la ferma părinţilor, apoi plecară la Fairlie 
să-şi aranjeze casa. 

Mary simţi dintr-o dată că timpul fugea mult prea repede și 
că ar fi trebuit să plece. Cu toate acestea, Canada i se părea 
atât de îndepărtată! 

Ce multe se întâmplaseră de când plecase spre Malaya, cu 
perspectiva de a se căsători acolo! Pe atunci, nici nu-l cunoștea 
pe Ninian, care acum îi umplea viaţa. 

Primăvara veni cu impetuozitate. Margaretele înfloriră 
foarte repede în grădină, pantele munţilor se acoperiră de 
iarbă, liliacul înflori și el. 

Mary cunoscuse muntele Hebron numai toamna și iarna, 
dar primăvara o impresionă foarte mult! 

Macii și petuniile plantate de Elspeth furau privirile oricui. 
Numai Mary nu era fericită. 

Se gândea să-i spună lui Ninian că farsa trebuia să ia sfârșit. 
Dar nu voia să-i spună chiar astăzi, când voia să se mai bucure 
de toate frumuseţile care o înconjurau. 

Deodată, Ninian, care citea într-un fotoliu, ridică privirea 
spre Elspeth. 

— Mamă văd că nu ai astâmpăr, ce se întâmplă? Pui ceva la cale? 

Elspeth îi aruncă o privire lui Joseph. 

— Nu, nici vorbă. Ce-aş putea să pun la cale? 

— Ai putea pune orice, zise fiul ei cam fără respect. 

Elspeth spuse: 

— Roland și Nanette ar putea veni să ne mai facă o vizită. 

— Şi ce ar fi chiar așa de interesant? Vin destul de des! 

— De asta pregăteai camera de oapețţi, bunico? o întrebă 
Barbie. 

— Păi, începu Elspeth, cam încurcată, știi că Nanette este 
mai ordonată și nu vreau să mă surprindă cu lucrurile 
nearanjate. 

Ninian începu să râdă. 

— Mamă, nici măcar Nanette nu s-ar urca pe dulap să vadă 
dacă ai şters praful acolo! 

— Prefer să şterg, praful atunci când consider necesar! 

Câinii începură să latre. 

— Cred că au sosit deja! Da, este mașina lui Roland. 
Deodată, în hol apăru un cuplu necunoscut. Bărbatul era 
înalt, plăcut, de vreo șaizeci de ani, femeia cochet îmbrăcată, 
ceva mai tânără. 

Roland și Nanette erau în spatele lor și zâmbeau. 

Ninian o privi pe Mary care, într-un colț, cârpea niște 
șosete. Era uluită. Se ridică imediat, făcând să se împrăștie 
aţele și șosetele peste tot. 

— Mamă! Tată! exclamă ea, fericită. 

Elspeth și Joseph se înclinară în faţa noilor veniţi, regizorii 
acestui spectacol bine pus la punct. 

Până și Nanette zâmbea complice, fericită că ajutase la 
aducerea celor doi. 

Mary, deși luată prin surprindere, reuși să se comporte 
normal, ca o fiică iubitoare care-și revedea părinţii după atâta 
timp. Își privi tatăl, în ochii lui citind o mulţime de întrebări, 
după telegrama primită de la Elspeth Macandrew. Dar văzând 
că părinţii ei erau destul de calmi și liniștiți înţelese că Elspeth 
le scrisese numai de bine. 

Principala ei preocupare era acum să nu-i lase pe părinţi să 
dezvăluie, mai ales în faţa Nanettei şi a lui Roland, că nu știau 
ce pusese fiica lor la cale. 

— Dragii mei, îmi imaginez prin ce aţi trecut când aţi citit în 
ziare că fiul meu și fiica voastră i-au salvat pe oamenii aceia! 

Probabil v-aţi văzut fiica pierdută în munţi! De aceea ne-am 
gândit că este bine ca nunta să se facă mai repede. 

Angus Rose zise, cam înțepat: 

— Să înțeleg că aţi fixat deja data nunţii? 

Nu-şi scăpa fiica din ochi. 

— Nu, tată, am spus că nu putem fixa data fără să ştim când 
veți putea veni. Iar Ninian nu poate pleca în timpul perioadei 
de fătare al oilor, iar Joseph în timpul tunsului. 

Ce bine că tata reuși să nu-și trădeze în vreun fel uimirea! 

— Adevărul este, domnule Rose, interveni Ninian, că draga 
mea familie a cam grăbit-o pe Mary; sunt atât de convinși că 
fiul lor va fi un soț bun, încât nu mai au răbdare. 

Mary își privea lung părinţii. Ninian se apropie de ea și-i luă 
mâna în palmele sale. 

— Mie nu mi s-a părut firesc s-o grăbesc în vreun fel, până 
nu va vedea dacă se poate obişnui cu viaţa de aici, din Noua 
Zeelandă. Ninian o privi cu dragoste, ca un logodnic 
îndrăgostit cu adevărat. 

Mary consideră că Ninian făcuse totul pentru a preveni un 
dezastru, așa că își lipi obrazul de al lui pentru a-și arăta 
afecțiunea. 

— Da, dragul meu, așa este. În acest timp, observă că ochii 
mamei se umeziră. 

Bieţii ei părinti! 

Dar Elspeth lămuri lucrurile: 

— Eu am considerat c-a trecut destul timp și ardeam de 
nerăbdare să cunosc familia Rose. Mi-am amintit că Mary îmi 

spunea că tatăl ei a consimţit să vină aici, să petreacă un timp 
cu noi, să se obișnuiască aici. 

Mary lăsă ochii în jos. De aceea, m-am gândit că dacă aţi 
veni aici înainte de nuntă să vedeţi ce oameni drăguți suntem, 
n-aţi mai avea nimic împotrivă. 

Elspeth fu foarte surprinsă când toată lumea începu să 
râdă. 

— Mamă, dar am observat că nu suferi de un complex de 
inferioritate! 

Nancy Rose își șterse ochii. 

— Doamnă Macandrew, îmi plac mult oamenii care spun ce 
gândesc! 

Ninian îl privi pe Angus Rose. 

— Ştiu că ar fi trebuit să discut cu dumneavoastră, 
domnule, ar fi trebuit să vă scriu, dar nu sunt bun pentru asta, 
așa că am preferat să discutăm faţă în faţă. 

Mary observă că Elspeth îl privea uimită. 

Joseph se încruntă. 

— Fiule, vrei să spui că n-ai corespondat cu tatăl lui Mary în 
privinţa viitorului fiicei sale? 

— Mă tem că nu, tată. 

Angus îl privi lung pe Joseph. 

— Generaţia aceasta are vederi diferite de ale noastre, 
domnule Macandrew. Și este mai bine să discutăm faţă în faţă 
decât prin scrisori. Am făcut o călătorie minunată până aici. 
N-am mai călătorit cu avionul până acum. lar Roland și 
Nanette ne-au întâmpinat la aeroport, așa că ne-am putut 

bucura de peisaj până aici. Din discuţiile cu Roland îmi pot 
imagina cum este viaţa pe aici, cum merg afacerile. Scrisoarea 
doamnei Macandrew ne-a grăbit decizia pe care trebuia s-o 
luăm. Am hotărât să ne retragem cât mai suntem în putere, să 
călătorim. Donald va prelua ferma, iar la întoarcere ne 
retragem la Vancouver. Așa că am putea sta un an aici. 

Mary înghiţi în sec privindu-și tatăl. 

El continuă: 

— Doamna Macandrew a dorit ca vizita noastră să fie o 
surpriză și ne-a oferit o casă, să stăm cât dorim aici. Vrem să 
vedem fiecare bucăţică din această ţară fascinantă. 

Mary era disperată. Ninian o strânse ușor de mână, semn 
că lupta nu era încă pierdută. 

— N-aţi vrea să vă retrageţi puțin mai întâi, pentru că 
drumul a fost destul de lung... 

Mary era prea speriată pentru a-i lăsa singuri, ca să ajute la 
pregătirea mesei, dar din fericire interveni Nanette: 

— Mary, Stai cu părinţii tăi; o ajut eu pe Barbie. 

— Cred că obiceiurile noastre în privința mâncării sunt 
diferite; suntem băutori convinși de ceai, cu toate că nici 
cafeaua nu ne displace. Micul dejun constă în ouă, şuncă, 
lapte, apoi la ora zece servim ceaiul, prânzul este în funcţie de 
treburile sezonului, dar în general la ora două, apoi iarăși 
ceaiul la ora trei şi masa de seară înainte de culcare. Cred că 
este mai bine să vă schimbaţi, apoi la masă vom avea timp să 
facem planuri. 

Mary se înfioră auzind că voiau să facă planuri. 

Elspeth continuă: 

— Pe paturi avem pături electrice; nu știu cum vă veți 
obişnui cu frigul. Peisajul este superb, dar... 

Mary nici n-o mai ascultă. 

Între timp, Nanette, care aducea farfuriile la masă, îi şopti: 

— Nu cred că vom avea timp să discutăm în seara asta, dar 
sunt foarte fericită; sunt însărcinată. Trebuia să mă grăbesc, 
pentru că Roland nu mai este așa de tânăr. 

— O, cât mă bucur pentru voi! exclamă Mary. 

— Ce discutaţi acolo? interveni Ninian văzându-le cu ochii 
strălucind. 

Nanette îi spuse, fericită: 

— Nu este secret, Nin, vom avea un copil. Nu l-am lăsat pe 
Rol să vă spună, dar odată ce voi face publică informaţia, cred 
că nu se va discuta despre altceva. 

Ninian o felicită cu multă sinceritate. 

Mary însă se gândi că bietul Ninian primise vestea cu 
strângere de inimă. Apoi avu sentimentul că se va trezi într-o 
zi măritată cu Ninian; nu că n-ar fi fost minunat, dar nu 
parcurseseră acea perioadă de dinainte de căsătorie. Ar fi 
simțit mereu că Ninian fusese într-un fel forțat s-o ia în 
căsătorie, lucru cam neplăcut. 

Familiile începură să se pregătească de retragere după 
masă, iar Angus trecând pe lângă fiica sa îi spuse: 

— Mary, aș vrea să avem o discuţie în câteva minunte. 

Ninian o prinse de braţ și o strânse ușor, dar ea simţi că 
avea nevoie să fie singură câteva clipe să-și adune curajul ca să 
spună părinţilor adevărul. Dar el n-o lăsă singură și, cu el pe 
urme, bătu încet la ușa părinților. 

Tatăl ei măsura încăperea cu pași mari, așa cum făcea când 
era nervos, iar mama se așezase pe pat și ea nervoasă, sau 
poate doar nedumerită. 

Ninian fu primul care vorbi: 

— Ştiu că aţi fi vrut să discutati doar cu fiica dumneavoastră, 
dar suntem amândoi la fel de implicaţi, așa că voi explica mai 
bine ca ea cum au decurs lucrurile. 

— Abia aştept să-ţi aud argumentele, domnule! În ciuda 
faptului că sunteţi o familie de oameni de treabă și ne-am 
simţit foarte bine, am îndoieli pe care ai face bine să mi le 
risipești. Nu mi se pare normal ca fiica mea să se fi logodit fără 
să spună nimic familiei. Va trebui să-mi explice asta. N-am fost 
niște părinţi duri, nici măcar exigenţi. Am avut întotdeauna 
încredere în copiii noștri. lar din cât am înțeles de la 
fermecătoarea ta mamă, eraţi deja logodiţi când aţi venit aici, 
în timp ce Mary mi-a spus că te-a însoţit până acasă, fiind 
convalescent. 

Ninian nu se lăsă deloc impresionat. 

— Tocmai aici a fost vina mea, domnule. Am insistat mult 
pe lângă Mary, am grăbit-o. Voiam să vă telegrafieze de la 
Sydney, dar Mary a intrat în panică. Se temea că aţi putea 
crede că doar mila pentru un om care practic s-a întoars din 
moarte, a făcut-o să se logodească. Orice părinte ar fi fost 
îngrijorat. Așa că am convenit să așteptăm, dar după cum se 
vede am greșit. Iar impetuoasa mea mamă ne-a dat planurile 
peste cap. 

Mary nu-și ridică privirea din podea. 

Când în cele din urmă își privi tatăl, observă cu uimire că 
acesta făcea eforturi să-și păstreze aerul îngrijorat și aspru. Dar 
Nancy Rose îi veni în ajutor, începând să râdă. 

— Draga mea! exclamă Angus Rose. Noi am crezut 
întotdeauna că putem avea încredere în tine, Mary! Dar se 
vede că dragostea are efecte miraculoase, ne-aţi dovedit-o. Aţi 
vrut să mă cruțaţi spunându-mi de la început cum stau 
lucrurile pentru ca acum să-mi provocati un atac de apoplexie! 

Mary veni cu braţle întinse spre părinți. 

— O, dragii mei, vă cer iertare că v-am provocat probleme! 
Dar sunt atât de fericită c-aţi venit! Și aţi reacţionat excelent 
pentru că nu ne-ati trădat în faţa părinţilor lui Ninian. 

Angus nu se lăsă atât de ușor. 

— Spune-mi, Ninian, de ce n-au știut părinţii voştri că nu 
ne-aţi informat despre logodnă? 

Era cazul ca Mary să ofere explicaţia. 

— Ştii tată, mă aflam în faţa unor oameni necunoscuţi... n-am 
ştiut cum vor reacţiona... 

— Așadar, aţi făcut greșeli numai pentru a nu răni 
sentimentele celor din jur, după cum înțeleg. Bine, accept 
explicaţia voastră și afirm cu toată tăria că-mi place viitorul 
meu ginere. Iar acum ștergeţi-o amândoi de aici! 


Capitolul 10 


A doua zi, un vecin al familiei Macandrew sună să-l cheme 
pe Joseph să ia parte la un experiment pe care voia să-l facă, 
dar acesta îi vorbi despre vizita părinţilor lui Mary, amânând 
pe altă dată. Dar omul îi invită atât pe Macandrew cât și pe cei 
doi Rose la masă, invitaţie pe care n-au mai putut s-o refuze. 

Ninian plecă la grajduri, unde erau niște probleme, iar 
Mary rămase să se ocupe de masa familiei. 

Sună telefonul. Auzi o voce cunoscută, puternică: 

— Familia Macandrew? Tu eşti, soră Rose? Sunt Secumbe. 

Mary trase aer în piept, fiindu-i greu să primească 
informaţia. Era colonelul lui Ninian! 

— Da, domnule colonel, încă mai sunt aici. M-au rugat să 
mai stau o vreme. Ce faceţi? Da, sunt nişte oameni minunaţi 
ospitalieri....Îmi pare rău că Ninian nu este aici. O, nu cu el 
voiaţi să vorbiţi! Pe mine voiaţi să mă găsiţi? 

— Mary... îţi pot spune așa? Este vorba de fiica mea... A 
trebuit s-o aduc aici, în Noua Zeelandă. Se simte vinovată 
pentru ce ţi-a făcut, a început să aibă mustrări de conștiință, 
slăbeşte încontinuu; vrea să-ţi vorbească. Brusc, a apărut și 
Francis...nici el nu arată prea bine și este cam demoralizat. Am 
vrea să venim acolo cu toţii să stăm de vorbă despre cele 
petrecute, dar Francis s-a oferit să vină să te ia de acolo, să te 
aducă la Hermitage, să-i confirmi Altheei că ţi-a cerut iertare și 
a vrut să reia relaţia, dar l-ai refuzat. Tocmai s-a dus să 
închirieze o mașină. Când să te sune? 

Lumea se prăbuși peste Mary. Cum vor reacţiona părinţii ei 
întâlnindu-l pe bărbatul care le părăsise fiica? 

-Domnule colonel, am o idee mai bună. Va fi greu pentru 
Francis să găsească mașină de închiriat. Voi lua eu una din 
mașinile de aici și voi veni la Hermitage. 

Mary începu să se pregătească, să arate cât mai bine la 
întâlnirea cu cei doi. Apoi luă mașina lui Ninian și porni la drum. 


Kokk 


Ninian și Roland se întoarseră mai devreme, abia așteptând 
să guste din mâncarea pregătită de Mary, dar spre uimirea lor 
n-o mai găsiră la întoarcere. 

— Ce s-a întâmplat? exclamă Ninian, găsind biletul lăsat de 
Mary. Doar nu s-a dus cu ai noștri la familia Carmichael? 

— Nu, răspunse Roland, Mary nu putea să ne lase așa fără 
mâncare. Altceva mai important s-a întâmplat. 

După ce citi biletul, Ninian sări ca ars. 


152 PENELOPE FIELD 


— N-am de gând s-o las să se întâlnească singură cu acel 
Secumbe! Chiar dacă va fi acolo și fiica lui! Îmi împrumuţi 
maşina ta? 

— Sigur că da, frate! 

Ninian plecă așa cum era, fără să-și mai schimbe cizmele cu 
care fusese la grajduri. 

Imediat sună telefonul. Era colonelul Secumbe. 

— Roland Macandrew! 

— Aş putea vorbi cu Mary? Sunt colonelul Secumbe. 

— Nu, domnule am găsit un bilet de la ea, în care ne spune 
c-a trebuit să plece de urgență. 

— Da, să se întâlnească la Hermitage cu fostul ei logodnic, 
dar mai ales cu fiica mea, care nu vrea să facă pasul cel mare 
până nu obtine iertarea lui Mary, căreia este conștientă că i-a 
distrus viața. 

— Cum? răcni Roland. Mary se va căsători cu fratele meu! 
Au sosit și părinţii ei din Canda la nuntă. 

— Oh! exclamă colonelul. Cred că nu va fi prea bine să-l 
întâlnească pe Francis. Trebuie să-l opresc! Plec imediat! 

Roland ridică privirea spre cer disperat. Mary pornise spre 
Hermitage cu Ninian pe urmele ei, iar Althea și Francis veneau 
spre fermă. Ce va ieși, dacă Secumbe nu reușea să-i 
întâlnească pe drum, să-i oprească? 

Între timp, Mary se îndrepta spre Hermitage dar nu cu 
viteză prea mare; avea nevoie de timp să se gândească. Avea 
pe deget inelul de logodnă al lui Ninian, așa c-o putea 
convinge pe Althea să se mărite cu Francis. 

La o curbă, observă o mașină, lucru cam rar prin acele 
locuri, urmărind-o. Dar ce prostie se gândi ea ca pe un drum 
ca acesta să apese pe accelerator! 

În faţa ei se afla o altă curbă, dar văzu o fetiţă și apăsă cu 
toată puterea pe frână. 

Copilul văzu și el mașina și se opri, dar din spate apăru și 
cel care o provocase să ajungă în drum. Un taur! 

Mary, cu toate că era speriată, reuși să treacă printre copil și 
animal, apăsând cu putere pe claxon pentru a alunga animalul. 
Dar acesta lovi cu putere într-o parte a mașinii, o întoarse în 
drum din cauza impactului, şi o scoase de pe șosea. 

Mary își reveni cu greu, privind uimită în jur să realizeze 
unde se afla și cât de grav era. 

O femeie veni în fugă dintr-o casă de piatră de lângă drum 
luă fetița în brațe, o duse spre casă, apoi reveni la fel de 
repede spre locul în care ajunsese mașina lui Mary. 

Mary nu mai simţea nimic. Deodată, portiera mașinii se 
deschise. Era vocea lui Ninian care repeta nervos: 

— Mhairi, ce faci aici? Nu realizezi, prostuţo, că te puteai 
rostogoli în șanț? O, Ross Mhairi, iubirea mea, cum ai putut 
face asta? Îţi imaginezi ce înseamnă pentru un bărbat să vadă 
femeia iubită într-o situaţie ca asta? 

Mary începu să-și revină, dar tot nu înțelegea ce spunea el. 

— Ninian, ce spuneai? Spune-mi din nou, dar... 

— Dar ce, Ross Mhairi? 

— Dar nu pe mine mă iubești, ci pe Nanette. 

— Nanette! Cum poţi face afirmaţia asta? N-am iubit-o 
niciodată pe Nanette! Ne-am logodit într-o conjunctură pe 

care nu are rost s-o povestesc acum, dar să fii sigură c-o voi 
face cândva. Sigur că pe tine te iubesc! Nu încerc de luni 
întregi să te fac să te măriți cu mine? Eşti prostuţă și oarbă, 
Mary Rose! M-am îndrăgostit de tine de cum te-am văzut. În 
acele luni petrecute în spital am realizat că m-am îndrăgostit 
de tine și că farsa reprezentată de logodna cu Nanette trebuia 
să ia sfârșit. Am simțit că în viaţa mea a apărut adevărata 
dragoste. Dar trebuia mai întâi să-i cer Nanettei să mă 
elibereze. Când s-a scris despre salvarea mea în ziare, s-a 
menționat că am o logodnică. Și când aşteptam răspunsul ei 
am auzit discuţia dintre tine şi Anne despre căsătorie. Mi-am 
pierdut răbdarea, te-am desconsiderat ... o, dar ce moment 
mi-am găsit să te cer de soţie! 

Oricum, nu te vei duce singură la colonel, Mary! Nu-i este 
ruşine ? Are de două ori vârsta ta! 

— Ninian, ce tot spui acolo? 

— Răspunde-mi foarte cinstit, ce te leagă de acest colonel și 
de ce n-ai vrut să știe de logodna noastră? Acum, te vei 
întoarce acasă, iar eu mă voi duce la Hermitage, în locul tău. 
Nu-i voi spune colonelului că suntem logodiţi, că avem deja 
casa noastră, dar dacă vrea o nevastă, să-şi caute una de o 
vârstă potrivită. Mary, ar trebui să mă iubeşti și tu. Ne 
înțelegem foarte bine, suntem făcuţi unul pentru altul. Cu cât 
vei înțelege lucrul ăsta mai repede, cu atât mai bine. 

Mary îi spuse cu blândeţe: 

— Nu va fi nevoie, Ninian, inima mea este a ta pe vecie. Și 
eu m-am îndrăgostit de tine cum te-am văzut. Altfel de ce crezi 
că aș fi consimţit la farsa asta? 

— Înainte de a merge mai departe, trebuie să lămurim două 
lucruri, soră Rose: de ce te duci la colonel? Nu cumva fiica lui 
i-a făcut probleme pentru că nu voia o mamă de o vârstă cu ea? 

Mary începu să râdă. 

— Bietul om!Nu s-a gândit niciodată la mine ca la o iubită. 
M-a invitat o singură dată la restaurant când am discutat 
despre fiica lui, Altheea... Ninian, este adevărat ce-a spus 
Roland în seara aceea despre ce poate face o femeie părăsită. 
Eu am fost în această situaţie, Ninian. Am venit în Malaya 
pentru a mă căsători cu Francis Murchison. Ne cunoșteam din 
copilărie. Acum am înțeles că nu l-am iubit, ci am confundat 
dragostea cu o prietenie profundă. Am sosit în Malaya fără a-l 
anunța, pentru ca surpriza să fie și mai mare și am găsit-o pe 
Altheea în braţele lui. N-am spus nimănui lucrurile astea, nu 
voiam să fiu privită cu milă. Dar după câtva timp, Altheea a 
descoperit că are conștiință, l-a abandonat pe Francis, care a 
vrut să se întoarcă la mine, dar după cum te-ai aștepta, l-am 
refuzat. După ce te-am cunoscut pe tine, Ninian, Francis mi 
s-a părut un personaj fără culoare, fără semnificaţie. 

De dimineaţă m-a sunat colonelul, spunându-mi că fiica lui 
are mari probleme, că a adus-o aici să se mai întremeze pentru 
c-a slăbit mult. Deodată a apărut și Francis; voiau să vină pe 
muntele Hebron ca să se convingă că nu sunt nefericită 
aici. Nu știu cum ar reacţiona tata dacă l-ar întâlni pe 
Francis. De aceea, m-am oferit să mă duc eu, la Hermitage 
să discut cu ei. 

— Dar mie de ce nu mi-ai spus despre Francis, iubita mea? 
Crezi că n-aş fi înţeles? 

— Sigur că ti-aş fi spus, Ninian. Nu pentru ca să mă poți 
iubi, ci pentru ca să câștig respectul tău, mai ales după ce 
m-ai auzit făcând acele afirmaţii despre căsătorie. Dar mama 
ta mi-a spus că din milă te-ai logodit cu Nanette. Iar eu nu 
voiam mila ta. Dacă n-ai fi putut să mă iubeşti pentru ceea ce 
sunt, eram dispusă să plec. 

— Mary, este adevărat, dar n-am făcut-o din milă pentru 
Nanette, ci pentru Alicia. Am iubit-o ca pe o soră; nu mai avea 
mult de trăit și nu-l avea decât pe Roland. Ea n-a știut 
niciodată de Nanette. Asta până într-o zi când a auzit ce mi-a 
spus Nanette, că nu mai trebuie să pozez în martir, că visul ei 
de copilă a fost să intre în familia noastră. Nanette n-a realizat 
că Alicia se afla în dreptul ferestrei și a auzit totul. Atunci, 
Alicia a privit-o lung pe Nanette, a înțeles totul, iar eu, pentru 
ca să salvez lucrurile, am încercat singura soluţie care mi-a 
venit atunci în minte. 

— Alicia, eşti prima care află că Nanette mi-a promis să-mi 
fie sotie. 

Dar logodna noastră a fost lipsită de sentimente, pentru că 
n-am iubit-o pe Nanette , cât despre ea... 

Poate tocmai din acest motiv am și plecat în Malaya să am 
timp de gândire să nu fiu presat de Nanette. Ba chiar am 
sperat că Nanette ar putea cunoaște alt bărbat în acest timp. 
Apoi te-am cunoscut, m-am îndrăgostit de tine, dar te-am auzit 
spunând acele lucruri Annei... nu mai ştiam ce să cred. l-am 
scris Nanettei, dar înainte de a primi răspunsul ei am primit 
scrisoarea mamei care a precipitat lucrurile. Le-am scris atât 
de mult alor mei despre tine, că mama a înţeles exact că te 
iubesc. Dar de ce mă priveşti așa? 

— Pentru că abia acum înțeleg ceva, Ninian. Am avut o 
discuţie într-o seară cu Roland, care mi-a spus că Nanette a 
primit acea scrisoare de ziua ei. Dar asta a fost înainte ca eu să 
primesc scrisoarea mamei tale, nu? 

— Exact, iar tu aproape că ai aflat adevărul când te-ai oferit 
să duci la poștă scrisoarea mamei, apoi m-ai întrebat unde este 
cea pentru Nanette, iar eu ţi-am răspuns că se află în același 
plic. 

Ninian întinse braţele, o cuprinse o sărută și dintr-o dată 
totul dispăru; munţii, drumul,... sărutul era ceea ce Ninian îi 
promisese că va fi. 

Deodată el privi peste umăr, spunându-i: 

— Iubita mea, singura și adevărata mea iubire, Altheea și 
Francis se îndreaptă spre noi și după ce au văzut această 
scenă, cred că nu va mai fi nevoie de cuvinte. A, dar iată-l și pe 
colonel în mașina următoare! 

Porniră spre ei mână în mână. 

Ninian începu să-i explice colonelului ce se întâmplase și 
ce-l făcuse să vină după viitoarea sa soție. 

— Viitoarea soţie? repetară Altheea și Francis. 

Ninian o privi cu dragoste. 

— Da, ne vom căsători exact peste o lună. Părinţii lui Mary 
au sosit ieri pentru nuntă. 

Colonelul păru cam încurcat. 

— Tocmai de aceea am pornit după tine, Francis, 
discutasem cu fratele lui Ninian şi am realizat că dacă te vei 
întâlni cu părinţii lui Mary nu va fi tocmai plăcut. 

Ninian îi zâmbi Altheei. 

— Vă doresc o căsnicie fericită. 

Colonelul era la fel de încurcat. 

— Ce-ar fi să ne întoarcem la Hermitage și să luăm masa 
împreună? Ar fi plăcut să mai stăm de vorbă. 

— Îmi pare rău, domnule colonel, dar nu pot merge așa 
cum sunt, cu cizmele de la fermă; tocmai reparam un gard 
când am văzut biletul lăsat de Mary. 

În cele din urmă își luară rămas-bun, iar Mary realiză când 
dădu mâna cu Francis că nu mai simţea nimic pentru el. Îi 
șopti Altheei: 

— Nu mai pierdeţi timpul și căsătoriţi-vă. Logodna este 
pierdere de vreme. 

După ce se despărtiră, Ninian o privi lung și-i spuse: 

— Ross Mhairi, am auzit ce i-ai spus Altheei. Iar eu credeam 
că vei obiecta împotriva datei stabilite de mine! 

— De fapt, am o obiecţie, îi spuse ea. 

— Care? 

— N-am nevoie pentru pregătiri de o lună întreagă; trei 
săptămâni îmi ajung! 

Ninian o prinse în brate. 

— Ross Mhairi, îi spuse Ninian după ce urcară în mașină. 
Am făcut atâtea planuri de care Roland și Nanette nu trebuie 
să știe, dar cred că părinţilor le datorăm o explicaţie. Dar din 
păcate nu-mi vine nici o idee bună. Poate ar trebui să-i ducem 
pe toţi în seara asta la Kilravock și acolo să dăm cărţile pe faţă. 
Astfel, părinţii tăi nu se vor mai simţi înlăturați. Crezi că este o 
idee bună? 

— Da, Ninian, așa vom face. 

Când ajunseră înapoi la muntele Hebron și intrară mână în 
mână în bucătărie, cu chipurile luminate de fericire, cei 
prezenţi ridicară ochii spre ei. 

— Mary a stabilit data; va fi peste trei săptămâni. 

Roland sta lângă Nanette. 

— N-aş vrea să par curios, zise el, dar trebuia să vă duceti 
până la muntele Cook pentru a vă hotări? 

V-aţi întâlnit cu colonelul? 

— Colonelul? repetă Elspeth. Colonelul lui Ninian? 
Colonelul Secumbe? De ce nu l-aţi invitat acasă? 

Mary își privi părinţii. 

— A fost mai bine să n-o facem. Avea probleme cu fiica sa. 
Dar noi am ajutat-o să le depășească; s-a logodit cu Francis 
Murchison. 

Joseph îl privi pe Angus Rose. 

— Simt că este ceva dincolo de aceste vorbe, prietene. 
Generaţia asta ne-a lăsat repede în urmă, dar tot o să mai 
putem toasta în seara asta pentru înrudirea celor două familii, 
Rose și Macandrew. 


Sfârşit 


